16/06/2015 | Administración LocalMunicipal
Santiago de Compostela
Urbanismo. Sección de Planeamento e Xestión
Elevación a definitivo do acordo de aprobación inicial da Ordenanza municipal reguladora da tramitación das licenzas urbanísticas e outras formas de intervención administrativa

Aprobada inicialmente polo Pleno da Corporación na súa sesión de data 27 de marzo de 2015, publicado o anuncio de exposición pública no Boletín Oficial da Provincia número 73, de data 21 de abril de 2015, e rematado o prazo de exposición pública sen que se presentaran reclamacións ou suxestións, enténdese aprobada definitivamente a Ordenanza reguladora da tramitación das licenzas urbanísticas e outras formas de intervención administrativa, conforme ao establecido no artigo 49 da Lei 7/1985, do 2 de abril, reguladora das bases do réxime local, modificada pola Lei 57/2003, do 16 de decembro. En cumprimento do esixido polo artigo 70.2 da Lei 7/1985, procédese a publicar o texto íntegro da Ordenanza. Santiago de Compostela, 5 de xuño de 2015. A concelleira delegada da Ára de Desenvolvemento Urbano e Sostible en funcións (Decretos 4867/2014 e 4903/2014 do 9 e 11 de xullo, respectivamente) Asdo.: Teresa Gutiérrez López ORDENANZA MUNICIPAL REGULADORA DA TRAMITACIÓN DAS LICENZAS URBANÍSTICAS E OUTRAS FORMAS DE INTERVENCIÓN ADMINISTRATIVA EXPOSICIÓN DE MOTIVOS TÍTULO I. DISPOSICIÓNS XERAIS Artigo 1. Obxecto. Artigo 2. Ámbito de aplicación Artigo 3. Unidade de procedemento Artigo 4. Suxeitos obrigados Artigo 5. Medios de intervención na actividade urbanística Artigo 6. Actos suxeitos a comunicación previa Artigo 7. Actos suxeitos a licenza Artigo 8. Actos non suxeitos a licenza urbanística nin ao réxime de comunicación previa Artigo 9. Actuacións urbanísticas de particulares en terreos de dominio público Artigo 10. Criterios interpretativos no sometemento aos procedementos anteriores Artigo 11. Erro na cualificación do escrito achegado Artigo 12. Responsabilidades Artigo 13. Alcance do control da legalidade a través da licenza ou control posterior TÍTULO II. INFORMACIÓN URBANÍSTICA E PROCEDEMENTOS PREVIOS Artigo 14. Normas comúns aos actos de información urbanística Artigo 15. Consultas previas Artigo 16. Acta de liña e rasante Artigo 17. Sinalamento de liña. Acta de implantación TÍTULO III. RÉXIME XURÍDICO COMÚN, MEDIOS DE INTERVENCIÓN E TIPOS DE PROCEDEMENTO Capítulo I. Disposicións comúns a todos os procedementos Artigo 18. Normativa Artigo 19. Clases de procedemento Artigo 20. Dereitos dos solicitantes Artigo 21. Deberes dos solicitantes Artigo 22. Modelos e presentación de documentación Artigo 23. Solicitude de licenza, comunicación previa ou declaración responsable Artigo 24. Simultaneidade de obras e actividades Artigo 25. Execución de obras e exercicio de actividades Artigo 26. Contido e efectos dos medios de intervención Artigo 27. Vixencia das licenzas, das declaracións responsables e das comunicacións previas Capítulo II. Disposicións específicas na tramitación de comunicacións previas e declaracións responsables Artigo 28. Regulación do procedemento Artigo 29. Tramitación da comunicación previa e declaración responsable Artigo 30. Cambios de titularidade de licenzas Artigo 31. Cambios de titularidade en actuacións comunicadas Artigo 32. Cambios de actividade en actuacións comunicadas e licenzas Artigo 33. Efectos das comunicacións previas e declaracións responsables Artigo 34. Alcance do control inicial da comunicación previa Artigo 35. Informe de conformidade da comunicación previa ou declaración responsable Capítulo III. Disposicións comúns á tramitación de licenzas Artigo 36. Procedemento Artigo 37. Corrección e mellora da solicitude Artigo 38. Requirimentos para corrección de deficiencias Artigo 39. Autorizacións sectoriais Artigo 40. Informes Artigo 41. Subrogación Artigo 42. Suspensión do procedemento Artigo 43. Resolución do procedemento Artigo 44. Prazos máximos para a resolución de procedementos Artigo 45. Réxime xurídico do silencio administrativo Artigo 46. Caducidade das licenzas Artigo 47. Extinción das licenzas Artigo 48. Licenzas para actuacións urbanísticas de natureza provisional Artigo 49. Licenzas condicionadas a completar a urbanización Artigo 50. Inicio das obras Capítulo IV. Tratamento de incidencias durante as obras Artigo 51. Comunicación e cambio de empresa construtora Artigo 52. Execución das licenzas e modificacións do proxecto Artigo 53. Obrigas do titular da licenza ao concluír as obras Artigo 54. Documentación no lugar da obra ou instalación Artigo 55. Abandono ou paralización das obras TÍTULO IV. CONTROL POSTERIOR Capítulo I. Disposicións xerais Artigo 56. Ámbito de aplicación Artigo 57. Acta de comprobación e informe de control Artigo 58. Contido do informe de control ou acta de comprobación Artigo 59. Resultado do control posterior Artigo 60. Infraccións e sancións ● Disposición adicional primeira ● Disposición adicional segunda ● Disposición adicional terceira ● Disposición adicional cuarta ● Disposición transitoria única ● Disposición derrogatoria única. Derrogación normativa ● Disposición final única. Entrada en vigor ANEXO 1. Licenzas de obra. OB ANEXO 2. Licenzas de actividade. AC ANEXO 3. Licenzas de primeira ocupación/primeira utilización. PO ANEXO 4. Comunicacións previas. CP ORDENANZA MUNICIPAL REGULADORA DA TRAMITACIÓN DAS LICENZAS URBANÍSTICAS E OUTRAS FORMAS DE INTERVENCIÓN ADMINISTRATIVA EXPOSICIÓN DE MOTIVOS I. A Directiva 2006/123/CE do Parlamento Europeo e do Consello, do 12 de decembro de 2006, relativa aos servizos no mercado interior, veu introducir no sector servizos un profundo cambio, substituíndo como regra xeral o control previo polo control posterior. Esta Directiva foi obxecto de transposición no noso Estado a través da Lei 17/2009, do 23 de novembro, sobre o libre acceso ás actividades de servizos e ao seu exercicio e da Lei 25/2009, do 22 de decembro, de modificación de diversas leis para a súa adaptación á Lei sobre o libre acceso ás actividades de servizos e ó seu exercicio. II. A Comunidade Autónoma de Galicia aprobou a Lei 13/2010, do 17 de decembro, de comercio interior de Galicia, sometendo as actividades comerciais non suxeitas ao trámite de incidencia, efecto ou impacto ambientais, nin ao informe da consellería titular da competencia en sanidade, ao réxime de comunicación previa ou declaración responsable. III. No BOP da Coruña, Núm. 128, do 6 de xullo de 2011 publicouse a Ordenanza municipal de tramitación de actividades do Concello de Santiago de Compostela. Nela substituíuse a esixencia de licenza por comunicación previa ou declaración responsable nalgúns supostos de actividades e obras. Nos anexos desta norma incluíanse varios modelos normalizados de impresos. O Pleno da Corporación, na sesión ordinaria que tivo lugar o día 29 de marzo de 2012, adoptou o acordo de modificar a Ordenanza municipal de tramitación de actividades (BOP Núm. 113, de 15 de xuño de 2012). IV. O Real decreto-lei 19/2012, do 25 de maio, de medidas urxentes de liberalización do comercio e de determinados servizos avanza un paso máis, como sinala na súa exposición de motivos, eliminando todos os supostos de autorización ou licenza municipal previa, motivados na protección do medio ambiente, da seguridade ou da saúde públicas, ligados a establecementos comerciais e outros que se detallan no seu anexo cunha superficie de ata 300 metros cadrados. A devandita flexibilización esténdea tamén a todas as obras ligadas ao acondicionamento de locais que non requiran da redacción dun proxecto de obra consonte a Lei 38/1999, do 5 de novembro, de ordenación da edificación. A Lei 12/2012, do 26 de decembro, de medidas urxentes de liberalización do comercio e de determinados servizos introduciu na súa disposición adicional terceira dedicada ás instalacións de redes públicas de comunicación electrónica a previsión de que as disposicións contidas no seu título I se aplicaran ás estacións ou instalacións radioeléctricas utilizadas para a prestación de servizos de comunicacións electrónicas dispoñibles para o público, a excepción daquelas nas que concorran as circunstancias referidas no artigo 2.2 da devandita Lei, ocupen unha superficie superior a 300 metros cadrados, computándose para tal efecto toda a superficie incluída dentro do valado da estación ou instalación ou, tratándose de instalacións de nova construción, teñan impacto en espazos naturais protexidos. A presente disposición enténdese sen prexuízo da aplicación ás ditas instalacións do establecido na Lei 32/2003, do 3 de novembro, xeral de telecomunicacións e a súa normativa de desenvolvemento. A Lei 14/2013, do 27 de setembro, de apoio aos emprendedores e a súa internacionalización, publicada no BOE do 28 de setembro do 2013, a través da súa disposición final sétima modifica a Lei 12/2012, do 26 de decembro, de medidas urxentes de liberalización do comercio e de determinados servizos, no senso de aplicar o réxime das declaracións responsables/comunicacións previas a aqueles establecementos permanentes cuxa superficie útil de exposición e venda ao público non supere os cincocentos metros cadrados, no canto dos trescentos iniciais, con modificación, asemade, do anexo de actividades suxeitas ao referido réxime mediante a engádega de novas actividades que pasan a sometérense aos novos réximes de intervención administrativa. A Lei 20/2013, de 9 de decembro, de garantía da unidade de mercado, publicada no Boletín Oficial do Estado do 10 de decembro do 2013, cuxa disposición final terceira volve modificar o artigo 2, alínea 1, da Lei 12/2012, do 26 de decembro, de medidas urxentes de liberalización do comercio e de determinados servizos, no senso de ampliar o amentado limiar de inesixibilidade de licenza aos setecentos cincuenta metros cadrados, con posibilidade de as Comunidades Autónomas, no eido das súas competencias, ampliaren o referido límite así como de determinaren calquera outro suposto de inesixibilidade de licenzas ou menor intervención administrativa, incluíndo a declaración de inocuidade. A Lei 27/2013, do 27 de decembro, volve modificar o art.84 bis da Lei 7/1985, do 2 de abril, reguladora das bases do réxime local. A Lei 9/2014, do 9 de maio, de telecomunicacións, na súa disposición final terceira, introduce a disposición adicional oitava da Lei 38/1999, do 5 de novembro, de ordenación da edificación, que exime da obtención de licenza ou autorizacións ás obras de instalación de infraestuturas de rede ou estacións radioeléctricas en edificacións de dominio privado. VI. O Plan xeral de ordenación municipal do Concello de Santiago de Compostela foi modificado pola Orde da Consellería de Medio Ambiente Territorio e Infraestruturas con data do 8 de abril de 2013 eliminando os capítulos IV –Intervención na edificación e no uso do solo-, e V –Información urbanística- do titulo I do PXOM. VII. A Xunta de Goberno Local na sesión ordinaria que tivo lugar o 25 de abril de 2013 acordou aprobar a modificación e ampliación de modelos normalizados contidos no anexo da ordenanza municipal de tramitación de actividades, quedando os seguintes: “01.–Comunicación de actuacións de mantemento 02.–Comunicación de obra menor nunha vivenda (inclúe a ‘acreditación técnica de obra menor’) 03.–Comunicación de obra menor nun establecemento (inclúe a ‘acreditación técnica de obra menor’) 04.–Comunicación/declaración de apertura dun establecemento (inclúe a ‘certificación técnica de actividade’) 05.–Comunicación de fin de obra e solicitude de visita para actividade con licenza (inclúe a ‘certificación técnica de fin de obra e axuste a licenza’). 06.–Comunicación de cambio de titular dunha actividade”. VIII. No DOG núm.247, do 27 de decembro de 2013, publicouse a Lei 9/2013, do 19 de decembro, do emprendemento e da competitividade económica de Galicia, que entrou en vigor ao abeiro da súa disposición derradeira oitava ao día seguinte da súa publicación no devandito diario oficial. A nova Lei 9/2013, co obxecto de dar cumprimento ao disposto no artigo 41 da Lei de economía sostible, establece un réxime xurídico único para o exercicio de actividades en Galicia, eliminando con carácter xeral a licenza de apertura previa á instalación e ao inicio da actividade. Así mesmo, para que a liberalización de actividades sexa efectiva, modifica a regulación das licenzas de obra establecendo o réxime da comunicación previa cunha reserva da licenza naqueles casos en que unha norma así o esixa. IX. Por acordo da Xunta de Goberno Local do 26 de xuño de 2014 resolveuse aprobar a adaptación dos modelos normalizados de comunicación previa de obras e actividades á Lei 9/2013, do 19 de decembro, do emprendemento e da competitividade económica de Galicia, pola que se eliminan os modelos 01.–Comunicación de actuacións de mantemento, 02.–Comunicación de obra menor nunha vivenda (inclúe a ‘acreditación técnica de obra menor’), 03.–Comunicación de obra menor nun establecemento (inclúe a ‘acreditación técnica de obra menor’), 04.–Comunicación/declaración de apertura dun establecemento (inclúe a ‘certificación técnica de actividade’)´05.–Comunicación de fin de obra e solicitude de visita para actividade con licenza (inclúe a ‘certificación técnica de fin de obra e axuste a licenza’), 06.–Comunicación de cambio de titular dunha actividade” e se aproban os seguintes modelos normalizados denominados CP-001, CP-002, CP-003, CP-004, CP-005, CP-006, CP-007, CP-008, CP-009 e IP-001. X. Xa que logo, a promulgación e entrada en vigor da Lei 9/2013 é fundamentalmente a que motiva a necesidade de aprobar unha nova ordenanza ou de modificar a anterior, ao pautar, como se salientou, un réxime xurídico único para o exercicio das actividades en Galicia, con eliminación, de xeito pleno e sen limiares, da esixencia de licenza de apertura previa á instalación e ao inicio da actividade (licenzas de actividade ou instalación e de apertura ou posta en funcionamento), e optar por un réxime xeral de comunicación previa administrativa xunto coa aprobación dunha nova regulación da avaliación ambiental das actividades e do réxime para o control, autorización e/ou habilitación dos espectáculos públicos e das actividades recreativas en Galicia. Consonte o exposto, este Concello, dentro das medidas de adaptación á nova normativa, mediante esta ordenanza, pretende facilitar e facultar a posta en marcha de actividades e obras ligadas ao acondicionamento de locais que non requiran da redacción dun proxecto de obra ao abeiro da Lei 38/1999, do 5 de novembro, de ordenación da edificación, así como das obras que de acordo co artigo 194 da LOUGA non están suxeitas a licenza, co fin de estender a eliminación de trabas e a axilización administrativa e de forma que poidan iniciarse sen previa licenza municipal desde o mesmo día da presentación da comunicación previa as actividades, e no caso de obras cando transcorra o prazo de 15 días hábiles dende a presentación, sen necesidade de esperar á finalización do control municipal, o cal se mantén aínda que se articule a posteriori. Por outra parte, consonte a disposición adicional terceira da citada Lei 9/2013, os concellos deben regular as medidas e procedementos de control, que tamén son obxecto desta ordenanza. Así as cousas, o feito de que se derrogasen os capítulos IV –Intervención na edificación e no uso do solo-, e V –Información urbanística- do titulo I do PXOM, fai preciso que se regulen os medios de intervención administrativa, sendo a figura máis adecuada para facelo a ordenanza municipal que regula os medios de control previo, as licenzas ou autorizacións, e os medios de control a posteriori, co fin de dotar de maior seguridade xurídica e información á cidadanía. Por tanto, en virtude da autonomía local constitucionalmente recoñecida que garante aos municipios personalidade xurídica propia e plena autonomía no ámbito dos seus intereses e que lexitima o exercicio de competencias de control das actividades e obras que se desenvolvan no seu termo municipal, dítase esta ordenanza, logo de observar a tramitación establecida para este efecto polo artigo 49 da Lei 7/1985, do 2 de abril, reguladora das bases do réxime local. TÍTULO I.–DISPOSICIÓNS XERAIS ARTIGO 1.–OBXECTO.1. Esta ordenanza ten por obxecto regular a intervención municipal en materia urbanística, entendida esta nun sentido amplo e abranguendo tanto a actividade de construción, edificación e uso do solo e subsolo como o funcionamento de establecementos e actividades no termo municipal de Santiago de Compostela. Para tal efecto establécense os procedementos específicos e os requisitos necesarios para a tramitación dos medios de intervención. Asemade, establece as disposicións xerais necesarias para facilitar a liberdade de establecemento e a libre prestación de servizos, planificando os novos procesos de comunicación necesarios e o seu control posterior e simplificando, en xeral, os procedementos xa establecidos.2. Exclúense do ámbito de aplicación desta ordenanza as actividades de venda ambulante que se rexerán pola súa respectiva ordenanza municipal.3. A ordenanza dítase en desenvolvemento da lexislación de réxime local, da Directiva de servizos 2006/123 CE e da normativa estatal e autonómica. ARTIGO 2.–ÁMBITO DE APLICACIÓN. Están sometidos ao ámbito de aplicación desta ordenanza todo tipo de actos de edificación e uso do solo e subsolo, así como o exercicio de actividades ou servizos que esixan a intervención da administración en execución da súa función de policía na orde urbanística e ambiental, coa finalidade de verificar o axuste ao planeamento, ás normas urbanísticas, en materia de seguridade, sanitaria, ambiental e demais que resulten esixibles. ARTIGO 3.–UNIDADE DE PROCEDEMENTO.1. Os mecanismos de intervención municipal nos establecementos destinados ao desenvolvemento de actividades económicas e as obras que se vaian executar nestes regúlanse de xeito conxunto e único.2. Tramitaranse conxuntamente, nun único procedemento, as solicitudes simultáneasde licenzas que, referidas a un mesmo inmoble ou parte deste, teña por obxecto actos suxeitos a licenza consonte o artigo 7. A resolución que se adopte diferenciará cada unha de licenzas outorgadas, conservando cada unha a súa propia natureza.3. A tramitación realizarase conforme aos principios de celeridade, eficacia, economía e menor intervención. ARTIGO 4.–SUXEITOS OBRIGADOS. Están suxeitas ao deber previo de obter licenza, se é o caso, ou á presentación de declaración responsable ou comunicación para a realización de calquera acto de uso do solo o subsolo e/ou edificación e actividades todas as persoas físicas ou xurídicas, públicas ou privadas, salvo as excepcións previstas legalmente e as actuacións excluídas por esta ordenanza. ARTIGO 5.–MEDIOS DE INTERVENCIÓN NA ACTIVIDADE URBANÍSTICA.1. O Concello de Santiago de Compostela poderá intervir na actividade urbanística da cidadanía a través dos seguintes medios: a) Ordenanzas e bandos. b) Sometemento a licenza previa e outros actos de control preventivo, sen prexuízo das excepcións previstas na lexislación de aplicación. c) Sometemento a comunicación previa ou a declaración responsable, consonte o establecido na lexislación reguladora do procedemento administrativo. d) Sometemento a control posterior, para os efectos de verificar o cumprimento da normativa reguladora. e) Ordes individuais constitutivas de mandato para a execución dun acto ou a súa prohibición.2. Para os efectos desta ordenanza enténdese por: a) Autorización ou licenza: acto regrado da autoridade municipal competente polo cal, tras a comprobación das condicións establecidas pola normativa aplicable, se autoriza á ou ao solicitante para o exercicio dun dereito preexistente á edificación ou ao exercicio de actividades. b) Declaración responsable: documento subscrito por unha ou un interesado no que manifesta, baixo a súa responsabilidade, que cumpre cos requisitos establecidos na normativa vixente para acceder ao recoñecemento dun dereito ou facultade ou para o seu exercicio, que dispón da documentación que así o acredita e que se compromete a manter o seu cumprimento durante o período de tempo inherente ao dito recoñecemento ou exercicio. Estes requisitos estarán recollidos de maneira expresa e clara na correspondente declaración responsable. c) Comunicación previa: documento mediante o cal as e os interesados poñen en coñecemento da administración pública competente os seus datos identificadores e demais requisitos esixibles para o exercicio dun dereito ou inicio dunha actividade, consonte co establecido na normativa de procedemento administrativo.3) A actividade de intervención axustarase, en todo caso, aos principios de igualdade de trato, necesidade e proporcionalidade en relación co fin que se persegue. Para tal efecto, o exercicio desta actividade realizarase do xeito menos restritivo posible e axeitado á consecución dos obxectivos que se perseguen.4. As autorizacións outorgadas por outras administracións públicas non eximen os seus titulares de obter os correspondentes títulos habilitantes das entidades locais, respectándose en todo caso o disposto nas correspondentes leis sectoriais.5. Naqueles casos nos que a actuación pretendida pola ou polo interesado/a requira dalgunha autorización, cualificación, ou informe favorable doutra administración pública distinta da municipal, que resulte esixible pola lexislación sectorial aplicable, a comunicación previa ou o outorgamento da licenza urbanística requirirá a previa emisión e incorporación ao expediente da dita autorización, cualificación ou informe.6. Con carácter xeral, o exercicio de actividades non se someterá á obtención de licenza ou a outro medio de control preventivo coas excepcións previstas na lexislación aplicable. ARTIGO 6.–ACTOS SUXEITOS A COMUNICACIÓN PREVIA. Quedarán suxeitas ao réxime de comunicación previa aquelas actuacións urbanísticas que, consonte a normativa urbanística vixente, non estean sometidas ao deber de obter licenza e estean incluídas no réxime de comunicación previa que se relacionan no anexo 4 desta ordenanza. Quedarán suxeitas ao réxime de comunicación previa os cambios de titularidade de licenzas de obras en curso de execución e os cambios de titularidade de licenzas de actividade vixentes. Para estes efectos, non se consideran en vigor as licenzas que teñan declaración expresa de caducidade, revogación ou renuncia. Non en tanto, en ningún caso, producirán efectos as comunicacións previas de cambio de titularidade de actividade respecto de locais nos que cesase a actividade por tempo superior a seis meses. ARTIGO 7.–ACTOS SUXEITOS A LICENZA. Quedarán suxeitas a licenza aquelas actuacións urbanísticas que, consonte a normativa urbanística vixente, estean sometidas ao deber de obter licenza e non estean incluídas no réxime de comunicación previa, e que se relacionan no anexo 1 a 3 desta ordenanza. Quedarán suxeitas ao deber de obtención de licenza as primeiras ocupacións das edificacións. ARTIGO 8.–ACTOS NON SUXEITOS A LICENZA URBANÍSTICA NIN AO RÉXIME DE COMUNICACIÓN PREVIA. Non será esixible licenza urbanística nin comunicación previa nos seguintes supostos: a) Os parcelamentos, segregacións, modificacións ou calquera outro acto de división de predios efectuadas en virtude de proxectos de equidistribución, normalización ou similar. b) As obras de apontoamento e/ou outras medidas de seguridade de carácter urxente, cando sexan precisas polo perigo inminente para garantir a seguridade das persoas. c) As obras de urbanización previstas nos proxectos de urbanización. d) O exercicio de actividades profesionais relacionadas na sección segunda das tarifas do imposto sobre actividades económicas, sempre que se trate de uso de oficina ou despacho profesional. Asemade, esíxese que non produzan no seu desenvolvemento residuos, verteduras ou radiacións tóxicas ou perigosas, nin contaminantes, á atmosfera non asimilables aos producidos polo uso residencial. Exceptúanse expresamente desta exclusión aquelas actividades de índole sanitaria ou asistencial que inclúan algún tipo de intervención cirúrxica, dispoñan de aparatos de radiodiagnóstico ou en cuxo desenvolvemento se prevexa a presenza de animais. e) As actividades desenvolvidas polas administracións públicas, definidas no artigo 2 da Lei 30/1992, do 26 de novembro, de réxime xurídico das administracións públicas e do procedemento administrativo común, así como os servizos públicos xestionados de forma directa ou indirecta, agás aquelas actividades ou servizos cuxa normativa sectorial esixa expresamente licenza o calquera outro réxime de intervención municipal. f) As actuacións urbanísticas promovidas polo Concello no seu termo municipal, sen prexuízo de que o acordo municipal que as autorice ou aprobe estará sometido aos requisitos previos de verificación de cumprimento de normas. g) As obras públicas eximidas expresamente pola lexislación sectorial ou as de ordenación do territorio, sen prexuízo da obriga do cumprimento por parte da administración promotora da obra dos mecanismos de coordinación e control administrativo establecidos pola lexislación urbanística e sectorial para garantir que estas obras cumpran o plan municipal. h) A venda ambulante situada na vía e espazos públicos, que será regulada pola ordenanza correspondente. i) Os postos, casetas ou atraccións instaladas en espazos abertos con motivo de festas tradicionais propias do municipio, que se axustarán, se é o caso, ao establecido nas normas específicas. l) As actuacións realizadas en espazos de uso ou dominio público sempre que estean reguladas por ordenanzas municipais específicas. m) Os actos necesarios para a execución de resolucións xurisdicionais dirixidas ao restablecemento da legalidade urbanística. n) Todas as actuacións eximidas pola lexislación estatal ou autonómica. ARTIGO 9.–ACTUACIÓNS URBANÍSTICAS DE PARTICULARES EN TERREOS DE DOMINIO PÚBLICO.1. Cando as actuacións urbanísticas sexan realizadas por particulares en terreos de dominio público, esixirase licenza urbanística ou comunicación previa, independentemente das autorizacións ou concesións que sexa pertinente outorgar por parte da administración titular do dominio público.2. Cando a autorización ou concesión sobre terreos de dominio público corresponda á Administración Municipal e no procedemento de outorgamento da concesión ou autorizacións se constatase a adecuación do proxecto á normativa urbanística e sectorial aplicable, cumprindo os trámites esixibles, as licenzas de obras e de actividade entenderanse outorgadas na propia resolución que estableza a autorización ou a concesión, que deberá poñerse en coñecemento da Oficina de Licenzas.3. A denegación ou ausencia de autorización ou concesión impedirá ao particular obter a licenza e ao órgano competente outorgala. ARTIGO 10.–CRITERIOS INTERPRETATIVOS NO SOMETEMENTO AOS PROCEDEMENTOS ANTERIORES. Para a execución das obras ou para o exercicio de actividades as e os interesados terán que axustarse ao procedemento de licenza, declaración responsable ou comunicación previa nos termos dispostos nesta ordenanza. Cando algunha das actuacións que se pretenden executar non se axustaran a algúns dos supostos establecidos nos anexos desta ordenanza, asimilarase coa que presente maior coincidencia, aplicándolle o seu réxime. ARTIGO 11.–ERRO NA CUALIFICACIÓN DO ESCRITO ACHEGADO.1. O erro na cualificación do escrito achegado pola persoa interesada na elección dalgúns dos procedementos de sometemento a licenza, de comunicación previa ou declaración responsable, non será obstáculo para a súa tramitación, sempre que do seu contido se deduza o seu verdadeiro carácter. O Concello enviaralle unha notificación ao interesado para lle facer constar tal circunstancia e, se é o caso, requiriralle a documentación que sexa precisa para continuar o procedemento que corresponda.2. Cando a persoa interesada presentase ante o Concello unha declaración responsable ou unha comunicación previa sendo o réxime aplicable o da licenza, advertiráselle que non pode executar a obra ou iniciar a actividade ata que obteña a preceptiva autorización. Se iniciase a actividade requiriráselle para que de inmediato a paralice, coas advertencias propias dos procedementos de reposición da legalidade urbanística. No caso de que executase obras non incluídas no réxime de comunicación previa requiriráselle para que proceda de inmediato á súa paralización coas advertencias propias dos procedementos de reposición da legalidade urbanística.3. Cando a persoa interesada solicite ante o Concello unha licenza e o réxime aplicable sexa o de comunicación previa ou declaración responsable, notificaráselle para lle sinalar que debe de achegar a documentación correspondente e que non poderá executar a obra ou desenvolver a actividade en tanto non presente a devandita documentación. ARTIGO 12.–RESPONSABILIDADES.1. As/os técnicos asinantes da documentación técnica presentada son responsables da súa calidade, veracidade e do cumprimento das normas que sexan de aplicación en cada caso.2. As/os técnicos asinantes das certificacións finais de obra que se acheguen serán responsables da exactitude e da veracidade contida nelas.3. A comunicación previa presentada para os actos de uso do solo suxeitos a ela implica a responsabilidade solidaria de quen promove as obras, de quen ten a propiedade dos terreos, ou os/as empresarios/as das obras, dos/as técnicos/as redactores/as do proxecto e directores/as das obras e da súa execución, respecto á conformidade das obras coa ordenación urbanística de aplicación e a súa adecuación ao proxecto presentado.4. As/os titulares e promotores da obra extremarán as precaucións para evitar riscos ás persoas e ás cousas e quedarán obrigados/as a reparar os danos que da súa execución se puideran irrogar nos espazos ou nos servizos públicos. En todo momento, deberá ter a disposición do persoal técnico e dos/as inspectores dos servizos municipais e da Policía Local a copia, selada polo rexistro administrativo, da comunicación previa presentada ou da licenza concedida, e facilitará o acceso ás obras ao devandito persoal municipal para as inspeccións, verificacións e comprobacións oportunas.5. As/os titulares e promotores son responsables durante o desenvolvemento das actividades do cumprimento das determinacións contidas na documentación técnica consonte coa cal foron concedidas as licenzas, ou na documentación técnica anexa á comunicación previa ou declaración responsable, así como da efectiva instalación e cumprimento das condicións impostas pola administración municipal ou por outra autoridade competente. ARTIGO 13.–ALCANCE DO CONTROL DA LEGALIDADE A TRAVÉS DA LICENZA OU CONTROL POSTERIOR.1. O control da legalidade a través da licenza ou o control posterior comprende, por unha parte, o daqueles aspectos relacionados coa materia estritamente urbanística, e por outra, se é o caso, o relacionado co desenvolvemento dunha actividade determinada.2. O control en materia urbanística alcanzará estritamente as condicións urbanísticas establecidas nos instrumentos de planeamento vixentes, así como a outras condicións urbanísticas esixidas polas normativas sectoriais ou polas ordenanzas municipais cando corresponda. En ningún caso a intervención municipal controlará os aspectos técnicos relativos ás esixencias básicas de calidade da edificación, de cuxo cumprimento serán exclusivamente responsables os axentes que interveñan no proceso de edificación de acordo coa súa norma reguladora. En relación coas instalacións previstas nos edificios, o control non incluirá a comprobación das normativas específicas nin a verificación das condicións técnicas regulamentarias, de cuxo cumprimento serán responsables os que as proxecten e certifiquen, conforme á normativa reguladora para a súa posta en funcionamento, e sen prexuízo das autorizacións e do control que corresponda a outras administracións públicas a respecto da verificación do seu cumprimento.3. Cando a actuación se refira ou inclúa exercicio de actividade concreta, o control, tanto da actividade en si como das súas instalacións específicas, realizarase sobre os aspectos técnicos que afecten á seguridade, saúde, salubridade, protección das persoas, dos bens e do medio. Naquelas actividades ou instalacións adscritas a estas que pola súa natureza estean suxeitas a autorizacións administrativas, comunicacións ou declaracións responsables doutras administracións públicas requirirase, no curso do procedemento e de acordo co que en cada caso proceda, a acreditación de que foi outorgada a correspondente autorización ou de que se presentou a comunicación previa ou a declaración responsable ante a administración competente. TÍTULO II.–INFORMACIÓN URBANÍSTICA E PROCEDEMENTOS PREVIOS ARTIGO 14.–NORMAS COMÚNS AOS ACTOS DE INFORMACIÓN URBANÍSTICA.1. A contestación da información urbanística ou consulta urbanística común e especial non exime do deber de comunicación previa, declaración responsable ou de obter a licenza urbanística correspondente.2. Nin a contestación ás consultas urbanísticas, común e especial, nin a cédula urbanística terá efecto vinculante para a Administración Municipal e contra elas non cabe a interposición de recurso ningún. ARTIGO 15.–CONSULTAS PREVIAS.1. En exercicio dos seus dereitos, poderanse formular consultas relativas á situación urbanística dunha determinada parcela, soar, inmoble ou local, así como dos actos ou usos do solo ou subsolo permitidos e do procedemento de tramitación aplicable para a actuación de que se trate, a través dos seguintes medios: a) Telematicamente. A través de calquera dos medios de administración electrónica cos que conte o Concello. b) Por escrito.2. En consultas de carácter urbanístico, a citada información escrita poderase plasmar a través das seguintes modalidades: a) Informe urbanístico: é o que emitirá o Concello por pedimento escrito de calquera interesado establecendo nel o réxime urbanístico e as demais condicións específicas de cada parcela. b) Cédula urbanística: por pedimento dun interesado, o Concello certificará, logo de informe ou dos informes emitidos para tales efectos, un documento no que consten os datos urbanísticos da parcela en cuestión, tales como o seu grao de ordenación, usos, situación urbanística e cantos outros sexan necesarios en orde a coñecer o réxime urbanístico do terreo ou terreos. c) Informe sobre a viabilidade urbanística dun anteproxecto: os interesados poderán presentar un documento técnico ou anteproxecto co fin de que o Concello, e se é o caso outras administracións afectadas ou competentes na materia, faga unha avaliación previa da proposta de intervención para un edificio ou terreo concreto. En todo caso, a documentación presentada deberá estar asinada por un/unha técnico/a competente e ser suficiente para coñecer e valorar a cuestión técnica de que se trate; noutro caso poderase instar á persoa interesada para que complete ou aclare o seu contido. A contestación da consulta deberá producirse no prazo máximo de tres meses. Non en tanto, o prazo será interrompido nos casos nos que deba recebarse informe ou ditame preceptivo. d) Para todas as consultas por escrito deberase formular solicitude en tal sentido, á cal se achegará o correspondente pagamento de taxas, a referencia catastral, un plano de situación a escala mínima 1:2000, realizado sobre a cartografía oficial de Santiago de Compostela e no que no que se aprecie a situación e as dimensións da parcela obxecto da solicitude, e cantos outros datos se consideren convenientes en orde a aclarar a información solicitada.3. En consultas referidas á implantación de actividades económicas será necesaria a presentación por parte da persoa interesada dunha memoria descritiva na que consten os datos suficientes que definan as características da actividade que pretende exercerse, así como do establecemento en que se pretende desenvolver, e en xeral todos os datos necesarios para que se poida dar unha resposta axeitada e completa.4. As cédulas urbanísticas a que se refire o punto anterior deberán incluír cando menos as seguintes circunstancias urbanísticas: a) Situación do predio con indicación de se está ou non edificado e coa súa referencia catastral. b) Plano a escala non menor de 1:500, con expresión dos seus lindeiros acoutados e determinación xeométrica necesaria para a súa correcta e inequívoca identificación e trazado. c) Planeamento xeral, especial, parcial ou estudo de detalle por cuxas determinacións se atopa regulada e afectada. d) Clase e categoría do solo en que se acha situado. e) Polígono ou sector de que se trate, e norma ou ordenanza aplicable. f) Uso do solo, altura, volume e situación da edificación, ocupación máxima da parcela e o aproveitamento do subsolo. g) Sistema de actuación aplicable ao polígono. h) Polígono onde se fará efectivo o dereito da propiedade ao aproveitamento.5. As respostas e contestacións ás consultas deberán ser emitidas no prazo dun mes, a contar dende o rexistro da solicitude no Concello. Terán un mero valor informativo e non crearán dereitos nin expectativas de dereitos en orde á obtención de licenzas e tampouco vincularán a futura resolución da actuación que posteriormente se formule, sen prexuízo do que iso leve consigo dende o punto de vista dos dereitos do cidadán. ARTIGO 16.–ACTA DE LIÑA E RASANTE.1. De acordo co establecido no artigo 121.1 do Plan xeral de ordenación municipal, denomínase aliñación oficial a liña sinalada polo planeamento para establecer o límite que separa os solos destinados a vía pública ou espazos libres públicos das parcelas edificables.2. Como documento xurídico-urbanístico, a aliñación oficial recollerase nunha acta de aliñacións e rasantes.3. A acta de aliñacións e rasantes é o plano formalizado pola Administración Municipal no que se sinalan, ademais das circunstancias de deslinde incluídas no parágrafo anterior, o estado da urbanización, se a parcela reúne ou non a condición de soar, a superficie aproximada de cesión gratuíta ou de expropiación, se é o caso, a súa formalización e o importe aproximado dos gastos de urbanización afectos ao predio, se os houbese.4. A acta de aliñacións e rasantes deberá ser expedida nun prazo máximo dun mes, unha vez presentada no rexistro a solicitude coa documentación completa. A dita solicitude deberá ir acompañada da seguinte documentación: a) Plano a escala mínima 1:2000, realizado sobre cartografía oficial de Santiago de Compostela, no que se sinalen a forma e a superficie da parcela, os predios lindeiros, os anchos das vías que definen as súas fachadas e a situación respecto do viario consonte o rueiro municipal. Este plano deberá ser asinado por un/unha técnico/a competente que se responsabilizará da veracidade dos datos achegados. b) Plano a escala non menor de 1:500, con expresión dos seus lindeiros acoutados e determinación xeométrica necesaria para a súa correcta e inequívoca identificación e trazado. c) Certificados dos servizos urbanísticos da parcela expedidos pola empresa concesionaria do servizo municipal de auga e pola empresa comercializadora de electricidade. d) Excepcionalmente, e no prazo de dez días hábiles contados desde a presentación da solicitude, a Administración Municipal poderá solicitar levantamento topográfico da parcela cando existan discordancias entre a realidade e o plan e/ou a súa descrición rexistral. Este levantamento deberá estar apoiado polo menos en dous vértices próximos da rede topográfica e sempre en coordenadas UTM. e) As actas de aliñacións e rasantes terán vixencia indefinida. Con todo, calquera alteración do planeamento dará lugar a que queden sen efecto as actas de aliñación practicadas con anterioridade á súa aprobación, que poderán rehabilitarse no caso de que a dita modificación non afectase ás aliñacións. ARTIGO 17.–SINALAMENTO DE LIÑA. ACTA DE IMPLANTACIÓN.1. Con anterioridade ao inicio das obras para as que fora concedida licenza de nova planta, de reconstrución previa derruba da construción anterior ou de muro de contención lindante con espazo público, ou de que se presentara a comunicación previa de peche, o Concello sinalará a liña mediante a sinatura dunha acta de implantación no prazo de 15 días contados a partir da correspondente solicitude presentada pola persoa interesada en impreso ou medio normalizado. Transcorrido o prazo previsto, poderán comezar as obras, sen prexuízo das responsabilidades a que houbera lugar en caso de infracción contra as aliñacións ou os recuamentos oficiais.2. A aliñación darase sobre o plano do soar e a zona inmediata, a escala 1/500, referindo os seus puntos característicos a outros fixos do terreo mediante coordenadas UTM, de maneira que quede suficientemente determinada e materializándoa sobre aquel mediante cravos ou estacas.3. Ao acto de sinalamento da liña concorrerá un técnico municipal designado para este efecto, a propiedade do terreo, por si ou representada, e os técnicos directores da obra. Para o acto de sinalamento da liña, o terreo estará libre e desembarazado de obstáculos para facilitar a implantación. O propietario e os técnicos asinarán o exemplar do plano de aliñación e a acta, en sinal de conformidade, e recibirán a copia autorizada destes documentos. TÍTULO III.–RÉXIME XURÍDICO COMÚN, MEDIOS DE INTERVENCIÓN E TIPOS DE PROCEDEMENTO CAPÍTULO I.–DISPOSICIÓNS COMÚNS A TODOS OS PROCEDEMENTOS ARTIGO 18.–NORMATIVA. As solicitudes de licenzas, comunicacións previas e declaracións responsables axustaranse aos procedementos sinalados nesta ordenanza que se aplicarán consonte ás disposicións establecidas na normativa de procedemento administrativo, ás especialidades contidas na lexislación local, urbanística e ambiental de Galicia, e sen prexuízo das peculiaridades e requisitos que, por razón do contido específico da actuación que se pretenda, establezan outras normas de rango superior a esta ordenanza. ARTIGO 19.–CLASES DE PROCEDEMENTO. A intervención urbanística no termo municipal do Concello de Santiago de Compostela tramitarase polos seguintes procedementos: – Comunicación previa. – Declaración responsable. – Procedemento de obtención de licenza. ARTIGO 20.–DEREITOS DOS SOLICITANTES. As persoas solicitantes nos procedementos urbanísticos terán os dereitos establecidos con carácter xeral na normativa de aplicación, entre outros os seguintes: a) Á tramitación do procedemento sen dilacións indebidas. b) A obter información e orientación acerca dos requisitos xurídicos e técnicos que a normativa impón aos proxectos, actuacións ou solicitudes, comunicacións ou declaracións que as persoas interesadas pretendan realizar. c) A que as resolucións das licenzas estean debidamente motivadas, con referencia as normas que as fundamentan. d) A utilizar medios electrónicos na tramitación dos procedementos. e) A non presentar documentos non esixidos polas normas aplicables ao procedemento de que se trate ou que xa consten no poder dos servizos municipais. f) A coñecer en calquera momento o estado de tramitación do procedemento no que teñan a condición de interesado/a e a obter copia dos documentos contidos nel. g) A presentar queixas, reclamacións e suxestións sobre o funcionamento dos servizos. h) A exercer todos os dereitos que pola súa condición de interesados lles outorgue a normativa reguladora do procedemento administrativo común e a específica de aplicación. ARTIGO 21.–DEBERES DOS SOLICITANTES. As persoas solicitantes nos procedementos urbanísticos terán os deberes establecidos con carácter xeral na normativa de aplicación, entre outros os seguintes: a) Presentar a documentación completa esixible. b) Atender os requirimentos municipais de corrección de deficiencias ou reparos, tanto formais como materiais, derivados das solicitudes de licenzas, comunicacións previas ou declaracións responsables. c) Dispoñer xunto á obra, no caso de obras maiores, de copia autorizada da licenza municipal e a colocación dun cartel indicador cos datos que se mencionan no artigo 17.3 do Real decreto 28/1999, do 21 de xaneiro, polo que se aproba o Regulamento de disciplina urbanística para o desenvolvemento e aplicación da Lei do solo de Galicia ou norma que o substitúa. d) Ter a disposición dos servizos municipais a comunicación previa ou declaración responsable dilixenciadas, facilitando o acceso á obra ou local ao persoal dos devanditos servizos para inspeccións e comprobacións sobre o cumprimento da normativa aplicable. e) Reflectir á entrada do local, en lugar ben visible, o capacidade máxima autorizada para o local xunto coa actividade concedida, así como o horario. f) Realizar os trámites nos prazos establecidos, téndoos por decaídos no seu dereito ao trámite correspondente en caso contrario. Non obstante, admitirase a actuación do interesado e producirá os seus efectos legais se acontece antes ou dentro do día en que se lle notifique a resolución en que se teña por transcorrido o prazo. g) Notificar a data de iniciación das obras, así como o prazo de execución previsto. h) Exhibir no interior dos establecementos orixinal ou copia do titulo acreditativo da licenza comunicación previa ou da declaración responsable. i) Reparar os desperfectos que como consecuencia da realización de obras ou instalacións se orixinen nas vías públicas e nos demais espazos lindantes, e manter estes en condicións de seguridade, salubridade e limpeza. l) Pagar en tempo e forma o imposto sobre construcións, instalacións e obras así como as taxas esixibles en obras e actividades de acordo coa ordenanza fiscal vixente m) Iniciar e executar as obras nos prazos establecidos pola normativa vixente. ARTIGO 22.–MODELOS E PRESENTACIÓN DE DOCUMENTACIÓN.1. O Concello de Santiago de Compostela aprobará e terá actualizados os modelos de solicitude de licenza, de comunicación previa ou declaración responsable, que serán publicados para o xeral coñecemento, entre outro medios, na sede electrónica do Concello de Santiago.2. A presentación de solicitudes e demais documentación poderá efectuarse en soporte papel ou electrónico consonte co establecido na Lei 11/2007, do 22 de xuño, de acceso electrónico dos cidadáns aos servizos públicos ou norma que o substitúa.3. A presentación de proxectos ou documentación técnica en soporte electrónico realizarase de conformidade coas normas para a presentación de proxectos técnicos en formato dixital incluídas nos anexos desta Ordenanza. ARTIGO 23.–SOLICITUDE DE LICENZA, COMUNICACIÓN PREVIA OU DECLARACIÓN RESPONSABLE. O procedemento de tramitación de licenza urbanísticas, comunicación previa ou declaración responsable iniciarase mediante o modelo de solicitude normalizada ao que se achegará a documentación correspondente en cada caso. No acto de presentación da solicitude, comunicación previa ou declaración responsable, os servizos competentes verificarán a integridade da documentación achegada dende o punto de vista formal, sen prexulgar o seu contido. ARTIGO 24.–SIMULTANEIDADE DE OBRAS E ACTIVIDADES.1. Naqueles casos nos que a execución das obras teñan por obxecto ou se destinen ao desenvolvemento dunha actividade consignarase expresamente tal circunstancia no modelo normalizado de obras e actividades e, coa solicitude de licenza de obras ou comunicación previa urbanística para obras e actividade, segundo corresponda, deberanse consignar ademais os datos identificativos da actividade e achegar a documentación que se determina nos anexos desta ordenanza para as comunicacións previas.2. Nestes supostos nos que se presente solicitude de licenza de obra ou comunicación previa urbanística para executar as instalacións ou obras de construción ou acondicionamento para o desenvolvemento dunha actividade ou prestación dun servizo, estes non poderán iniciarse ata o total remate da instalación ou obra. Unha vez que conclúan as obras comunicarase ao Concello o inicio da actividade cos modelos normalizados e achegarase a documentación preceptiva.3. O prazo de remate das obras e instalacións será o determinado no acto de outorgamento expreso de licenza urbanística e nos supostos de comunicación previa conxunta urbanística e de actividade as obras e instalacións deberán estar rematadas e comunicarase o inicio da actividade ou a prestación do servizo no prazo que o interesado establecera na dita comunicación ou, se non o fixo así, no prazo máximo dun ano contados dende o día seguinte a aquel en que transcorreran os quince días desde a presentación da comunicación urbanística completa e con todos os requisitos. ARTIGO 25.–EXECUCIÓN DE OBRAS E EXERCICIO DE ACTIVIDADES.1. A execución das obras e o exercicio de actividades cumprirán as disposicións vixentes que resulten de aplicación en cada momento. As dimensións e características das obras e actividades corresponderanse coas que figuran na documentación presentada para o outorgamento da licenza ou coas manifestadas na comunicación previa ou declaración responsable. Considerase infracción urbanística calquera modificación das ditas condicións.2. As condicións manifestadas ao Concello deben manterse durante a execución da obra e o exercicio da actividade, coa obriga de que, de producírense cambios nas obras ou na actividade, deberán poñerse en coñecemento da Administración a través dos procedementos oportunos.3. As alteracións que se pretendan introducir durante a execución das obras que produzan cambios ou modificacións que requiran de licenza ou comunicación previa ou declaración responsable non poderán executarse en tanto non conten coa preceptiva licenza ou estea presentada a dita comunicación previa ou declaración responsable. De non ser así adoptaranse as medidas de restauración da legalidade e sancionadoras que sexan oportunas.4. As modificacións substancias que sufran os establecementos e actividades xa legalizadas tramitaranse ao abeiro do procedemento de licenza, declaración responsable ou comunicación previa, segundo corresponda.5. Se a modificación pretendida fose de tal entidade que a súa execución alterase o normal desenvolvemento da actividade, esta deberá ser suspendida ata que a modificación obteña a correspondente licenza de actividade ou se presente a correspondente declaración responsable. ARTIGO 26.–CONTIDO E EFECTOS DOS MEDIOS DE INTERVENCIÓN.1. As licenzas, as declaracións responsables e as comunicacións previas facultan aos seus titulares para realizar as actuacións autorizadas, declaradas ou comunicadas, con suxeición ás condicións técnicas, xurídicas e de funcionamento que conteñan.2. Producirán efectos entre o Concello e o suxeito a cuxa actuación se refiran, pero non alterarán as situacións xurídicas privadas entre este e as demais persoas.3. As licenzas entenderanse outorgadas salvo o dereito de propiedade e sen prexuízo de terceiros, e para solicitalas non será necesario acreditar a titularidade dos inmobles afectados, salvo no caso de licenzas que establezan condicións suxeitas a inscrición no Rexistro da Propiedade e cando o seu outorgamento poida afectar aos bens e dereitos integrantes do patrimonio das administracións públicas, tanto de dominio público ou demanial como de dominio privado ou patrimonial, sen prexuízo das autorizacións e concesións esixibles consonte co establecido na normativa reguladora do patrimonio da correspondente administración pública.4. Non poderán ser invocadas para excluír ou diminuír a responsabilidade civil ou penal en que incorresen os titulares no exercicio das actuacións autorizadas, declaradas ou comunicadas. ARTIGO 27.–VIXENCIA DAS LICENZAS, DAS DECLARACIÓNS RESPONSABLES E DAS COMUNICACIÓNS PREVIAS.1. As licenza urbanísticas, as declaracións responsables e as comunicacións previas terán vixencia con suxeición a un prazo determinado tanto para o inicio como para a finalización de obras e instalacións, salvo as referidas ao uso do solo para o exercicio de actividades, que terán vixencia indefinida, e sen prexuízo da obriga legal de proceder a súa adaptación á normativa vixente en cada momento.2. O prazo máximo de inicio das obras será de seis meses a contar dende a data da notificación do outorgamento ou dende a efectividade da declaración responsable ou comunicación previa presentada. O prazo máximo de remate das obras será dun (1) ano no caso de obras menores e de tres (3) anos no caso de obras maiores, a contar dende a data da notificación do seu outorgamento ou dende a efectividade da declaración responsable ou da comunicación previa presentada.3. Poderán concederse, no caso de licenzas, prórrogas dos referidos prazos, logo da solicitude expresa formulada antes da súa conclusión conforme a la lexislación urbanística vixente.4. Producirase a perda da eficacia das comunicacións previas ou das declaracións responsables polo transcurso do prazo de vixencia establecidos nelas para a execución da actuación comunicada.5. Producirase a perda da eficacia das licenzas, comunicacións previas ou declaracións responsables cando se perda a vixencia da autorización ambiental integrada nos casos en que a actividade estea suxeita a esta medida de prevención ambiental, ou de calquera das autorizacións substantivas que sexan necesarias para o desenvolvemento da actividade así como da concesión ou autorización para ocupar o dominio público se a actividade se realiza nun desta natureza.6. A perda de eficacia das licenzas, das comunicacións previas ou das declaracións responsables poderían supor a obriga para o seu titular de repoñer, por requirimento da Administración Municipal, a realidade física ao estado en que se atopaba antes da concesión daquelas. CAPÍTULO II.–DISPOSICIÓNS ESPECÍFICAS NA TRAMITACIÓN DE COMUNICACIÓNS PREVIAS E DECLARACIÓNS RESPONSABLES ARTIGO 28.–REGULACIÓN DO PROCEDEMENTO.1. O acto de control e intervención da Administración Municipal, nos supostos previstos no artigo 6 desta ordenanza, axustarase ao seguinte procedemento: a) A comunicación deberá efectuarse en documento normalizado, acompañado da documentación que para cada actuación concreta se especifique de acordo co anexo a esta ordenanza. b) O rexistro da documentación completa no órgano competente para coñecer da actuación de que se trate equivalerá á toma de coñecemento por parte da Administración Municipal. c) As obras comunicadas poderán iniciarse transcorrido o prazo de 15 días hábiles contados dende a data da súa posta en coñecemento da Administración ou da data que sinale expresamente a persoa interesada na comunicación previa ou na declaración responsable, sempre e cando a documentación estea completa nos termos establecidos nesta ordenanza e a actuación se axuste ao ordenamento xurídico aplicable. d) As actividades comunicadas poderán iniciarse dende a mesma data da súa posta en coñecemento da Administración ou desde a data que sinale expresamente a persoa interesada na comunicación previa ou na declaración responsable, sempre e cando a documentación estea completa nos termos establecidos nesta ordenanza e a actuación se axuste ao ordenamento xurídico aplicable. ARTIGO 29.–TRAMITACIÓN DA COMUNICACIÓN PREVIA E DECLARACIÓN RESPONSABLE. Analizada a documentación e en función da adecuación ou non do seu contido ao ordenamento urbanístico e ás prescricións desta ordenanza, a tramitación dos actos comunicados axustarase ás seguintes regras: a) Cando a actuación comunicada se adecúe ao ordenamento xurídico e ás prescricións desta ordenanza, esta producirá os efectos establecidos na normativa de aplicación e poderán iniciarse as obras ou exercer a actividade de que se trate. b) Cando da revisión da documentación achegada coa comunicación previa ou coa declaración responsable de obras, sen entrar no seu contido, se deduza que é insuficiente, incorrecta ou inexacta, no prazo de quince días notificaráselle á persoa interesada que se absteña de executar a actuación, concederáselle un trámite de dez días para corrixir a documentación esixible e advertiráselle da necesidade de volver poñer en coñecemento da Administración o inicio das obras ou o exercicio da actividade, unha vez corrixidas estas. De non atender aos requirimentos anteriores, procederase a declarar a ineficacia da comunicación previa ou da declaración responsable e ao arquivo do expediente sen máis trámite, todo isto sen prexuízo, se é o caso, da tramitación dos correspondentes procedementos de reposición da legalidade urbanística. c) Cando revisada a documentación se considere que a actuación comunicada ou sobre a que se presentou unha declaración responsable non está incluída entre as previstas para seren tramitadas por este procedemento, no prazo de quince días hábiles enviaráselle unha notificación á persoa solicitante coa indicación de que se absteña de executar a actuación, procedendo, se é o caso, a continuar a tramitación mediante o procedemento de outorgamento de licenzas. d) Cando a actuación comunicada ou obxecto de declaración responsable non se axuste ao planeamento vixente, no prazo de quince días hábiles notificaráselle esta circunstancia á/ao solicitante e indicáraselle que debe absterse de executar a súa actuación, concedéndolle trámite de audiencia por prazo de 10 días con carácter previo á resolución de declaración de ineficacia da comunicación previa. Todo isto sen prexuízo, se é o caso, da tramitación dos correspondentes procedementos da reposición da legalidade urbanística. e) Cando deban realizarse diversas actuacións relacionadas coa mesma actividade ou no mesmo local en que esta se desenvolva, as declaracións responsables ou as comunicacións previas, tramitaranse conxuntamente. f) No caso de perda de eficacia da comunicación previa ou da declaración responsable o interesado poderá achegar unha nova comunicación previa ou declaración responsable consonte co modelo normalizado. ARTIGO 30.–CAMBIOS DE TITULARIDADE DE LICENZAS.1. As licenzas relativas ás condicións dunha obra, instalación ou servizo serán transmisibles nos termos establecidos na normativa de aplicación. O/a novo/a titular deberá unicamente comunicalo por escrito ao Concello de Santiago de Compostela, facendo expresa referencia á licenza que se transmite, no modelo normalizado coa documentación que figura no anexo a esta ordenanza, sen o cal quedarán ambos suxeitos ás responsabilidades derivadas da actuación.2. Non poderán ser invocados cambios de titularidade para excluír ou diminuír a responsabilidade civil ou penal en que puidesen incorrer os titulares no exercicio das actuacións autorizadas. ARTIGO 31.–CAMBIOS DE TITULARIDADE EN ACTUACIÓNS COMUNICADAS. Serán susceptibles de cambio de titularidade as obras e actividades comunicadas consonte co establecido no artigo anterior, sempre que non se alterasen as condicións relativas á normativa de aplicación, nin as condicións e medidas manifestadas que habilitaron a execución das obras ou o inicio da actividade. ARTIGO 32.–CAMBIOS DE ACTIVIDADE EN ACTUACIÓNS COMUNICADAS E LICENZAS. Cando se produza un cambio na actividade que se realiza no local, este deberá ser obxecto dunha nova comunicación previa, declaración responsable ou licenza de actividade coa documentación completa esixida. ARTIGO 33.–EFECTOS DAS COMUNICACIÓNS PREVIAS E DECLARACIÓNS RESPONSABLES.1. As comunicación previas ou declaracións responsables non son autorizacións administrativas para exercer unha actividade senón un medio para que a Administración coñeza a existencia da dita actividade e de posibilitar o control posterior, distinto da facultade de inspección ordinaria, mediante as oportunas actuacións administrativas.2. En ningún caso se entenderán adquiridas facultades ou dereitos en contra da lexislación ou do planeamento urbanístico aplicable.3. Producirán efectos entre o Concello e o suxeito a cuxa actuación se refiran, pero non alterarán as situacións xurídicas privadas entre este e as demais persoas.4. En ningún caso amparan ou autorizan a colocación nos espazos públicos de calquera elemento auxiliar da obra, de obxectos nin de materiais, que requirirán da solicitude e obtención da correspondente autorización específica e previa de ocupación.5. Tampouco exoneran aos titulares ou suxeitos responsables das súas obrigas de carácter tributario, fiscal, administrativo ou civil establecidas na normativa de aplicación.6. As comunicación previas ou declaracións responsables producirán os efectos que determine en cada caso a lexislación correspondente, esta ordenanza e a demais normativa municipal, e permitirán con carácter xeral o recoñecemento ou o exercicio dun dereito, ben o inicio dunha actividade dende a data da súa presentación ou ben o inicio dunha obra transcorrido o prazo dos 15 días hábiles seguintes á data da súa presentación, sen prexuízo das facultades de comprobación, control e inspección que teña atribuída a Administración Municipal.7. A inexactitude, falsidade ou omisión, de carácter esencial, en calquera dato, manifestación ou documento que se achegue ou incorpore a unha comunicación previa, comportará, logo de audiencia á persoa interesada, que o Concello dite unha declaración de ineficacia da comunicación efectuada que determinará a imposibilidade de continuar co exercicio do dereito ou da actividade afectada dende o momento en que se teña constancia de tales feitos, sen prexuízo das responsabilidades administrativas, civís ou penais que caiban por tales feitos e das sancións que procedan.8. Asemade, a resolución da Administración pública que declare tales circunstancias poderá determinar a obriga da persoa interesada de restituír a situación xurídica ao momento previo ao recoñecemento do exercicio do dereito ou do inicio da actividade correspondente, así como a imposibilidade de instar un novo procedemento co mesmo obxecto durante un período de tempo determinado, todo isto conforme os termos establecidos nas normas sectoriais de aplicación.9. En todo caso, a resolución extemporánea que declare a ineficacia das comunicacións previas ou declaracións responsables será plenamente válida e eficaz e producirá plenos efectos xurídicos.10. Declarada a ineficacia da comunicación previa ou declaración responsable o Concello procederá á adopción inmediata da medidas de reposición da legalidade e sancionadoras previstas no ordenamento xurídico-urbanístico aplicable, mesmo, se é o caso, con esixencia de danos e perdas. No caso de que non se atenda a orde de suspensión e se continúen realizando as obras, o Concello adoptará as medidas legalmente oportunas para garantir a efectividade da orde ditada.11. Non haberá lugar a indemnización a favor do solicitante se este inicia as obras baseándose nun silencio administrativo contra legem en materia urbanística e se ordena posteriormente a súa demolición.12. As obras e actividades comunicadas realizaranse deixando a salvo o dereito de propiedade e sen prexuízo de terceiros. ARTIGO 34.–ALCANCE DO CONTROL INICIAL DA COMUNICACIÓN PREVIA.1. No prazo dos quince días hábiles seguintes ao da presentación dunha comunicación previa de obras a actuación municipal circunscribirase estritamente á comprobación da integridade formal e da suficiencia legal da documentación presentada así como do seu axuste ao planeamento vixente para os efectos de poder iniciar as obras comunicadas, pero non implicará a análise sobre o seu contido nin a comprobación do cumprimento dos requisitos esixidos pola normativa, que se realizará posteriormente, sen prexuízo de que se poidan realizar igualmente no devandito prazo.2. En ningún caso a intervención municipal sobre a comunicación previa controlará os aspectos técnicos relativos á seguridade estrutural das construcións, ás condicións das instalacións ou á calidade dos elementos ou materiais empregados, cuxa responsabilidade é exclusiva do proxectista, da dirección técnica, do promotor ou da empresa construtora ou instaladora. ARTIGO 35.–INFORME DE CONFORMIDADE DA COMUNICACIÓN PREVIA OU DECLARACIÓN RESPONSABLE.1. Sen prexuízo das facultades de control e verificación, os/as interesados/as poden solicitar a verificación da comunicación previa ou declaración responsable, que terá por obxecto a adecuación da documentación achegada por esta á normativa aplicable e o cumprimento das condicións legais e técnicas cuxa observancia lle corresponde ao Concello nos termos previstos nesta ordenanza.2. Realizada a solicitude prevista no parágrafo anterior, no prazo máximo de tres meses desde a solicitude do particular, o Concello enviará a quen o solicitara o resultado da verificación. Sinalarase expresamente se se cumpren os requisitos para o inicio da obra ou exercicio da actividade e a apertura do establecemento ou, en caso contrario, sinalaranse os incumprimentos ou as deficiencias detectados e concederase un prazo de emenda. O transcurso do prazo sen que se corrixisen as deficiencias dará lugar, logo de audiencia á persoa interesada, á adopción das medidas previstas no artigo 29 desta ordenanza.3. No caso de solicitar o informe de conformidade, os/as interesados/as non iniciarán as obras ata a súa emisión e no caso de inicialas será baixo a súa propia responsabilidade, consonte o previsto no artigo 12 desta ordenanza, e todo isto sen prexuízo das facultades municipais de inspección e control posterior. CAPÍTULO III.–DISPOSICIÓNS COMÚNS Á TRAMITACIÓN DE LICENZAS ARTIGO 36.–PROCEDEMENTO. As solicitudes de licenza, consonte a súa incidencia urbanística e complexidade técnica, tramitaranse de acordo coa lexislación urbanística e sectorial aplicable e co disposto nesta ordenanza e nos seus anexos. ARTIGO 37.–CORRECCIÓN E MELLORA DA SOLICITUDE. Presentada a solicitude e unha vez realizada a verificación documental, se esta non reúne os requisitos ou se a documentación está incompleta requirirase á persoa interesada para que no prazo de 10 días corrixa a falta ou achegue a documentación preceptiva con indicación de que se non o fai se lle terá por desistida no seu pedimento. ARTIGO 38.–REQUIRIMENTOS PARA CORRECCIÓN DE DEFICIENCIAS.1. O transcurso do prazo máximo para ditar resolución expresa interromperase para corrección de deficiencias.2. Se o requirimento non se leva a cabo de forma completa ou se efectúa de maneira insuficiente a licenza será denegada. ARTIGO 39.–AUTORIZACIÓNS SECTORIAIS.1. Cando se trate de actuacións que se pretendan realizar en terreos ou bens que esixan a intervención do Concello e precisen ademais de autorizacións sectoriais doutras administración consonte a normativa sectorial de aplicación, a persoa interesada deberá achegar estas ou xustificar que están solicitadas. No caso de que non conte coa devandita autorización o procedemento de tramitación da solicitude por parte do Concello quedará en suspenso ata que se lle notifique a este a resolución recaída.2. No caso de autorizacións sectoriais, comunicacións previas ou declaracións responsables que resulten preceptivas e previas á solicitude de licenza, deberán ser achegadas pola persoa interesada. De non constar a devandita autorización, non se poderá entender iniciado o procedemento para os efectos do cómputo do prazo para a resolución do procedemento segundo o disposto no artigo 42 desta ordenanza. ARTIGO 40.–INFORMES.1. Á vista da documentación achegada, os servizos municipais emitirán os informes técnicos e xurídicos de acordo coa normativa urbanística vixente.2. Cando na instrución do procedemento sexa preceptivo o informe dun órgano distinto a aquel que ten a competencia para resolver, ou doutra administración, este tramitarase no prazo de 10 días salvo que unha disposición ou o cumprimento do resto dos prazos do procedemento permita ou esixa outro prazo maior ou menor. ARTIGO 41.–SUBROGACIÓN. Durante a tramitación dos procedementos poderá producirse a subrogación dunha ou dun novo solicitante. A tramitación do expediente continuará a nome da ou do novo titular e partirase da mesma situación en que se atopaba o anterior. ARTIGO 42.–SUSPENSIÓN DO PROCEDEMENTO. O procedemento administrativo suspenderase, sen prexuízo do establecido, se é o caso, na lexislación sobre procedemento administrativo, nos seguintes casos: a) Cando se precise da obtención de autorizacións sectoriais doutras administracións ao abeiro da normativa sectorial de aplicación ata que se notifique a resolución recaída. b) A solicitude de informes que sexan preceptivos e vinculantes para o contido da resolución a un órgano da mesma ou de distinta administración suspenderá o prazo máximo legal para resolver o procedemento e notificar a resolución polo tempo que medie entre o pedimento do informe e a súa recepción, debendo comunicarse ás persoas interesadas tales circunstancias. c) Cando se precise a obtención dun informe por parte dalgunha administración sectorial requirirase á ou ao interesado e quedará en suspenso o procedemento de licenza. d) Durante o prazo outorgado para corrección de deficiencias. ARTIGO 43.–RESOLUCIÓN DO PROCEDEMENTO.1. Corrixidas, se o caso, as deficiencias, emitidos os informes preceptivos e completo o expediente será resolto polo órgano competente, que acordará: a) O outorgamento con indicación dos requisitos e, en seu caso, das medidas correctoras que a actuación solicitada deberá cumprir. b) A denegación, coa motivación detallada das súas razóns.2. Con carácter previo á emisión da resolución constituiranse, cando sexa procedente, os avais necesarios para garantir a execución das obras de urbanización e a reparación dos danos en zonas públicas.3. As franxas de terreo que se sitúan fóra dos aliñamentos oficiais destinados á regularización das vías públicas municipais pasarán a formar parte do dominio público. A súa cesión, se é o caso, deberá formalizarse en escritura pública e os/as interesados deberán soportar os seus custos, incluídos os da inscrición no Rexistro da Propiedade.4. A resolución do órgano competente deberá producirse no prazo máximo establecido nesta ordenanza para cada tipo de procedemento, prazo que contará dende a data en que se considere iniciado o expediente. ARTIGO 44.–PRAZOS MÁXIMOS PARA A RESOLUCIÓN DE PROCEDEMENTOS. O órgano competente deberá outorgar ou denegar as licenzas urbanísticas resolvendo os procedementos no prazo máximo de tres meses, consonte coa normativa urbanística de aplicación e sen prexuízo do disposto na lexislación sectorial aplicable. Para os efectos do cómputo de prazos, estes comezarán a contar dende a data de entrada da documentación completa no rexistro municipal ou nun rexistro autorizado consonte á lexislación básica de procedemento administrativo común, considerando nese momento iniciado o expediente. ARTIGO 45.–RÉXIME XURÍDICO DO SILENCIO ADMINISTRATIVO. Transcorridos os prazos sinalados para resolver as solicitudes de licenza coas interrupcións legalmente procedentes sen que a Administración Municipal adoptase resolución expresa operará o silencio administrativo na forma legalmente establecida. ARTIGO 46.–CADUCIDADE DAS LICENZAS.1. A caducidade será declarada por resolución expresa, logo do procedemento con audiencia ás persoas interesadas e da adopción das medidas cautelares que considere oportunas o Concello.2. As licenzas caducarán nos seguintes supostos: a) Cando non inicie a execución das actuacións amparadas no prazo fixado na correspondente licenza ou, de non o haber, no prazo de seis (6) meses a contar desde a notificación do seu outorgamento. b) Cando non se cumprise o prazo de remate fixado na correspondente licenza, un ano (1) para obras menores e tres (3) anos para obras maiores ou, de non o haber, o fixado na normativa urbanística de aplicación a contar desde a notificación do seu outorgamento. c) Cando a obra fose interrompida durante un período superior a seis (6) meses. d) Cando o funcionamento dunha actividade fose interrompido durante un período superior a seis (6) meses. ARTIGO 47.–EXTINCIÓN DAS LICENZAS.1. As circunstancias que determinan a extinción dunha licenza son: a) A renuncia expresa da ou do titular, comunicada por escrito á Administración Municipal, e aceptada por esta. b) A revogación ou anulación da licenza ou clausura definitiva do establecemento por parte da Administración Municipal consonte os procedementos e normativa urbanística vixente. c) A data de remate do período de tempo fixado na autorización concedida, no caso de licenzas temporais. d) A solicitude de licenza por distinto titular dun establecemento que xa conte con licenza de apertura ou posta en funcionamento determinará a extinción automática da licenza preexistente dende o momento que se conceda a nova licenza de apertura ou posta en funcionamento. e) A anulación por resolución xudicial ou administrativa ou suspensión temporal dos seus efectos. f) A declaración expresa de caducidade da licenza.2. Nos supostos establecidos pola lei e polas normas urbanísticas, poderán concederse licenzas urbanísticas para usos, construcións, edificacións e instalacións de carácter provisional, Estas deberán cesar en todo caso e ser demolidas, sen indemnización ningunha, cando o acorde o órgano competente do Concello de Santiago de Compostela, unha vez extinguido o prazo indicado, se é o caso. A eficacia destas licenzas quedará condicionada á inscrición no Rexistro da Propiedade do carácter precario dos usos, das obras e das instalacións e da súa renuncia a calquera tipo de indemnización polo incremento do valor que puidese xerar a licenza, así como á prestación da garantía por importe mínimo dos custos de demolición e desmantelamento. ARTIGO 48.–LICENZAS PARA ACTUACIÓNS URBANÍSTICAS DE NATUREZA PROVISIONAL.1. Segundo o disposto pola vixente lexislación urbanística e seguindo o procedemento establecido, sempre que non dificulten a execución dos plans, poderán autorizarse, logo da acreditación da titularidade ou dun consentimento expreso do titular do inmoble, usos e obras xustificadas de carácter provisional, que deberán demolerse ou erradicarse cando o acorde o órgano competente do Concello de Santiago de Compostela sen dereito a indemnización ningunha.2. A provisionalidade das obras ou usos poderá deducirse e a licenza só poderá concederse se concorre algún dos seguintes factores: a) Que se deduza das propias peculiaridades construtivas intrínsecas á obra que se pretende realizar, sexa polo seu carácter desmontable ou porque só ofrezan proveito para situacións efémeras e determinadas. b) Que das circunstancias, ben definidas, extrínsecas, obxectivas e concomitantes á obra ou uso, se deduza que esta ou aquel só servirán para un suceso ou período concreto, determinado no tempo e con total independencia da vontade do peticionario.3. Consecuentemente, a autorización só se poderá conceder sometida a un prazo límite ou condición extintiva que se derivarán da propia natureza da obra ou uso solicitado, debendo demolerse as obras ou erradicarse os usos cando se produza o vencemento do prazo ou o cumprimento da condición, ou así o acorde o Concello.4. Para os efectos de garantir a ausencia de custos para o municipio, no caso de que, realizada a obra ou instalado o uso, o interesado non executase a demolición do construído ou a erradicación do uso cando o acordase a Administración Municipal, os servizos técnicos municipais valorarán o custo da devandita demolición ou erradicación e esixirán ao interesado a presentación dun aval pola contía resultante antes da autorización, sen prexuízo da súa obriga de aboar o maior custo que puidese resultar cando efectivamente se realice a demolición.5. As licenzas así concedidas non serán eficaces sen a previa inscrición no Rexistro da Propiedade da renuncia, por parte dos interesados, a todo dereito de indemnización derivado da orde de demolición ou de erradicación do uso. Sen a previa presentación ante a Administración Municipal da certificación rexistral correspondente non dispoñerán de eficacia as licenzas provisionais concedidas. ARTIGO 49.–LICENZAS CONDICIONADAS A COMPLETAR A URBANIZACIÓN.1. As licenzas de edificación de nova planta ou de ampliación ou reforma de edificios existentes que se soliciten para terreos que non teñan condición de soar outorgaranse cando se asegure a execución simultánea da urbanización e a edificación, para o que, en caso necesario, deberá estar aprobado definitivamente o proxecto da rúa a que dea fronte co fin de concretar o seu grao de urbanización, as súas seccións, pendentes, rasantes, instalacións, niveis, etc., nos termos establecidos nas normas urbanísticas.2. O incumprimento da simultaneidade entre urbanización e edificación comportará as consecuencias fixadas no art.40.3 do Regulamento de xestión urbanística, ou norma que o substitúa.3. Con carácter previo ao outorgamento da licenza deberá constituírse unha garantía por importe do 100% do custo das obras de urbanización pendentes (orzamento de contrata) ou do custo previsible de reposición das existentes que puidesen resultar afectadas con motivo da obra ou actividade. Esta garantía devolverase unha vez concedida a licenza de primeira ocupación ou de primeira utilización sempre que estean cumpridas, total e satisfactoriamente, as obrigas garantidas. No caso de obras das que non é necesaria licenza de primeira ocupación, a garantía devolverase tras a comunicación por parte da ou do interesado do seu remate coa presentación dun certificado final de obra, sempre que estean cumpridas, total e satisfactoriamente, as obrigas garantidas. ARTIGO 50.–INICIO DAS OBRAS.1. O inicio das obras de nova edificación, ampliación ou reestruturación xeral autorizadas mediante a correspondente licenza urbanística esixe en calquera caso o cumprimento dos seguintes requisitos: a) Presentación no Rexistro do Concello de Santiago de Compostela do correspondente proxecto de execución, no caso de que non se presentara previamente, e da documentación complementaria que proceda. b) Presentación no Rexistro do Concello de Santiago de Compostela dun documento asinado pola ou polo técnico redactor do proxecto de execución onde sinale que o este se axusta e desenvolve as determinacións do proxecto que serviu para a concesión da licenza sen introducir modificacións substanciais. c) Presentación no Rexistro do Concello de Santiago de Compostela da comunicación previa de inicio das obras.2) O resto das obras, se foron autorizadas co proxecto básico e de execución, poderán iniciarse dende o día da notificación da resolución de autorización da licenza. CAPÍTULO IV.–TRATAMENTO DE INCIDENCIAS DURANTE AS OBRAS ARTIGO 51.–COMUNICACIÓN E CAMBIO DE EMPRESA CONSTRUTORA. Ao comezo das obras comunicaráselle ao Concello o nome empresa construtora. Se cambiase a empresa encargada da realización da obra, o promotor, dentro do termo de seis (6) días, deberá comunicar tal circunstancia á Administración Municipal mediante un escrito no que conste a conformidade do facultativo director. ARTIGO 52.–EXECUCIÓN DAS LICENZAS E MODIFICACIÓNS DO PROXECTO.1. As obras e instalacións executaranse consonte o proxecto técnico aprobado e as condicións impostas na licenza.2. Se durante o transcurso dunha obra ou durante as tarefas para implantar a actividade fose necesario ou conveniente introducir algunha variación no proxecto, distinguirase se as modificacións son substanciais ou se se trata de variacións de detalle ou derivadas de necesidades estruturais ou das condicións mecánicas do terreo de cimentación, sen que coa súa introdución se desvirtúen as características principais da licenza concedida ou se modifique o uso ou destino proxectado.3. Considérase que se altera significativamente o proxecto cando se produzan cambios de uso, cando se vexan afectadas as condicións de volume e forma dos edificios, a posición e ocupación do edificio na parcela, a edificabilidade, alturas, recuamentos e separación a lindeiros, número de vivendas, condicións de seguridade e outras similares. No suposto de que se trate de modificacións substanciais, deberá solicitarse previamente a oportuna licenza, coa documentación esixida.5. Se a xuízo da dirección facultativa da obra se tratase de variacións de detalle, poderán continuarse os traballos baixo a responsabilidade da persoa titular da licenza, caso no que deberá presentar as modificacións antes de solicitar a inspección da planta baixa, da cornixa e da primeira utilización ou posta en funcionamento da actividade, en cada caso e segundo sexa a parte afectada da obra. Esixiráselle que coa presentación da solicitude incorpore unha memoria e os planos da situación final da obra ou actividade nos que queden perfectamente recollidas, descritas e identificadas as variacións introducidas. ARTIGO 53.–OBRIGAS DO TITULAR DA LICENZA AO CONCLUÍR AS OBRAS.1. Dentro dos dez días seguintes á conclusión dunha obra, a/o propietaria/o deberá: a) Retirar os materiais sobrantes e as estadas, valos e barreiras. b) Construír o piso definitivo das beirarrúas. c) Repoñer ou reparar o pavimento, arboredo, conducións e cantos outros elementos urbanísticos resultasen afectados pola obra, se non fora posible verificalo antes a causa das operacións da construción.2. No suposto de incumprimento dalgunha destas obrigas, a autoridade municipal ditará as disposicións oportunas para remediar as deficiencias, repoñer os elementos urbanísticos afectados ou reparar os danos, podendo ordenar a execución dos traballos necesarios con cargo á fianza. Subsidiariamente, no caso de subrogación, responderá a persoa propietaria da obra ou instalación e, no segundo lugar, a do soar, se este pertence a outra persoa.3. Nos casos de obra nova o propietario deberá solicitar a preceptiva licenza de primeira ocupación, coa documentación establecida no anexo 3 desta ordenanza. ARTIGO 54.–DOCUMENTACIÓN NO LUGAR DA OBRA OU INSTALACIÓN.1. En toda obra deberase ter a disposición do inspector municipal: a) O documento acreditativo da concesión da licenza ou a súa fotocopia. b) Un exemplar do proxecto aprobado. c) Copia da acta de aliñacións e rasantes. d) Copia do resgardo de presentación do proxecto de execución, da comunicación previa de inicio das obras e da declaración responsable asinada polo técnico redactor do proxecto. e) Aqueloutra que poida corresponder por razón da obra.2. Nas obras maiores deberá figurar un cartel de obra nun lugar visible con indicación de: a) Nome e apelidos de técnicos directores e de contratista. b) Ordenanza que se aplica. c) Usos aos que se vai destinar a construción, número de plantas autorizadas e prazo de execución. d) Data de outorgamento da licenza e número do expediente administrativo. ARTIGO 55.–ABANDONO OU PARALIZACIÓN DAS OBRAS. No suposto de que as obras quedasen abandonadas ou paralizadas, ou se atopen en situación tal que afecten ao debido ornato público, a autoridade municipal poderá: a) Ditar ordes de execución ao abeiro do artigo 199 e seguintes da Lei 9/2002. b) Comunicalo ao servizo municipal competente para os fins establecidos na Ordenanza reguladora do rexistro municipal de soares e edificacións que cómpre rehabilitar no Concello de Santiago de Compostela. TÍTULO IV.–CONTROL POSTERIOR CAPÍTULO I.–DISPOSICIÓNS XERAIS ARTIGO 56.–ÁMBITO DE APLICACIÓN.1. Este Concello velará polo cumprimento dos requisitos aplicables segundo a lexislación correspondente, para o que está facultado para comprobar, investigar e inspeccionar as obras e/ou actividades co obxecto de verificar o cumprimento das condicións de funcionamento impostas, a adecuación á normativa que lle resulte aplicable e demais circunstancias que se produzan.2. O persoal municipal adscrito á inspección e vixilancia urbanística, no exercicio das súas funcións, terá a consideración de axente da autoridade e gozará do estatuto regulado na lexislación urbanística. As persoas interesadas teñen o deber de cooperación para a comprobación administrativa da adecuación das obras e/ou actividades á normativa urbanística aplicable.3. O control realizado posteriormente á presentación da comunicación previa, levarano a cabo os servizos municipais no xeito que se determine, sen prexuízo das actuacións de certificación, verificación, inspección e control de conformidade de instalacións, establecementos e actividades que realice a entidade de certificación de conformidade municipal (Eccom) segundo o disposto na lexislación vixente. A actividade de control deberá verificar a efectiva adecuación da actividade e obra á normativa aplicable nos termos previstos nesta ordenanza, sen prexuízo do procedemento de protección da legalidade e sancionador que, se é o caso, poida iniciarse.4. No caso de que se realicen visitas de comprobación da actividade ou obra redactarase acta de comprobación. O feito de que se leven a cabo visitas de comprobación formalizadas na acta, non obsta para que Administración Municipal, en exercicio das facultades que ten atribuídas de control e inspección, realice con posterioridade as visitas de comprobación que considere oportunas. ARTIGO 57.–ACTA DE COMPROBACIÓN E INFORME DE CONTROL.1. A acta de comprobación é aquel documento que se expide co fin de recoller o resultado das actuacións de comprobación e investigación, nos supostos de obras e actividades suxeitas a comunicación previa ou declaración responsable.2. As actas expediranse por duplicado e serán asinadas polo persoal do Concello, e, se é o caso, polas persoas ante as que se expidan e quedaran notificadas no dito acto mediante a entrega dunha copia.3. Son informes de control aqueles emitidos pola inspección, de oficio ou por pedimento dos interesados, sexan preceptivos ou non consonte co ordenamento xurídico ou resulten necesarios para a aplicación e cumprimento da normativa urbanística.4. As actas de comprobación e os informes de control teñen o carácter de documento público, gozan de presunción de veracidade e constitúen proba dos feitos reflectidos neles, sen prexuízo das probas que, en defensa dos seus dereitos poidan achegar as persoas interesadas. ARTIGO 58.–CONTIDO DO INFORME DE CONTROL OU ACTA DE COMPROBACIÓN. Tanto a acta de comprobación como o informe de control terán o seguinte contido mínimo: a) Identificación da obra, establecemento e/ou actividade. b) Identificación da persoa titular ou, se non é posible, da persoa responsable. c) Data da realización e das persoas que realizan a actuación de control. d) Descrición das actuación practicadas. e) Descrición das modificacións que, se é o caso, se observen nas instalacións, procesos e actividades respecto da documentación técnica presentada xunto coa comunicación previa e/ou declaración responsable. f) Incidencias producidas durante a actuación de control. g) Axuste ou desaxuste coa documentación técnica presentada. h) Achegarase xunto ao informe a seguinte documentación: – Plano de situación segundo a cartografía do Plan xeral en vigor. – Consulta catastral descritiva e gráfica. – Reportaxe fotográfica do local inspeccionado. ARTIGO 59.–RESULTADO DO CONTROL POSTERIOR. Transcorrido o prazo de execución das obras sinalado polo interesado na comunicación previa para o caso de obras e ao día seguinte da presentación da comunicación previa de inicio de actividade (salvo que sinale o interesado outra data de inicio), o Concello iniciará a verificación e control posterior das obras e actividades, analizando a documentación técnica achegada e realizando a correspondente visita de inspección. Efectuado o control posterior, emitirase un informe que poderá ser: a) Favorable: cando se comprobase a corrección cualitativa da documentación técnica presentada, e que a obra e/ou actividade se axusta a esta. b) Con deficiencias: cando fosen emitidos informes técnicos nos que se evidencien incumprimentos normativos corrixibles mediante a imposición de condicións para adaptar, completar ou eliminar aspectos que non requiran da elaboración de documentación técnica, ou que requiríndoa non supoñan unha modificación substancial. Neste caso darase un prazo de 10 días á/ao titular, previo á declaración de ineficacia da comunicación previa, para que corrixa as deficiencias na documentación técnica ou cumpra as condiciones establecidas no informe. c) Desfavorable: cando se emitiran informes técnicos que evidencien incumprimentos normativos que excedan dos sinalados no apartado anterior, tanto na documentación técnica presentada como na obra ou actividade implantada. Neste caso, notificaráselle esta circunstancia á/ao solicitante e indicaránselle que debe de absterse de executar a súa actuación no caso de actividades, concedéndolle trámite de audiencia por prazo de 10 días con carácter previo á declaración de ineficacia. No caso de obras, concederase tramite de audiencia ao interesado, previo á declaración de ineficacia, todo isto sen prexuízo da tramitación dos correspondentes procedementos de reposición da legalidade urbanística. ARTIGO 60.–INFRACCIÓNS E SANCIÓNS. Sen prexuízo da resolución que determine a imposibilidade de continuar co exercicio do dereito ou da actividade afectada, das posibles medidas para restitución da legalidade á situación xurídica previa ao exercicio do dereito, da obra, da instalación ou da actividade, da esixencia do resarcimento de danos e perdas e das responsabilidades civís, penais ou doutra índole concorrentes, se os feitos comprobados nos actos de verificación das actividades comunicadas ou declaradas responsablemente, fosen constitutivos dunha infracción administrativa tipificada na lexislación vixente, o Concello, a través do correspondente expediente sancionador, imporá as sancións correspondentes aos suxeitos responsables. DISPOSICIÓN ADICIONAL PRIMEIRA Cando nesta ordenanza se realicen alusións a normas específicas, entenderanse extensivas as referencias á norma que por promulgación posterior substitúa a mencionada. DISPOSICIÓN ADICIONAL SEGUNDA Os anexos que se incorporan nesta ordenanza non teñen carácter regulamentario, polo que o seu contido poderá ser ampliado ou modificado mediante resolución do órgano municipal competente para o outorgamento de licenzas, se ben a súa obrigatoriedade supedítase á súa publicación no Boletín Oficial da Provincia. Tamén se publicarán na páxina web municipal. DISPOSICIÓN ADICIONAL TERCEIRA Facúltase ao órgano municipal competente para o outorgamento de licenzas para interpretar por medio das correspondentes instrucións os procedementos que resulten desta ordenanza, se ben a súa obrigatoriedade supedítase á súa publicación no Boletín Oficial da Provincia. Tamén se publicarán na páxina web municipal. DISPOSICIÓN ADICIONAL CUARTA O exercicio do control posterior nas obras e actividades comunicadas por parte do servizo do Concello de Santiago de Compostela encargado da inspección realizarase consonte os plans de inspección aprobados. DISPOSICIÓN TRANSITORIA ÚNICA As/os titulares de procedementos iniciados con anterioridade á entrada en vigor desta ordenanza poderán desistir da súa solicitude e optar pola aplicación da nova normativa, sempre que o poñan de manifesto antes da resolución do procedemento. En caso contrario, continuarase coa tramitación segundo a normativa que lles resultase de aplicación. DISPOSICIÓN DERROGATORIA ÚNICA. Derrogación normativa. A partir da entrada en vigor desta ordenanza, queda derrogada a Ordenanza municipal de tramitación de actividades do Concello de Santiago de Compostela aprobada polo Concello-Pleno con data do 28 de abril de 2011 e cantas disposicións de igual ou inferior rango se opoñan ao establecido na presente ordenanza. DISPOSICIÓN FINAL ÚNICA. Entrada en vigor. Esta ordenanza entrará en vigor ao día seguinte da súa publicación no Boletín Oficial da Provincia, sempre que teña transcorrido o prazo previsto no artigo 65.2 da Lei 7/1985, do 2 de abril, reguladora das bases do réxime local.1.1. DEFINICIÓNS DE OBRAS. Para os efectos da aplicación do contido deste anexo á Ordenanza municipal reguladora da tramitación das licenzas urbanísticas, as obras de edificación, definidas no capítulo II do titulo III das normas urbanísticas do Plan xeral, divídense nos seguintes grupos: OBRA NOVA: Inclúense neste concepto os seguintes tipos de obras: 1. De nova planta. Son as de nova construción sobre soares vacantes.2. De substitución. Ten por obxecto a construción dun novo edificio logo da demolición doutro existente no seu lugar.3. De reconstrución. Ten por obxecto a reposición, mediante nova construción, un edificio preexistente total ou parcialmente desaparecido, no mesmo lugar e reproducindo as súas características morfolóxicas. OBRAS DE REESTRUTURACIÓN/AMPLIACIÓN OBRAS DE AMPLIACIÓN: son aquelas actuacións encamiñadas á ampliación dun edificio existente, ben por incremento do fondo edificable ou por aumentar o seu número de plantas, sen modificalas, as súas aliñacións exteriores e os seus planos de fachada mantendo ou non a tipoloxía estrutural. OBRAS DE REESTRUTURACIÓN: son aquelas obras encamiñadas a unha renovación incluso dos elementos estruturais que impliquen variacións do tipo de estrutura, podendo incluír a demolición dos elementos estruturais ou en grao máximo o baleirado do edificio conservando elementos de cerramento que definen o seu volume e forma, isto é as fachadas existentes ao exterior, interior e patios e a liña e tipo de cuberta. OBRAS DE REHABILITACIÓN E CONSOLIDACIÓN OBRAS DE REHABILITACIÓN: son aquelas obras encamiñadas a mellorar e adecuar as condicións de habitabilidade e uso, podendo implicar unha redistribución da organización espacial, conservando maioritariamente a configuración arquitectónica e a disposición estrutural orixinal, tanto interior como exterior (fachadas, accesos, núcleos de escaleira, muros de carea, disposición estrutural horizontal, patios e división en plantas). OBRAS DE CONSOLIDACIÓN: son aquelas obras encamiñadas á conservación e mantemento que impliquen substitución parcial ou total dalgún elemento estrutural do edificio con achega de elementos novos con deseño ou natureza material igual ou diferente aos substituídos pero respectando integramente a organización espacial, a tipoloxía estrutural e a composición exterior da envolvente do edificios (fachadas e cubertas). OBRAS DE RESTAURACIÓN E CONSERVACIÓN (edificios catalogados ou BIC) OBRAS DE RESTAURACIÓN: son aquelas encamiñadas a unha conservación en grao máximo, nas que se pretende a reparación dos elementos, estruturais ou non, do edificio, á vez que reproducir as súas condicións orixinais, incluso as obras de eliminación de elementos que non sexan de interese para a historia do edificio e se amosan incoherentes coas características tipolóxicas e arquitectónicas da edificación. OBRAS DE CONSERVACIÓN: son aquelas actuacións encamiñadas ao mantemento das condicións de hixiene, ornato, seguridade e funcionalidade da edificación, sen que isto supoña a alteración da súa estrutura, distribución ou características formais, non podendo ocasionar alteracións ou substitucións de calquera dos elementos estruturais ou do seu deseño. MOVEMENTOS DE TERRA Estarán suxeitos a licenza de obra os movementos de terra e obras de desmonte non incluídos en proxectos de edificación ou proxectos de urbanización. PARCELAMENTO/CERTIFICADOS DE INNECESARIEDADE / DIVISION DE TERREOS Consonte o artigo.204 da Lei 9/2002 modificada pola Lei 15/2004 e pola Lei 2/2010, de ordenación urbanística e protección do medio rural de Galicia, considerarase parcelamento urbanístico a división de terreos en dous ou máis lotes ou porcións co fin da súa urbanización ou edificación, xa sexa en forma simultánea ou sucesiva. Estarán suxeitos a licenza previa todos os parcelamentos urbanísticos non incluídos en proxectos de compensación ou reparcelamento. Nos casos de segregacións ou divisións de parcelas que non supoñan parcelamento urbanístico, poderá solicitarse un certificado sobre o innecesario da dita licenza. OBRAS DE CONSTRUCIÓN DE MUROS DE CONTENCIÓN Muros de contención de terras non incluídos en licenzas de edificación, sexan ou non muros de peche. OBRAS DE DEMOLICIÓN DE EDIFICACIÓNS son obras de demolición ou derruba aquelas que se realizan para facer desaparecer un edificio ou parte deste. VARIOS Abranguen todas as obras que non teñen cabida en ningunha das anteriores definicións e non están suxeitas a comunicación previa, como poden ser piscinas, etc. Ademais incluirá as solicitude de instalación de carteleiras e antenas de telefonía non suxeitas a comunicación previa. Nestes casos a documentación que cómpre presentar coa solicitude será a establecida nas ordenanzas especificas: Ordenanza municipal reguladora das condicións urbanísticas para a instalación e funcionamento de elementos e equipos utilizados na prestación de servizos de radiocomunicación no Concello de Santiago de Compostela e Ordenanza urbanística reguladora da publicidade e rotulación. REFORMA COMERCIAL (edificios catalogados ou declarados BIC) OBRA DE ACONDICIONAMENTO DE LOCAL: son aquelas obras que adaptan un local existente ás condicións para o exercicio dunha actividade mediante a introdución de novas instalacións, a modernización das existentes ou a redistribución do seu espazo interior, sen intervir sobre as características morfolóxicas do edificio, as instalacións xerais ou a estrutura portante, nin alterar a envolvente do edificio. En locais situados en edificios declarados bens de interese cultural ou catalogados polas súas singulares características ou valores culturais, históricos, artísticos, arquitectónicos ou paisaxísticos, no caso de necesitárense obras de acondicionamento para o desenvolvemento dunha actividade suxeita a comunicación previa, deberase solicitar licenza de obras de reforma comercial. Unha vez rematada a obra comunicarase o inicio da actividade, co procedemento descrito no anexo 4, achegando o correspondente certificado de final de obra. No resto das edificacións as obras de acondicionamento están suxeitas a comunicación previa co procedemento descrito no anexo 4.1.2. DOCUMENTACIÓN PARA PRESENTAR COAS SOLICITUDES DE LICENZA A/ SOLICITUDE DE LICENZA DE OBRA NOVA DOCUMENTACIÓN PARA PRESENTAR 1. Impreso normalizado de solicitude de licenza de obra nova OB-001.2. Copia do documento de autoliquidación da taxa correspondente.3. Datos identificativos do solicitante: a) Persoas físicas: DNI (ou documento que faga as súas veces) (da solicitante e da representante). Quen compareza ou asine en representación doutro, acompañarán, ademais, un documento que acredite debidamente a devandita representación (autorización expresa, poder notarial ou declaración responsable). b) Persoas xurídicas: DNI da persoa representante e documentación acreditativa da representación así como escritura ou documento de constitución e/ou estatutos ou o acto fundacional, nos que consten as normas polas que se regula a súa actividade, debidamente inscrita, se é o caso, no rexistro público que corresponda segundo o tipo de persoa xurídica de que se trate.4. Escritura pública de propiedade do terreo. A dita escritura achegarase inscrita no Rexistro da Propiedade cando haxa cesións ou outras condicións suxeitas a inscrición rexistral.5. Reportaxe fotográfica do soar ou da edificación na que se aprecien todos os seus lindeiros, subscrita polo/a solicitante e polo técnico redactor do proxecto. Nos casos de nova edificación entre medianeiras, acompañaranse tamén fotografías das fachadas dos edificios lindeiros.6. Oficio de dirección das obras.7. Cuestionario estatístico de edificación e vivenda do Ministerio de Fomento.8. Cando proceda, documentación acreditativa da mancomunidade de patios ou garaxes ou compromisos cos lindantes no caso de edificacións apegadas.9. Autorizacións sectoriais previas preceptivas.10. Proxecto técnico redactado por un/unha técnico/a competente co contido establecido no anexo I da parte I do Código técnico da edificación e neste anexo da Ordenanza de tramitación de licenzas (2 copias) (3 copias en edificios catalogados) (1 copia presentación telemática). 11. En caso de proxectos ou oficios de dirección sen visado colexial: declaración responsable (ou certificado colexial) do técnico redactor do proxecto na que figuren os seus datos persoais e profesionais de forma que permita a súa identificación e na que se acredite que non está inhabilitado ou incurso en causa de incompatibilidade. Se a licenza se solicita co proxecto básico e de execución, ademais da documentación anterior deberá presentar: ● Proxecto de infraestruturas comúns de telecomunicacións redactado polo/a técnico/a competente de acordo co R. d. l.1/1998 (no caso de edificios con división horizontal) (1 copia). ● Estudo de seguridade e saúde segundo R. d. 1627/1997 redactado polo/a técnico/a competente ● Oficio da dirección da execución da obra. ● Estudo de xestión de residuos segundo R. d. 105/2008. Se a edificación para a que se solicita licenza de obra ten por obxecto o desenvolvemento dunha actividade, ademais do anterior deberá achegar: ● Proxecto técnico da actividade e das instalacións (ou memoria no caso de instalacións de pequena entidade) redactado por un/unha técnico/a competente, co contido establecido neste anexo da Ordenanza de tramitación de licenzas. ● Declaración de que se cumpren todos os requisitos para o exercicio da actividade e de que os locais e as instalacións reúnen as condicións de seguridade, salubridade e as demais previstas no planeamento urbanístico. ● A autorización ou declaración ambiental que proceda. ● As autorizacións e os informes sectoriais que sexan preceptivos, xunto coa manifestación expresa de que se conta con todos os necesarios para o inicio da obra, instalación ou actividade. CONTIDO DOS PROXECTOS TÉCNICOS DE OBRA NOVA 1. Os proxectos de edificación axustaranse ás determinacións do artigo 6, “Condicións do proxecto”, capítulo 2, parte I do Código técnico da edificación.2. Ademais da documentación recollida no anexo I da parte I do Código técnico da edificación, o proxecto técnico deberá conter a seguinte documentación técnica: ● Memoria urbanística: incluirá a xustificación das condicións esixidas polos diversos títulos da normativa do plan xeral. Ademais, se procede, xustificará as condicións mínimas de habitabilidade reguladas na normativa autonómica vixente, as condicións de vivenda exterior, as do cálculo de superficies edificables e que se axusta ao dereito edificatorio. Se é o caso, incluirá as condicións e xustificacións de alturas e recuamentos segundo a ordenanza, con expresión, de proceder, das solucións adoptadas para o tapado de medianeiras ou a resolución dos problemas que se deriven destas. ● Plano a escala 1:2000 da cartografía oficial de Santiago de Compostela no que se sinale a situación da parcela ou edificación en que se pretenden as obras. ● Copia do plano oficial acreditativo da acta de liña e rasante, a cal deberá reflectirse sobre un plano topográfico a escala mínima 1:500 cos mesmos parámetros cos que sexa fixado polos técnicos municipais. ● Plano de localización a escala mínima 1:500 no que se acouten as distancias das edificacións proxectadas ao eixe da vía pública, á aliñación oficial e aos demais lindeiros así como o ancho das vías de acceso. Indicarase a orientación, as aliñacións e rasantes oficiais e a superficie dos terreos de cesión. ● Plano topográfico á mesma escala que o de localización, con curvas de nivel con equidistancias dun metro, no que se indique a edificación e arboredo existentes. ● Seccións da parcela coa edificación proxectada, á mesma escala que o de localización e no que se indique o estado actual do terreo, da cota de referencia e da planimetría teórica. A cota de referencia deberá figurar nos planos dos alzados coa xustificación do cumprimento da altura máxima. ● Nos casos de urbanización e edificación simultánea: planos e memoria con indicación da urbanización dos terreos de cesión e reposición de servizos seguindo as indicacións da acta de liña e rasante. No caso de que sexa necesario un proxecto de obras complementarias de urbanización, presentarase para a súa tramitación simultánea co proxecto de edificación. ● Se as obras para as cales se solicita licenza comportan a execución de escavacións, terrapléns, desmontes ou rebaixes de terras: plano dos perfís que se consideren necesarios para apreciar o volume e as características da obra que se vai realizar así como os de detalle precisos que indiquen as precaucións que cómpre adoptar en relación coa propia obra, coa vía pública e cos predios ou construcións veciñas que poidan ser afectadas polo desmonte ou terraplén. ● Memoria xustificativa do cumprimento da normativa aplicable sobre accesibilidade e supresión de barreiras arquitectónicas. ● No caso de edificacións de uso industrial, achegarase proxecto técnico xustificativo ao abeiro do Regulamento de seguridade contra incendios nos establecementos industriais, ou da norma que o substitúa. ● No caso de edificios catalogados: documentación establecida no planeamento especial. ● No caso de edificacións situadas no ámbito do PE-1 (Plan especial de protección e rehabilitación da Cidade Histórica), no perímetro azul do PXOM vixente (zona de respecto e protección da paisaxe e silueta urbana delimitado na Orde do 29/10/1964 do Ministerio de Educación e Ciencia) ou dos Camiños de Santiago, memoria xustificativa do cumprimento das condicións estéticas.3. Os proxectos técnicos de actividade deberán conter a seguinte documentación: ● Descrición detallada da actividade e das instalacións necesarias para o seu desenvolvemento, na que se inclúa a descrición detallada das súas características e se indique para cada elemento a súa potencia, expresada en C. V. para as máquinas con motor e en kw para o resto, así como as medidas correctoras que se aplicarán de acordo coa natureza da actividade e coas instalacións previstas. ● Estudo xustificativo do cumprimento da Ordenanza xeral municipal reguladora da emisión e recepción de ruídos, vibracións é condicións dos locais, sempre que a actividade sexa susceptible de xerar ruídos e/ou vibracións. ● Documentación técnica exixible segundo a natureza da actividade ou instalacións. ● Planos con indicación da situación das instalacións de protección contra incendios, sectorización e percorridos de evacuación. Incluirán a definición dos corredores fixos de evacuación.4. Para a solicitude de licenza será suficiente a presentación dun proxecto básico coa documentación técnica que se relaciona no punto 2 e, nos casos de edificacións para o desenvolvemento dunha actividade económica, empresarial, profesional, industrial ou comercial, a do punto 3. No caso de solicitar a licenza co proxecto básico, antes do inicio da obra deberá presentarse o proxecto de execución consonte o artigo 50 da ordenanza, xunto coa seguinte documentación: ● Proxecto de infraestruturas comúns de telecomunicacións redactado polo técnico competente de acordo co Real decreto lei 1/1998 (no caso de edificios con división horizontal) (1 copia). ● Estudo de seguridade e saúde segundo Real decreto 1627/1997 redactado por un/unha técnico/a competente. ● Oficio da dirección da execución da obra. ● Estudo de xestión de residuos segundo o Real decreto 105/2008.5. Os proxectos técnicos deberán estar subscritos por técnico ou técnicos competentes e reunir os requisitos formais esixibles de acordo coa lexislación en vigor. O proxecto, unha vez incorporado ao expediente administrativo, ten carácter de documento público, respondendo o seu autor ou autora da súa veracidade e exactitude para todos os efectos. B/ SOLICITUDE DE LICENZA DE OBRAS DE AMPLIACIÓN/REESTRUTURACIÓN DOCUMENTACIÓN PARA PRESENTAR 1. Impreso normalizado de solicitude de licenza de obra de ampliación/reestruturación OB-002.2. Copia do documento de autoliquidación da taxa correspondente.3. Datos de identificación do solicitante: ● Persoas físicas: DNI (ou documento que faga as súas veces) (da solicitante e da representante). Quen compareza ou asine en representación doutro, acompañará, ademais, un documento que acredite debidamente a devandita representación (autorización expresa, poder notarial ou declaración responsable). ● Persoas xurídicas: DNI da persoa representante e documentación acreditativa da representación así como escritura ou documento de constitución e/ou estatutos ou o acto fundacional, nos que consten as normas polas que se regula a súa actividade, debidamente inscrita, se é o caso, no rexistro público que corresponda segundo o tipo de persoa xurídica de que se trate.4. Escritura pública de propiedade do terreo. A dita escritura achegarase inscrita no Rexistro da Propiedade cando haxa cesións ou outras condicións suxeitas a inscrición rexistral.5. Reportaxe fotográfica do soar ou da edificación no que se aprecien todos os seus lindeiros, subscrita polo solicitante e polo técnico redactor do proxecto. Nos casos de obras de ampliacións ou obras de reestruturación xeral en edificacións entre medianeiras, acompañarase tamén fotografías das fachadas dos edificios lindeiros.6. Oficio de dirección das obras.7. Cuestionario estatístico de edificación e vivenda do Ministerio de Fomento.8. Cando proceda, documentación acreditativa da mancomunidade de patios ou garaxes ou compromisos cos lindantes no caso de edificacións apegadas.9. Autorizacións sectoriais previas preceptivas.10. Proxecto técnico redactado por un/unha técnico/a competente co contido establecido no anexo I da parte I do Código técnico da edificación e neste anexo da Ordenanza de tramitación de licenzas (2 copias) (3 copias en edificios catalogados) (1 copia presentación telemática). 11. En caso de proxectos ou oficios de dirección sen visado colexial: declaración responsable (ou certificado colexial) da ou do técnico redactor do proxecto, na que figuren os seus datos persoais e profesionais de forma que permita a súa identificación e na que se acredite que non está inhabilitado ou incurso en causa de incompatibilidade. Se a licenza se solicitase co proxecto básico e de execución, ademais da documentación anterior deberá presentar: ● Proxecto de infraestruturas comúns de telecomunicacións redactado polo técnico competente de acordo co Real decreto lei 1/1998 (no caso de edificios con división horizontal) (1 copia) (só obras de reestruturación xeral). ● Estudo de seguridade e saúde segundo o Real decreto 1627/1997 redactado pola ou por un/unha técnico/a competente. ● Oficio da dirección da execución da obra. ● Estudo de xestión de residuos segundo o Real decreto 105/2008 Se a edificación para a que se solicita licenza de obra ten por obxecto o desenvolvemento dunha actividade, ademais deberá achegar: ● Proxecto técnico da actividade e instalacións (ou memoria no caso de instalacións de pequena entidade) redactado por un/unha técnico/a competente, co contido establecido neste anexo da Ordenanza de tramitación de licenzas. ● Declaración de que se cumpren todos os requisitos para o exercicio da actividade e de que os locais e as instalacións reúnen as condicións de seguridade, salubridade e as demais previstas no planeamento urbanístico. ● A autorización ou declaración ambiental que proceda. ● As autorizacións e os informes sectoriais que sexan preceptivos, xunto coa manifestación expresa de que se conta con todos os necesarios para o inicio da obra, instalación ou actividade. CONTIDO DOS PROXECTOS TÉCNICOS DE OBRAS DE REESTRUTURACIÓN/AMPLIACIÓN 1. Os proxectos axustaranse ás determinacións do artigo 6, condicións do proxecto, capítulo 2, parte I do Código técnico da edificación.2. Ademais da documentación recollida no anexo I da parte I do Código técnico da edificación, o proxecto técnico deberá conter a seguinte documentación técnica: ● Memoria urbanística: incluirá a xustificación das condicións esixidas polos diversos títulos da normativa do Plan xeral. Nos casos de obras de ampliación ou reestruturación xeral, de proceder, xustificará as condicións mínimas de habitabilidade reguladas na normativa autonómica vixente, as condicións de vivenda exterior, o cálculo de superficies edificables e o axuste ao dereito edificatorio. Se é o caso, incluirá as condicións e xustificación de alturas e recuamentos segundo a ordenanza, con expresión, se cómpre, das solucións adoptadas para o tapado de medianeiras ou resolución dos problemas que se deriven destas. ● Plano a escala 1:2000 da cartografía oficial de Santiago de Compostela, no que se sinalen a situación da parcela ou edificación en que se pretenden as obras. ● Copia do plano oficial acreditativo da acta de liña e rasante, a cal deberá reflectirse sobre un plano topográfico a escala mínima 1:500 cos mesmos parámetros cos que sexa fixado polos técnicos municipais. ● Plano de localización a escala mínima 1:500 no que se acouten as distancias das edificacións proxectadas ao eixe da vía pública, á aliñación oficial e aos demais lindeiros, e o ancho das vías de acceso; indicarase a orientación, as aliñacións e rasantes oficiais e a superficie dos terreos de cesión. ● Plano topográfico, á mesma escala que o de localización, con curvas de nivel con equidistancias dun metro e no que se indique a edificación e arboredo existente. ● Planos de todas as plantas, alzados e seccións do estado actual da edificación antes das obras de ampliación ou reestruturación proxectadas. ● No caso de obras de ampliación: seccións da parcela coa edificación proxectada, á mesma escala que o plano de deslinde, indicando o estado actual do terreo e a cota de referencia e a planimetría teórica. A cota de referencia deberá figurar nos planos dos alzados coa xustificación do cumprimento da altura máxima. ● Nos casos de urbanización e edificación simultánea: planos e memoria con indicación da urbanización dos terreos de cesión e reposición de servizos seguindo as indicacións da acta de liña e rasante. No caso de que sexa necesario un proxecto de obras complementarias de urbanización presentarase para a súa tramitación simultánea co proxecto de edificación. ● Se as obras para as cales se solicita licenza comportan a execución de escavacións, terrapléns, desmonte ou rebaixe de terras: plano dos perfís que se consideren necesarios para apreciar o volume e características da obra que se vai realizar, así como os de detalles precisos que indiquen as precaucións que cómpre adoptar en relación coa propia obra, coa vía pública e cos predios ou construcións veciñas que poidan ser afectadas polo desmonte ou terraplén. ● Memoria xustificativa do cumprimento da normativa aplicable sobre accesibilidade e supresión de barreiras arquitectónicas. ● No caso de edificacións de uso industrial achegarase proxecto técnico xustificativo ao abeiro do Regulamento de seguridade contra incendios nos establecementos industriais, ou normativa que o substitúa. ● No caso de edificios catalogados: documentación establecida no planeamento especial. ● No caso de edificacións situadas no ámbito do PE-1 (Plan especial de protección e rehabilitación da Cidade Histórica), no perímetro azul do PXOM vixente (zona de respecto e protección da paisaxe e silueta urbana delimitado na Orde do 29/10/1964 do Ministerio de Educación e Ciencia) ou dos Camiños de Santiago, memoria xustificativa do cumprimento das condicións estéticas.3. Os proxectos técnicos de actividade deberán conter a seguinte documentación: ● Descrición detallada da actividade e das instalacións necesarias para o seu desenvolvemento, na que se inclúan as características da actividade e as características técnicas da maquinaria e instalacións necesarias, indicando para cada elemento a súa potencia, que se ha de expresar en C. V. para as máquinas con motor e en kw para o resto, así como as medidas correctoras que se van aplicar de acordo coa natureza da actividade e as instalacións previstas. ● Estudo xustificativo do cumprimento da Ordenanza xeral municipal reguladora da emisión e recepción de ruídos, vibracións é condicións dos locais, sempre que a actividade sexa susceptible de xerar ruídos e/ou vibracións. ● Documentación técnica exixible segundo a natureza da actividade ou instalacións. ● Planos con indicación da situación das instalacións de protección contra incendios, sectorización e percorridos de evacuación. Incluirán a definición dos corredores fixos de evacuación.4. Para a solicitude de licenza será suficiente a presentación dun proxecto básico coa documentación técnica que se relaciona no punto 2 e, nos casos de edificacións para o desenvolvemento dunha actividade económica, empresarial, profesional, industrial ou comercial, a do punto 3. No caso de solicitar a licenza co proxecto básico, antes do inicio da obra deberá presentar o proxecto de execución consonte o artigo 50 da ordenanza, xunto coa seguinte documentación: ● Proxecto de infraestruturas comúns de telecomunicacións redactado polo técnico competente de acordo co Real decreto lei 1/1998 (no caso de edificios con división horizontal) (1 copia). ● Estudo de seguridade e saúde segundo Real decreto 1627/1997 redactado polo/a técnico/a competente. ● Oficio da dirección da execución da obra. ● Estudo de xestión de residuos segundo o Real decreto 105/2008.5. Os proxectos técnicos deberán estar subscritos por un técnico ou técnicos competentes e reuniren os requisitos formais esixibles de acordo coa lexislación en vigor. O proxecto, unha vez incorporado ao expediente administrativo, ten carácter de documento público e da súa veracidade e exactitude responderá o seu autor ou autora para todos os efectos. C/ SOLICITUDE DE LICENZA DE OBRAS DE REHABILITACIÓN E CONSOLIDACIÓN DOCUMENTACIÓN PARA PRESENTAR 1. Impreso normalizado de solicitude de licenza de obra rehabilitación/consolidación OB-003.2. Copia do documento de autoliquidación da taxa correspondente.3. Datos de identificación da solicitante: ● Persoas físicas: DNI (ou documento que faga as súas veces) (da solicitante e da representante). Quen compareza ou asine en representación doutro, acompañará, ademais, un documento que acredite debidamente a devandita representación (autorización expresa, poder notarial ou declaración responsable). ● Persoas xurídicas: DNI da persoa representante e documentación acreditativa da representación así como escritura ou documento de constitución e/ou estatutos ou o acto fundacional, nos que consten as normas polas que se regula a súa actividade, debidamente inscrita, se é o caso, no rexistro público que corresponda segundo o tipo de persoa xurídica de que se trate. ● Comunidade de propietarios: DNI (ou documento que faga as súas veces) da ou do presidente. No caso de que a solicitude a realice o/a administrador/a da comunidade, achegará o seu DNI e un documento que acredite debidamente a súa representación (autorización expresa, poder notarial ou declaración responsable). Ademais cómpre a acta do nomeamento da ou do presidente ou a acta da reunión de propietarios na que se recolla o acordo a realización das obras.4. Escritura pública de propiedade do terreo. A dita escritura achegarase inscrita no Rexistro da Propiedade cando haxa condicións suxeitas a inscrición rexistral.5. Reportaxe fotográfica da edificación, subscrita polo solicitante e polo técnico redactor do proxecto.6. Oficio de dirección das obras.7. Cuestionario estatístico de edificación e vivenda do Ministerio de Fomento.8. Autorizacións sectoriais previas preceptivas.9. Proxecto técnico redactado por un/unha técnico/a competente co contido establecido no anexo I da parte I do Código técnico da edificación e neste anexo da Ordenanza de tramitación de licenzas (2 copias) (3 copias en edificios catalogados) (1 copia presentación telemática). 10. En caso de proxectos ou oficios de dirección sen visado colexial: declaración responsable (ou certificado colexial) da ou do técnico redactor do proxecto, na que figuren os seus datos persoais e profesionais de forma que permita a súa identificación e na que se acredite que non está inhabilitado ou incurso en causa de incompatibilidade. Se a licenza se solicita co proxecto básico e de execución, ademais da documentación anterior deberá presentar: ● Estudo de seguridade e saúde segundo o Real decreto 1627/1997 redactado pola ou polo técnico competente. ● Oficio da dirección da execución da obra. ● Estudo de xestión de residuos segundo R. d. 105/2008 CONTIDO DOS PROXECTOS TÉCNICOS DE OBRAS DE REHABILITACION E CONSOLIDACIÓN: 1. Os proxectos técnicos axustaranse ás determinacións do artigo 6, Condicións do proxecto, capítulo 2, parte I do Código técnico da edificación.2. Ademais da documentación recollida no anexo I da parte I do Código técnico da edificación, o proxecto técnico deberá conter a seguinte documentación técnica: ● Memoria urbanística: incluirá a xustificación das condicións esixidas polos diversos títulos da normativa do Plan xeral. Nos casos de edificacións en situación de fóra de ordenación, a memoria deberá indicar a causa que motiva a dita cualificación e xustificar que as obras solicitadas se inclúen entre as permitidas nas normas urbanísticas do Plan xeral. ● Plano a escala 1:2000 da cartografía oficial de Santiago de Compostela, no que se sinalen a situación da parcela ou edificación en que se pretenden as obras. ● Plano de localización a escala mínima 1:500 no que se acouten as distancias das edificacións proxectadas ao eixe da vía pública, á aliñación oficial e aos demais lindeiros, e o ancho das vías de acceso; indicarase a orientación, as aliñacións e rasantes oficiais e a superficie dos terreos de cesión. ● Planos de plantas, alzados e seccións do estado actual da edificación antes das obras de rehabilitación ou consolidación. ● No caso de edificacións de uso industrial achegarase un proxecto técnico xustificativo ao abeiro do Regulamento de seguridade contra incendios nos establecementos industriais, ou da normativa que o substitúa, se procede. ● No caso de edificios catalogados: documentación establecida no planeamento especial. ● No caso de edificacións situadas no ámbito do PE-1 (Plan especial de protección e rehabilitación da Cidade Histórica), no perímetro azul do PXOM vixente (zona de respecto e protección da paisaxe e silueta urbana delimitado na Orde do 29/10/1964 do Ministerio de Educación e Ciencia) ou dos Camiños de Santiago, memoria xustificativa do cumprimento das condicións estéticas.2. Para a solicitude de licenza será suficiente a presentación dun proxecto básico coa documentación técnica que se relaciona no punto anterior. No caso de solicitar a licenza co proxecto básico, antes do inicio da obra deberá presentar o proxecto de execución segundo o previsto no artigo 50 da ordenanza, xunto coa seguinte documentación: ● Estudo de seguridade e saúde segundo o Real decreto 1627/1997 redactado por un/unha técnico/a competente ● Oficio da dirección da execución da obra. ● Estudo de xestión de residuos segundo o Real decreto 105/2008.4. Os proxectos técnicos deberán estar subscritos por un técnico ou técnicos competentes e reunir os requisitos formais esixibles ao abeiro da lexislación en vigor. O proxecto, unha vez incorporado ao expediente administrativo, ten carácter de documento público e a ou o seu autor responderá da súa veracidade e exactitude para todos os efectos. D/ SOLICITUDE DE LICENZA DE MOVEMENTOS DE TERRA DOCUMENTACIÓN PARA PRESENTAR 1. Impreso normalizado de solicitude de licenza de movemento de terra OB-004 2. Copia do documento de autoliquidación da taxa correspondente 3. Datos de identificación da solicitante: ● Persoas físicas: DNI (ou documento que faga as súas veces) (da solicitante e da representante). Quen compareza ou asine en representación doutro, acompañará, ademais, un documento que acredite debidamente a devandita representación (autorización expresa, poder notarial ou declaración responsable). ● Persoas xurídicas: DNI da persoa representante e documentación acreditativa da representación así como escritura ou documento de constitución e/ou estatutos ou o acto fundacional, nos que consten as normas polas que se regula a súa actividade, debidamente inscrita, se é o caso, no rexistro público que corresponda segundo o tipo de persoa xurídica de que se trate.4. Reportaxe fotográfica da parcela, subscrita polo/a solicitante e pola ou polo técnico redactor do proxecto.5. Oficio de dirección das obras e da dirección de execución das obras.6. Autorizacións sectoriais previas preceptivas 7. Proxecto técnico completo redactado por un/unha técnico/a competente co contido mínimo establecido neste anexo da Ordenanza de tramitación de licenzas e estudo de seguridade e saúde segundo o Real decreto 1627/1997 (2 copias) (1 copia presentación telemática). 8. En caso de proxectos ou oficios de dirección sen visado colexial: declaración responsable (ou certificado colexial) da ou do técnico redactor do proxecto, na que figuren os seus datos persoais e profesionais de forma que permita a súa identificación e na que se acredite que non está inhabilitado ou incurso en causa de incompatibilidade. CONTIDO DOS PROXECTOS TÉCNICOS DE MOVEMENTOS DE TERRA OU DESMONTE 1. Os proxectos técnicos deberán conter a documentación necesaria para definir con detalle as obras que se van realizar e como mínimo a seguinte documentación técnica: ● Memoria urbanística: incluirá a xustificación da viabilidade urbanística dos movementos de terra segundo as condicións esixidas polos diversos títulos da normativa do Plan xeral. ● Plano a escala 1:2000 da cartografía oficial de Santiago de Compostela, no que se sinalen a situación da parcela ou edificación en que se pretenden as obras. ● Copia do plano oficial acreditativo da acta de liña e rasante a cal deberá reflectirse sobre un plano topográfico a escala mínima 1:500 cos mesmos parámetros cos que sexa fixada polos técnicos municipais. ● Plano topográfico da parcela ou parcelas a que se refire a solicitude, a escala non menor de 1:500, no que se indiquen as cotas de altimetría, e, ademais, a edificación e arboredo existentes, a posición, en planta e altura das construcións dos predios veciñas que poidan ser afectados por desmonte ou terraplén. ● Plano dos perfís do estado previo e modificado que se consideren necesarios para apreciar o volume e características da obra que se pretende realizar así como os planos de detalle precisos que indiquen as precaucións que cómpre adoptar en relación coa propia obra, coa vía pública e cos predios ou construcións veciñas que poidan ser afectados polo desmonte ou terraplén. ● Memoria técnica complementaria referida á documentación prevista nos apartados anteriores explicativa das características, programa e coordinación dos traballos que se van efectuar. ● Orzamento detallado das obras. ● Estudo de xestión de residuos segundo o Real decreto 105/2008. ● Estudo de seguridade e saúde segundo o Real decreto 1627/1997 redactado por un/unha técnico/a competente.2. Os proxectos técnicos deberán estar subscritos por técnicos competentes e reuniren os requisitos formais esixibles de acordo coa lexislación en vigor. O proxecto, unha vez incorporado ao expediente administrativo, ten carácter de documento público e a ou o seu autor responderá da súa veracidade e exactitude para todos os efectos. E/ SOLICITUDE DE LICENZA DE PARCELAMENTO / CERTIFICADOS DE INNECESARIEDADE/ DIVISION DE TERREOS. DOCUMENTACIÓN PARA PRESENTAR 1. Impreso normalizado de solicitude de licenza de parcelamento ou, de non se precisar, OB-005.2. Copia do documento de autoliquidación da taxa correspondente.3. Datos de identificación da solicitante: ● Persoas físicas: DNI (ou documento que faga as súas veces) (da solicitante e da representante). Quen compareza ou asine en representación doutro, acompañará, ademais, un documento que acredite debidamente a devandita representación (autorización expresa, poder notarial ou declaración responsable). ● Persoas xurídicas: DNI da persoa representante e documentación acreditativa da representación así como escritura ou documento de constitución e/ou estatutos ou o acto fundacional, nos que consten as normas polas que se regula a súa actividade, debidamente inscrita, se é o caso, no rexistro público que corresponda segundo o tipo de persoa xurídica de que se trate.4. Escritura pública de propiedade do terreo inscrita no Rexistro da Propiedade e nota simple informativa actualizada deste rexistro.5. Reportaxe fotográfica da parcela e das edificacións existentes, subscrita pola ou polo solicitante e polo/a técnico/a redactor/a do proxecto.6. NO CASO DE SOLICITUDE DE PARCELAMENTO: proxecto técnico redactado por un/unha técnico/a competente co contido mínimo establecido neste anexo da Ordenanza de tramitación de licenzas (2 copias) (1 copia presentación telemática). 7. NO CASO DE SOLICITUDE DE CERTIFICADO DE INNECESARIEDADE: Documentación técnica redactada por un técnico competente co contido mínimo establecido neste anexo da Ordenanza de tramitación de licenzas (2 copias) (1 copia presentación telemática). 8. NO CASO DE SOLICITUDE DIVISION DE TERREOS: Documentación técnica redactada por un técnico competente co contido mínimo establecido neste anexo da Ordenanza de tramitación de licenzas (2 copias) (1 copia presentación telemática). 9. En solo rústico están prohibidos os parcelamentos urbanísticos e só se admiten excepcionalmente as divisións e segregacións que teñan algunha das finalidades enumeradas no artigo 206.1 da LOUGA ou norma que a substitúa.10. En caso de proxectos sen visado colexial: declaración responsable (ou certificado colexial) da ou do técnico redactor do proxecto, na que figuren os seus datos persoais e profesionais de forma que permita a súa identificación e na que se acredite que non está inhabilitado ou incurso en causa de incompatibilidade. CONTIDO DOS PROXECTOS TÉCNICOS DE PARCELAMENTO 1. O contido mínimo do proxecto de parcelamento ou segregación será o seguinte: ● Memoria na que se describa o predio que se vai parcelar, coa súa referencia catastral, e na que se xustifique o parcelamento e se describan as parcelas resultantes con expresión das súas superficies, lindeiros e localización. Ademais incluirá a descrición das edificacións existentes na parcela, coas superficies construídas e o cálculo da edificabilidade consumida. ● Memoria urbanística na que se xustifique o axuste do parcelamento ao planeamento vixente e ás condicións de edificable dos predios resultantes. Incluirá a xustificación das condicións esixidas polos diversos títulos da normativa do Plan xeral ás parcelas resultantes. ● Plano de situación da cartografía oficial a escala non inferior a 1:2000. ● Plano topográfico da parcela orixinal, a escala adecuada (mínimo 1:500), con indicación dos seus lindeiros e das construcións existentes. ● Plano de deslinde acoutado da parcela orixinal a escala adecuada (mínimo 1:500), no que se reflicta a aliñación oficial, cos mesmos parámetros cos que foi fixada polos servizos técnicos municipais. Delimitarase a parcela (ou parcelas) fóra da aliñación e a ou as que será(n) obxecto de cesión, con indicación da súa superficie ● Plano acoutado de parcelamento á mesma escala, indicando a superficie e lindeiros dos predios resultantes, así como das construción existentes. ● Ficha individualizada de cada parcela resultante co seguinte contido: a) Situación do predio, indicando se está ou non edificado. b) Plano a escala non menor de 1:500, con expresión dos seus lindeiros acoutados e determinación xeométrica necesaria para a súa correcta e inequívoca identificación e trazado. c) Clase e categoría do solo en que se atopa. d) Uso do solo, altura, volume e situación da edificación, ocupación máxima da parcela e o aproveitamento do subsolo.2. Os proxectos técnicos deberán estar subscritos por un técnico ou técnicos competentes e reunir os requisitos formais esixibles de acordo coa lexislación en vigor. O proxecto, unha vez incorporado ao expediente administrativo, ten carácter de documento público; a ou o seu autor responderá da súa veracidade e exactitude para todos os efectos. CONTIDO DOCUMENTACIÓN TÉCNICA NAS SOLICITUDES DE CERTIFICADO DE INNECESARIEDADE/DIVISION DE TERREOS 1. O contido mínimo da documentación técnica que se deberá achegar coa solicitude de non necesidade de parcelamento/ división de terreos é o seguinte: ● Memoria na que se describa o predio, coa súa referencia catastral, descrición das súas superficies, lindeiros e localización, situación urbanística e clases de solo que lle afecten, así como dos predios resultantes da segregación, con expresión das superficies e lindeiros. ● Memoria urbanística na que se xustifique o axuste á normativa urbanística e o cumprimento das condicións establecidas nela. ● Plano de situación da cartografía oficial, a escala non inferior a 1:2000, que sitúe a parcela. ● Plano de topográfico da parcela orixinal, a escala adecuada (mínimo 1:500), con indicación dos seus lindeiros e das construcións existentes. ● Plano de deslinde acoutado da parcela orixinal, a escala adecuada (mínimo 1:500), no que se reflicta a aliñación oficial cos mesmos parámetros con que foi fixada polos servizos técnicos municipais e no que se indiquen as distintas clasificacións e cualificacións do solo que afecten á propiedade con expresión das distintas superficies. ● Ficha individualizada de cada parcela resultante co seguinte contido: a) Situación do predio, coa indicación de se está ou non edificada. b) Plano a escala non menor de 1:500, con expresión dos seus lindeiros acoutados e determinación xeométrica necesaria para a súa correcta e inequívoca identificación e trazado. c) Clase e categoría do solo en que se atopa. d) Uso do solo, altura, volume e situación da edificación, ocupación máxima da parcela e o aproveitamento do subsolo. F/ SOLICITUDE DE LICENZA OBRAS DE CONSTRUCIÓN DE MUROS DE CONTENCIÓN DOCUMENTACIÓN PARA PRESENTAR 1. Impreso normalizado de solicitude de licenza de obra de construción de muro de contención OB-006.2. Copia do documento de autoliquidación da taxa correspondente.3. Datos de identificación da solicitante: ● Persoas físicas: DNI (ou documento que faga as súas veces) (da solicitante e da representante). Quen compareza ou asine en representación doutro, acompañará, ademais, un documento que acredite debidamente a devandita representación (autorización expresa, poder notarial ou declaración responsable). ● Persoas xurídicas: DNI da persoa representante e documentación acreditativa da representación así como escritura ou documento de constitución e/ou estatutos ou o acto fundacional, nos que consten as normas polas que se regula a súa actividade, debidamente inscrita, se é o caso, no rexistro público que corresponda segundo o tipo de persoa xurídica de que se trate. ● Comunidade de propietarios: DNI (ou documento que faga as súas veces) da ou do presidente. No caso de que a solicitude a realice a ou o administrador da comunidade, o seu DNI e documento que acredite debidamente a súa representación (autorización expresa, poder notarial ou declaración responsable). Ademais cómpre a acta do nomeamento da/do presidente e a acta da reunión de propietarios co acordo da realización das obras.4. Reportaxe fotográfica do soar na zona na que se pretende o muro, subscrita polo/a solicitante e pola ou polo técnico redactor do proxecto. Nos casos de nova edificación en edificacións entre medianeiras, achegaranse tamén fotografías das fachadas dos edificios lindeiros.5. Oficio de dirección das obras.6. Autorizacións sectoriais previas preceptivas.7. Proxecto técnico redactado por un/unha técnico/a competente co contido mínimo establecido neste anexo da Ordenanza de tramitación de licenzas (2 copias) (1 copia presentación telemática), incluído estudo de seguridade e saúde.8. En caso de proxectos ou oficios de dirección sen visado colexial: declaración responsable (ou certificado colexial) da ou do técnico redactor do proxecto, na que figuren os seus datos persoais e profesionais de forma que permita a súa identificación e na que se acredite que non está inhabilitado ou incurso en causa de incompatibilidade. CONTIDO DOS PROXECTOS TÉCNICOS DE MUROS DE CONTENCIÓN 1. O proxecto técnico deberá conter a seguinte documentación técnica: ● Memoria, tanto descritiva como construtiva na que se defina o muro solicitado. Incluirá os anexos que sexan necesarios para a definición e xustificación das obras. ● Memoria urbanística: incluirá a xustificación da viabilidade urbanística do muro proxectado segundo as condicións esixidas polos diversos títulos da normativa do plan xeral. ● Plano a escala 1:2000 da cartografía oficial de Santiago de Compostela, no que se sinale a situación da parcela en que se pretenden as obras. ● Copia do plano oficial acreditativo da acta de liña e rasante, a cal deberá reflectirse sobre un plano topográfico a escala mínima 1:500 cos mesmos parámetros cos que sexa fixado polos técnicos municipais. ● Plano topográfico da parcela ou parcelas a que se refire a solicitude, a escala non menor de 1:500, no que se indique a posición e lonxitude do muro, as cotas de altimetría, e, ademais, a edificación e arboredo existentes e a altimetría e as posicións en planta e altura das construcións dos predios veciños que poidan ser afectados polas obras. ● Planos de planta, alzado e sección coa descrición gráfica e dimensional que definan en detalle as obras. ● No caso que o proxecto inclúa movementos de terra: plano dos perfís que se consideren necesarios para apreciar o volume e características da obra que se pretende realizar así como os de detalles precisos que indiquen as precaucións que cómpre adoptar en relación coa propia obra, coa vía pública e cos predios ou construcións veciñas que poidan ser afectadas polo desmonte ou terraplén e memoria técnica complementaria referida á documentación prevista nos apartados anteriores explicativa das características, programa e coordinación dos traballos que se van efectuar. ● Orzamento detallado das obras. ● Estudo de seguridade e saúde segundo o Real decreto 1627/1997 redactado pola ou polo técnico competente. G/ OBRAS DE DEMOLICIÓN DE EDIFICACIÓNS 1. Impreso normalizado de solicitude de licenza de obras de demolición OB-007.2. Copia do documento de autoliquidación da taxa correspondente.3. Datos de identificación da solicitante: ● Persoas físicas: DNI (ou documento que faga as súas veces) (da solicitante e da representante). Quen compareza ou asine en representación doutro, acompañará, ademais, un documento que acredite debidamente a devandita representación (autorización expresa, poder notarial ou declaración responsable). ● Persoas xurídicas: DNI da persoa representante e documentación acreditativa da representación así como escritura ou documento de constitución e/ou estatutos ou o acto fundacional, nos que consten as normas polas que se regula a súa actividade, debidamente inscrita, se é o caso, no rexistro público que corresponda segundo o tipo de persoa xurídica de que se trate.4. Proxecto técnico completo, redactado por un/unha técnico/a competente e visado polo correspondente colexio profesional, que incluirá estudo de seguridade e saúde e estudo de xestión de residuos procedentes da demolición.5. Oficio de dirección das obras e dirección da execución da obra.6. Reportaxe fotográfica da edificación que se vai derrubar subscrita pola ou polo solicitante e polo/a técnico/a redactor/a do proxecto.7. No seu caso, copia da resolución de declaración de ruína.8. Autorizacións sectoriais previas preceptivas. H/ SOLICITUDE DE LICENZAS DE OBRAS (RESTAURACIÓN/ CONSERVACIÓN- EDIFICIOS CATALOGADOS- BIC/ VARIOS) DOCUMENTACIÓN PARA PRESENTAR 1. Impreso normalizado de solicitude de licenza de obras (varios) OB-008 2. Copia do documento de autoliquidación da taxa correspondente 3. Datos de identificación da solicitante: ● Persoas físicas: DNI (ou documento que faga as súas veces) (da solicitante e da representante). Quen compareza ou asine en representación doutro, acompañará, ademais, un documento que acredite debidamente a devandita representación (autorización expresa, poder notarial ou declaración responsable). ● Persoas xurídicas: DNI da persoa representante e documentación acreditativa da representación así como escritura ou documento de constitución e/ou estatutos ou o acto fundacional, nos que consten as normas polas que se regula a súa actividade, debidamente inscrita, se é o caso, no rexistro público que corresponda segundo o tipo de persoa xurídica de que se trate. ● Comunidade de propietarios: DNI (ou documento que faga as súas veces) da ou do presidente. No caso de que a solicitude a realice o administrador da comunidade, DNI da ou do administrador e documento que acredite debidamente a súa representación (autorización expresa, poder notarial ou declaración responsable). Ademais cómpre a acta do nomeamento da/do presidente e a acta da reunión de propietarios co acordo da realización das obras.4. Escritura pública de propiedade do terreo. A dita escritura achegarase inscrita no Rexistro da Propiedade cando haxa cesións ou outras condicións suxeitas a inscrición rexistral.5. Reportaxe fotográfica do soar ou da edificación, subscrita pola ou polo solicitante e polo/a técnico/a redactor/a do proxecto. Nos casos de nova edificación en edificacións entre medianeiras, acompañarase tamén fotografías das fachadas dos edificios lindeiros.6. Oficio de dirección das obras.7. Cuestionario estatístico de edificación e vivenda do Ministerio de Fomento.8. Cando proceda, documentación acreditativa da mancomunidade de patios ou garaxes.9. Autorizacións sectoriais previas preceptivas.10. Proxecto técnico redactado por un/unha técnico/a competente co contido establecido no anexo I da parte I do Código técnico da edificación e neste anexo da Ordenanza de tramitación de licenzas (2 copias) (3 copias en edificios catalogados) (1 copia presentación telemática). 11. Se as obras para as cales se solicita licenza comportan a execución de escavacións, terrapléns, desmonte ou rebaixe de terras: plano dos perfís que se consideren necesarios para apreciar o volume e características da obra que se vai realizar así como os de detalles precisos que indiquen as precaucións que cómpre adoptar en relación coa propia obra, coa vía pública e cos predios ou construcións veciñas que poidan ser afectados polo desmonte ou terraplén.12. No caso de solicitude de licenzas para a instalación de estacións base de telefonía ou equipos de telecomunicacións non suxeitos a comunicación previa: documentación establecida na Ordenanza municipal reguladora das condicións urbanísticas para a instalación e funcionamento de elementos e equipos utilizados na prestación de servizos de radiocomunicación no Concello de Santiago de Compostela.13. No caso de solicitude de licenzas en edificios catalogados: documentación establecida no planeamento especial.14. En caso de proxectos ou oficios de dirección sen visado colexial: declaración responsable (ou certificado colexial) da ou do técnico redactor do proxecto, na que figuren os seus datos persoais e profesionais de forma que permita a súa identificación e na que se acredite que non está inhabilitado ou incurso en causa de incompatibilidade. Se a licenza se solicita co proxecto básico e de execución, ademais da documentación anterior deberá presentar: ● Proxecto de infraestruturas comúns de telecomunicacións redactado por un técnico competente de acordo co Real decreto lei 1/1998 (en caso de edificios con división horizontal) (1 copia). ● Estudo de seguridade e saúde segundo o Real decreto 1627/1997 redactado por un/unha técnico/a competente ● Oficio da dirección da execución da obra. CONTIDO DOS PROXECTOS TÉCNICOS 1. O proxecto técnico deberá conter o documentos que definen as actuacións que se van realizar, co contido e detalle que permita coñecer o seu obxecto e determinar se se axustan á normativa urbanística aplicable. Cando se trate de proxectos de edificación, estes axustaranse ás determinacións do artigo 6, condicións do proxecto, do capítulo 2, parte I do Código técnico da edificación.2. Ademais da documentación recollida no anexo I da parte I do Código técnico da edificación, o proxecto técnico deberá conter a seguinte documentación técnica: ● Memoria urbanística: incluirá a xustificación das condicións esixidas polos diversos títulos da normativa do Plan xeral. ● Plano a escala 1:2000 da cartografía oficial de Santiago de Compostela, no que se sinalen a situación da parcela ou edificación na que se pretenden as obras. ● Copia do plano oficial acreditativo da acta de liña e rasante, a cal deberá reflectirse sobre un plano topográfico a escala mínima 1:500 cos mesmos parámetros cos que fora fixada polos técnicos municipais. ● Plano de localización a escala mínima 1:500 no que se acoutarán as distancias das edificacións proxectadas ao eixe da vía pública, á aliñación oficial e aos demais lindeiros e o ancho das vías de acceso. Indicarase tamén a orientación, as aliñacións e rasantes oficiais e a superficie dos terreos de cesión. ● Plano topográfico á mesma escala que o de localización, con curvas de nivel con equidistancias dun metro, no que se indique a edificación e arboredo existente. ● Secciones da parcela, á mesma escala que o plano de deslinde, con indicación do estado actual do terreo e da cota de referencia e da planimetría teórica. A cota de referencia deberá figurar nos planos dos alzados coa xustificación do cumprimento da altura máxima. ● Nos casos de urbanización e edificación simultánea: planos e memoria con indicación da urbanización dos terreos de cesión e reposición de servizos seguindo as indicacións da acta de liña e rasante. No caso de que sexa necesario un proxecto de obras complementarias de urbanización presentarase para a súa tramitación simultánea co proxecto de edificación. ● Se as obras para as cales se solicita licenza comportan a execución de escavacións, terrapléns, desmonte ou rebaixe de terras: plano dos perfís que se consideren necesarios para apreciar o volume e características da obra que se vai realizar así como os de detalles precisos que indiquen as precaucións que cómpre adoptar en relación coa propia obra, coa vía pública e cos predios ou construcións veciñas que poidan ser afectados polo desmonte ou terraplén. ● Memoria xustificativa do cumprimento da normativa aplicable sobre accesibilidade e supresión de barreiras arquitectónicas, se procede. ● No caso de edificios catalogados: documentación establecida no planeamento especial. ● No caso de edificacións situadas no ámbito do PE-1 (Plan especial de protección e rehabilitación da Cidade Histórica), no perímetro azul do PXOM vixente (zona de respecto e protección da paisaxe e silueta urbana delimitado na Orde do 29/10/1964 do Ministerio de Educación e Ciencia) ou dos Camiños de Santiago, memoria xustificativa do cumprimento das condicións estéticas.3. Para a solicitude de licenza será suficiente a presentación dun proxecto básico coa documentación técnica que se relaciona no punto anterior. No caso de solicitar a licenza co proxecto básico, antes do inicio da obra deberá presentar o proxecto de execución de conformidade co artigo 50 da ordenanza, xunto coa seguinte documentación: ● Estudo de seguridade e saúde segundo Real decreto 1627/1997 redactado por un/unha técnico/a competente. ● Oficio da dirección da execución da obra. ● Estudo de xestión de residuos segundo o Real decreto 105/2008.4. No caso de solicitude de licenzas para a instalación de estacións base de telefonía ou equipos de telecomunicacións non suxeitas a comunicación previa, o proxecto técnico incluirá ademais a seguinte documentación complementaria establecida na Ordenanza municipal reguladora das condicións urbanísticas para a instalación e funcionamento de elementos e equipos utilizados na prestación de servizos de radiocomunicación: 1. Estudo de cualificación ambiental que describa polo miúdo a posible incidencia da súa implantación e funcionamento no medio natural exterior e interior das edificacións e construcións do seu contorno, con indicación dos seguintes datos: ● Xustificación da aprobación do Ministerio de Industria Turismo e Comercio do proxecto da instalación de telecomunicacións que inclúa a totalidade dos sistemas que se van implantar. ● Impactos ambientais producidos por ruídos e vibracións e pola expulsión forzada de aire quente ou viciado. ● Impacto visual na paisaxe arquitectónica urbana. ● Xustificación técnica da posibilidade ou, de ser o caso, imposibilidade de uso compartido de infraestruturas con outros operadores. ● Medidas correctoras que se propoñen adoptar para eliminar os ditos impactos e o grao de eficacia previsto.2. Documentación gráfica ilustrativa do impacto visual da instalación dende o nivel da vía pública e xustificativa da localización e da solución de instalación elixidas, na que se inclúan: ● Fotomontaxes: a) Frontal de instalación (cando for posible). b) Lateral dereito: dende a beirarrúa contraria da vía, a 50 m da instalación. c) Lateral esquerdo: dende a beirarrúa contraria da vía, a 50 m da instalación. d) De o consideraren procedente os servizos técnicos municipais, deberá achegarse, ademais, simulación gráfica do impacto visual dende a perspectiva da visión do viandante ou dende outros puntos. ● Plano, a escala adecuada, da localización da instalación e do trazado da instalación de cable (a súa situación nos trazados verticais e horizontais), de se realizar a instalación en fachada exterior. ● Para instalacións situadas en edificios colectivos, acreditación da autorización da comunidade de propietarios. ● Para as instalacións reguladas nos artigo 19, 20 e 21 desta ordenanza, cando a súa altura máxima total supere os límites que neles se indican, será necesario achegar documentación relativa a seccións topográficas ortogonais nas que se reflictan os perfís urbanos.3. Os proxectos técnicos deberán estar subscritos por un técnico ou técnicos competentes e reunir os requisitos formais esixibles ao abeiro da lexislación en vigor. O proxecto, unha vez incorporado ao expediente administrativo, ten carácter de documento público e a ou o seu autor responderán da súa veracidade e exactitude para todos os efectos. I/ SOLICITUDE DE LICENZA DE REFORMA COMERCIAL (edificación catalogada). DOCUMENTACIÓN PARA PRESENTAR 1. Impreso normalizado de solicitude de licenza de obras de reforma comercial OB-009.2. Copia do documento de autoliquidación da taxa correspondente 3. Datos identificativos do solicitante: ● Persoas físicas: DNI (ou documento que faga as súas veces) (da solicitante e da representante). Quen compareza ou asine en representación doutro, acompañará, ademais, un documento que acredite debidamente a devandita representación (autorización expresa, poder notarial ou declaración responsable). ● Persoas xurídicas: DNI da persoa representante e documentación acreditativa da representación así como escritura ou documento de constitución e/ou estatutos ou o acto fundacional, nos que consten as normas polas que se regula a súa actividade, debidamente inscrita, se é o caso, no rexistro público que corresponda segundo o tipo de persoa xurídica de que se trate.4. Documento acreditativo da dispoñibilidade do local (contrato de arrendamento ou escritura de compra, etc.) 5. Proxecto técnico das obras de adaptación que se van a realizar, redactado por un/unha técnico/a competente co contido mínimo establecido neste anexo da Ordenanza de tramitación de licenzas. O proxecto deberá xustificar que tras as obras o local será apto para o novo uso, consonte a normativa aplicable en función do que corresponda e con especial referencia ao cumprimento das condicións de estabilidade, illamento térmico e acústico, seguridade contra incendios e accesibilidade precisas para o uso pretendido.6. Proxecto técnico da actividade e das instalacións (ou memoria no caso de instalacións de pequena entidade) redactado por un/unha técnico/a competente, co contido mínimo establecido neste anexo da Ordenanza de tramitación de licenzas.7. Copia das autorizacións e informes sectoriais que sexan preceptivos, xunto coa manifestación expresa de que conta con todos os necesarios para o inicio da actividade.8. Oficio de dirección das obras.9. Reportaxe fotográfica do local, incluídas fotografías da totalidade de fachada e do interior do local, subscrita pola persoa solicitante e pola ou polo técnico redactor do proxecto.10. Declaración responsable (ou certificado colexial) do/a técnico/a competente na que figuren os seus datos persoais e profesionais de xeito que permita a súa identificación e na que se acredite que non está inhabilitado/a ou incurso/a en causa de incompatibilidade. Se a actividade está suxeita ao procedemento previo de incidencia ambiental ● Declaración de incidencia ambiental. ● Copia do proxecto do obra ou actividade asinada por técnico/a competente. ● Certificado do/a técnico/a ou dos técnicos/as que autoricen o proxecto de que este cumpre coa normativa técnica de aplicación. CONTIDO DOS PROXECTOS TÉCNICOS DE OBRAS DE REFORMA COMERCIAL 1. Os proxectos de reforma de local para o desenvolvemento dunha actividade axustaranse ás determinacións do artigo 6, condicións do proxecto, capítulo 2, parte I do Código técnico da edificación.2. Ademais da documentación recollida no anexo I da parte I do Código técnico da edificación, o proxecto técnico deberá conter a seguinte documentación técnica: ● Memoria urbanística: incluirá a xustificación das condicións esixidas polos diversos títulos da normativa do Plan xeral. ● No caso de edificacións situadas no ámbito do PE-1 (Plan especial de protección e rehabilitación da Cidade Histórica), no perímetro azul do PXOM vixente (zona de respecto e protección da paisaxe e silueta urbana delimitado na Orde do 29/10/1964 do Ministerio de Educación e Ciencia) ou dos Camiños de Santiago, memoria xustificativa do cumprimento das condicións estéticas. ● No caso de solicitude de licenzas en edificios catalogados: documentación establecida no planeamento especial. ● Xustificación do cumprimento das esixencias básicas do Código técnico da edificación (CTE). O proxecto deberá xustificar que tras as obras o local será apto para o novo uso, segundo a normativa aplicable en función do que se trate e con especial referencia ao cumprimento das condicións de estabilidade, illamento térmico e acústico, e seguridade contra incendios precisas para o uso pretendido. ● Plano a escala 1:2000 da cartografía oficial de Santiago de Compostela, no que se sinalen a situación da edificación na que se pretenden as obras, e plano de localización do local no que se pretende a actividade, a escala mínima e 1:500. ● Memoria xustificativa do cumprimento da normativa aplicable sobre accesibilidade e supresión de barreiras arquitectónicas, tanto do Regulamento de desenvolvemento da Lei de accesibilidade e supresión de barreiras na C. A. de Galicia (Decreto 35/2000) como das esixencias básicas de seguridade de utilización e accesibilidade do Código Técnico da Edificación (CTE). ● Planos con indicación da situación das instalacións de protección contra incendios. Incluirán a definición dos corredores fixos de evacuación, dos percorridos de evacuación e sectorización. ● Estudo de xestión de residuos procedentes da demolición e estudo de seguridade e saúde (ou estudo básico). 3. Os proxectos técnicos de actividade deberán conter a seguinte documentación: ● Descrición detallada da actividade e das instalacións necesarias para o seu desenvolvemento, no que se inclúa a descrición detallada das características da actividade e as características técnicas da maquinaria e instalacións necesarias, indicando para cada elemento a súa potencia, que se expresará en C. V. para as máquinas con motor e en kw para o resto, así como as medidas correctoras que se van aplicar de acordo coa natureza da actividade e as instalacións previstas. ● Estudo xustificativo do cumprimento da Ordenanza xeral municipal reguladora da emisión e recepción de ruídos, vibracións é condicións dos locais, sempre que a actividade sexa susceptible de xerar ruídos e/ou vibracións. ● Documentación técnica esixible segundo a natureza da actividade ou as instalacións.1.3.–EXPEDIENTES DE LEGALIZACION DE OBRAS XA EXECUTADAS Teñen por obxecto restaurar a legalidade urbanística vulnerada e verificar que as obras executadas se axustan ao planeamento e á normativa urbanística aplicable no momento en que se concede a autorización. Para a solicitude estarase ao disposto neste anexo I para cada tipo de obra e empregaranse os modelos normalizados OB-001 a OB-009, coa indicación de que se trata dun expediente de legalización. Nos expedientes de legalización teranse en conta as seguintes normas: 1. Presentarase o expediente de legalización completo, redactado por un técnico competente e visado polo correspondente colexio profesional, co contido establecido na Ordenanza de tramitación de licenzas (2 copias) (3 copias en edificios catalogados) (1 copia presentación telemática). 2. Se a edificación ou as obras de construción que se pretenden legalizar non estivesen completamente rematas ou requirisen obras accesorias para o cumprimento da normativa urbanística (as relativas e necesarias para o desenvolvemento da actividade: seguridade de protección contraincendios, accesibilidade…), definirán: ● Por unha banda o expediente de legalización da obra realizada ata o momento. ● Por outra, o proxecto técnico, dirección de obra e liquidación da obra pendente de executar.3. Ao tratarse de obras xa executadas, na documentación debe terse en conta: ● A memoria debe estar redactada en pasado. ● Non é necesario presentar o prego de condicións nin o estudio de seguridade e saúde. ● O resume económico denominarase valoración e non orzamento. Desenvolvemento por partidas, agrupadas en capítulos contendo todas as descricións para a súa especificación e valoración; en edificacións pequenas e construtivamente sinxelas aceptase a valoración calculada ao multiplicar a superficie construída polo custo medio no mercado en euros/m 2. ● O título do documento técnico será o de expediente de legalización e non debe facerse referencia ao proxecto. ● Os planos definirán o estado previo (no caso de coñecelo) e o estado actual, que é o que se describe ou legaliza. ● Memoria construtiva segundo os datos obtidos da inspección visual (sistema estrutural, envolvente, compartimentación, acabados, sistemas de acondicionamento, instalacións e servizos, equipamentos, urbanización…). 4. Achegarse reportaxe fotográfica.5. Documentos complementarios: ● Certificado de solidez e seguridade estrutural. ● Certificado de antigüidade da edificación. ● Certificado do cumprimento das condicións acústicas. ● Boletíns dos instaladores (fontanería, gas, electricidade). 1.4. NORMAS PARA A PRESENTACIÓN DE PROXECTOS TÉCNICOS EN FORMATO DIXITAL 1. Os proxectos técnicos en formato dixital deberán achegarse en formato PDF asinados polo seu autor (con sinatura electrónica) ou ben visados polo correspondente colexio profesional.2. Os arquivos dixitais que compoñen o proxecto técnico deberán responder á seguinte estrutura: ● MEMORIA: cada capítulo da memoria deberá ser un arquivo PDF. O nome do arquivo indicará o seu contido. ● PLANOS: Cada plano deberá ser un arquivo PDF. O nome do arquivo indicará o seu contido. ● ORZAMENTO: incluirase un arquivo PDF cun resumo do orzamento por capítulos. ● OUTROS DOCUMENTOS: cada documento será un arquivo PDF.4. O tamaño máximo de cada arquivo será de 10 MB.5. O nome dos arquivos estarán compostos unicamente por letras e números e non poderán incluír caracteres especiais nin acentuados.1.5. IMPRESOS NORMALIZADOS DE SOLICITUDE DE LICENZA DE OBRAS 2.1. DEFINICIÓNS. ACTIVIDADES SUXEITAS A LICENZA: consonte o artigo 41 da Lei 9/2013, do 19 de decembro, do emprendemento e da competitividade económica de Galicia “en atención á concorrencia de razóns de interese xeral derivadas da necesaria protección da seguridade e saúde pública, dos dereitos das persoas consumidoras e usuarias, do mantemento da orde pública, así como da adecuada conservación do ambiente e do patrimonio histórico artístico, será precisa a obtención de licenza ou autorización para: a) A apertura de establecementos e a celebración de espectáculos públicos ou actividades recreativas que se desenvolvan en establecementos públicos cunha capacidade superior a 500 persoas, ou que presenten unha especial situación de risco, ao abeiro do disposto na normativa técnica en vigor. b) A instalación de terrazas ao aire libre ou na vía pública, anexas ao establecemento. c) A celebración de espectáculos e actividades extraordinarias e, en todo caso, os que requiran a instalación de escenarios e estruturas móbiles. d) A celebración dos espectáculos públicos e actividades recreativas ou deportivas que se desenvolvan en máis dun termo municipal. e) A celebración dos espectáculos e festexos taurinos. f) A apertura de establecementos e a celebración de espectáculos públicos ou actividades recreativas cuxa normativa específica esixa a concesión de autorización.” O contido deste anexo aplicarase ás seguintes actividades: a) Espectáculos públicos ou actividades recreativas que se desenvolvan en establecementos públicos cunha capacidade superior a 500 persoas, ou que presenten unha especial situación de risco, consonte o disposto na normativa técnica en vigor. b) Espectáculos públicos ou actividades recreativas cuxa normativa específica esixa a concesión de autorización.2.2. DOCUMENTACIÓN PARA PRESENTAR COA SOLICITUDE DE LICENZA DE ACTIVIDADE E OBRA. A/ SOLICITUDE DE LICENZA DE ACTIVIDADE NUN LOCAL QUE PRECISA OBRAS DE ACONDICIONAMENTO: DOCUMENTACIÓN PARA PRESENTAR 1. Impreso normalizado de solicitude de licenza de actividade e obras AC-001.2. Copia do documento de autoliquidación da taxa correspondente.3. Datos de identificación da solicitante: ● Persoas físicas: DNI (ou documento que faga as súas veces). Quen compareza ou asine en representación doutra, acompañarán ademais un documento que acredite debidamente a devandita representación (autorización expresa, poder notarial ou declaración responsable). ● Persoas xurídicas: DNI da representante e documentación acreditativa da representación e escritura ou documento de constitución e/ou estatutos ou o acto fundacional, nos que consten as normas polas que se regula a súa actividade, debidamente inscritos, se é o caso, no rexistro público que corresponda segundo o tipo de persoa xurídica de que se trate.4. Fotocopia de documento que xustifique a posesión do local (escritura de propiedade ou contrato de arrendamento) 5. Reportaxe fotográfica da edificación (fachadas e interior do local para reformar), subscrita pola persoa solicitante e pola ou polo técnico redactor do proxecto 6. Oficio de dirección das obras no que deberá constar o nome, enderezo e a titulación e habilitación profesional do técnico.7. Cuestionario estatístico de edificación e vivenda do Ministerio de Fomento.8. Proxecto técnico completo redactado por un técnico/a competente co contido mínimo establecido neste anexo (2 copias) (3 copias en edificios catalogados) (1 copia presentación telemática/ formato dixital), incluído o estudo de seguridade e saúde e o estudo de xestión de residuos.9. Proxecto técnico da actividade e das instalacións (ou memoria no caso de instalacións de pequena entidade) redactado por un técnico/a competente, co contido establecido no anexo 2 da Ordenanza de tramitación de licenzas.10. Plan de emerxencia, plan de autoprotección, memoria de mobilidade ou estudo de avaliación da mobilidade xerada, estudo de impacto acústico e dispositivo de asistencia sanitaria, redactados de conformidade coa normativa vixente e sempre que os seus contidos non se incorporasen aos proxectos técnicos achegados.11. Documentación requirida pola normativa sobre ruídos e vibracións, verteduras, emisións e, en todo caso, a que determine a normativa sobre prevención e control ambiental segundo corresponda en función das características do establecemento e das actividades que se van desenvolver nel.12. Autorizacións sectoriais previas preceptivas.13. En caso de proxectos ou oficios de dirección sen visado colexial: declaración responsable (ou certificado colexial) da ou do técnico redactor do proxecto na que figuren os seus datos persoais e profesionais de forma que permita a súa identificación e na que se acredite que non está inhabilitado ou incurso en causa de incompatibilidade. CONTIDO DOS PROXECTOS TÉCNICOS DE ACTIVIDADE E OBRAS REFORMA 1. Os proxectos de reforma de local para o desenvolvemento dunha actividade axustaranse ás determinacións do artigo 6, “Condicións do proxecto”, capítulo 2, parte I do Código técnico da edificación.2. Ademais da documentación recollida no anexo I da parte I do Código técnico da edificación, o proxecto técnico deberá conter a seguinte documentación técnica: ● Memoria urbanística: incluirá a xustificación das condicións esixidas polos diversos títulos da normativa do plan xeral. ● No caso de edificacións situadas no ámbito do PE-1 (Plan especial de protección e rehabilitación da Cidade Histórica), no perímetro azul do PXOM vixente (zona de respecto e protección da paisaxe e silueta urbana delimitado na Orde do 29/10/1964 do Ministerio de Educación e Ciencia) ou dos Camiños de Santiago, memoria xustificativa do cumprimento das condicións estéticas. ● Xustificación do cumprimento das esixencias básicas do Código técnico da edificación (CTE). O proxecto deberá xustificar que, tras as obras, o local será apto para o novo uso de acordo coa normativa aplicable e con especial referencia ao cumprimento das condicións de estabilidade, illamento térmico e acústico e seguridade contra incendios precisas para o uso pretendido. ● Plano a escala 1:2000 da cartografía oficial de Santiago de Compostela no que se sinale a situación da edificación na que se pretenden as obras e plano de localización do local no que se quere realizar a actividade, a escala mínima e 1:500. ● Memoria xustificativa do cumprimento da normativa aplicable sobre accesibilidade e supresión de barreiras arquitectónicas, tanto o Regulamento de desenvolvemento da Lei de accesibilidade e supresión de barreiras na C. A. de Galicia (D.35/2000) como as esixencias básicas de seguridade de utilización e accesibilidade do Código técnico da edificación (CTE). ● Estudo de xestión de residuos procedentes da demolición e estudo de seguridade e saúde (ou estudo básico). 3. Os proxectos técnicos de actividade deberán conter a seguinte documentación: ● Descrición detallada das características da actividade e das instalacións e maquinaria necesarias, coas súas condicións técnicas e indicando para cada elemento a súa potencia, que expresará en C. V. para as máquinas con motor e en kw para o resto, así como das medidas correctoras que se van aplicar de acordo coa natureza da actividade e as instalacións previstas. ● Estudo xustificativo do cumprimento da Ordenanza xeral municipal reguladora da emisión e recepción de ruídos, vibracións é condicións dos locais, sempre que a actividade sexa susceptible de xerar ruídos ou vibracións. ● Documentación técnica exixible segundo a natureza da actividade ou as instalacións. ● Planos acoutados de planta, alzado e sección do local, a escala 1:100 o 1:50 segundo o caso, con indicación do uso das diferentes dependencias, superficies, maquinaria e instalacións, situación de saídas, comunicacións, etc. ● Planos con indicación da situación das instalacións de protección contra incendios, sectorización e percorridos de evacuación. Incluirán a definición dos corredores fixos de evacuación.5. Os proxectos técnicos deberán estar subscritos por un técnico ou técnicos competentes e reunir os requisitos formais esixibles de acordo coa lexislación en vigor. O proxecto, unha vez incorporado ao expediente administrativo, ten carácter de documento público e o/a seu/súa autor/a responderá da súa veracidade e exactitude para todos os efectos. B/ SOLICITUDE DE LICENZA DE ACTIVIDADE E LICENZA DE OBRAS DE NOVA PLANTA, AMPLIACIÓNS OU REESTRUTURACIÓN XERAL DOCUMENTACIÓN PARA PRESENTAR 1. Impreso normalizado de solicitude de licenza de actividade inocua e obra nova AC-002.2. Copia do documento de autoliquidación da taxa correspondente.3. Datos de identificación da solicitante. ● Persoas físicas: DNI (ou documento que faga as súas veces). Quen compareza ou asine en representación doutra acompañará ademais un documento que acredite debidamente a devandita representación (autorización expresa, poder notarial ou declaración responsable). ● Persoas xurídicas: DNI da persoa representante, documentación acreditativa da representación e escritura ou documento de constitución e/ou estatutos ou o acto fundacional nos que consten as normas polas que se regula a súa actividade, debidamente inscritos, se é o caso, no rexistro público que corresponda, segundo o tipo de persoa xurídica de que se trate.4. Escritura pública de propiedade do terreo. A dita escritura achegarase inscrita no Rexistro da Propiedade cando haxa cesións ou outras condicións suxeitas a inscrición rexistral. Cando proceda, documentación acreditativa da mancomunidade de patios ou garaxes ou compromisos cos lindantes no caso de edificacións apegadas.5. Reportaxe fotográfica do soar ou da edificación, subscrita pola persoa solicitante e pola ou polo técnico redactor do proxecto. Nos casos de nova edificación en edificacións entre medianeiras, acompañarase tamén fotografías das fachadas dos edificios lindeiros.6. Oficio de dirección das obras no que deberá constar o nome, enderezo e a titulación e habilitación profesional.7. Cuestionario estatístico de edificación e vivenda do Ministerio de Fomento.8. Autorizacións sectoriais previas preceptivas.9. Proxecto técnico redactado por un técnico/a competente co contido establecido no anexo I da parte I do Código técnico da edificación e neste anexo da Ordenanza de tramitación de licenzas (2 copias) (3 copias en edificios catalogados) (1 copia presentación telemática/ soporte dixital). 10. Proxecto técnico da actividade e das instalacións (ou memoria no caso de instalacións de pequena entidade) redactado por un/unha técnico/a competente, co contido establecido no anexo 2 da Ordenanza de tramitación de licenzas.11. Plan de emerxencia, plan de autoprotección, memoria de mobilidade ou estudo de avaliación da mobilidade xerada, estudo de impacto acústico e dispositivo de asistencia sanitaria, redactados consonte a normativa vixente, e sempre que os seus contidos non se incorporasen aos proxectos técnicos achegados.12. Documentación requirida pola normativa sobre ruídos e vibracións, verteduras, emisións e, en todo caso, a que determine a normativa sobre prevención e control ambiental segundo corresponda en función das características do establecemento e das actividades que se van desenvolver nel.13. En caso de proxectos ou oficios de dirección sen visado colexial: declaración responsable (ou certificado colexial) da ou do técnico redactor do proxecto na que figuren os seus datos persoais e profesionais de forma que permita a súa identificación e na que se acredite que non está inhabilitado ou incurso en causa de incompatibilidade. Se a licenza se solicita con proxecto básico e de execución, ademais da documentación anterior deberá presentar: ● Proxecto de infraestruturas comúns de telecomunicacións redactado pola ou polo técnico competente de acordo co Real decreto lei 1/1998 (no caso de edificios con división horizontal) (1 copia). ● Estudo de seguridade e saúde segundo o Real decreto 1627/1997 redactado por un/unha técnico/a competente. ● Oficio da dirección da execución da obra. ● Estudo de xestión de residuos segundo Real decreto 105/2008. CONTIDO DOS PROXECTOS TÉCNICOS DE ACTIVIDADE E OBRA NOVA 1. Os proxectos de edificación axustaranse ás determinacións do artigo 6, “Condicións do proxecto”, capítulo 2, parte I do Código técnico da edificación.2. Ademais da documentación recollida no anexo I da parte I do Código técnico da edificación, o proxecto de edificación deberá conter a seguinte documentación técnica: ● Memoria urbanística: incluirá a xustificación das condicións esixidas polos diversos títulos da normativa do plan xeral. Ademais, se procede, xustificará as condicións do uso proxectado, os cálculos de superficies edificables e o axuste ao dereito edificatorio. Se é o caso, incluirá as condicións e xustificacións de alturas e recuados segundo a ordenanza, con expresión se procede das solucións adoptadas para o tapado de medianeiras ou resolución dos problemas que se deriven destas. ● No caso de edificacións situadas no ámbito do PE-1 (Plan especial de protección e rehabilitación da Cidade Histórica), no perímetro azul do PXOM vixente (zona de respecto e protección da paisaxe e silueta urbana delimitado na Orde do 29/10/1964 do Ministerio de Educación e Ciencia) ou dos Camiños de Santiago, memoria xustificativa do cumprimento das condicións estéticas. ● Plano a escala 1:2000 da cartografía oficial de Santiago de Compostela, no que se sinale a situación da parcela ou edificación na que se pretenden as obras. ● Copia do plano oficial acreditativo da acta de liña e rasante, que deberá reflectirse sobre un plano topográfico a escala mínima 1:500 cos mesmos parámetros con que sexa fixada polos técnicos municipais. ● Plano de localización a escala mínima 1:500, con acoutamento das distancias das edificacións proxectadas ao eixe da vía pública, á aliñación oficial e aos demais lindeiros, así como do ancho das vías de acceso. Indicarase a orientación, as aliñacións e rasantes oficiais e a superficie dos terreos de cesión. ● Plano topográfico á mesma escala que o de localización con curvas de nivel con equidistancias dun metro no que se indiquen as edificacións e o arboredo existente. ● Seccións da parcela coa edificación proxectada, á mesma escala que o plano de deslinde, nas que se indique o estado actual do terreo, a cota de referencia e a planimetría teórica. A cota de referencia deberá figurar nos planos dos alzados coa xustificación do cumprimento da altura máxima. ● Nos casos de urbanización e edificación simultánea: planos e memoria na que se indique a urbanización dos terreos de cesión e a reposición dos servizos seguindo as indicacións da acta de liña e rasante. No caso de que sexa necesario un proxecto de obras complementarias de urbanización, presentarase para a súa tramitación simultánea co proxecto de edificación. ● Se as obras para as cales se solicita licenza comportan a execución de escavacións, terrapléns, desmonte ou rebaixe de terras, achegarase un plano dos perfís que se consideren necesarios para apreciar o volume e as características da obra que se pretende realizar así como os de detalle precisos que indiquen as precaucións que cómpre adoptar en relación coa propia obra, coa vía pública e cos predios ou construcións veciñas que poidan ser afectados polo desmonte ou terraplén. ● Memoria xustificativa do cumprimento da normativa aplicable sobre accesibilidade e supresión de barreiras arquitectónicas. ● No caso de edificacións de uso industrial achegarase un proxecto técnico xustificativo ao abeiro do Regulamento de seguridade contra incendios nos establecementos industriais ou da normativa que o substitúa. ● No caso de edificios catalogados: documentación establecida no planeamento especial.3. Os proxectos técnicos de actividade deberán conter a seguinte documentación: ● Descrición detallada da actividade e das instalacións necesarias para o seu desenvolvemento, coas características técnicas destas e da maquinaria e indicando para cada elemento a súa potencia, expresada en C. V. para as máquinas con motor e en kw para o resto, así como as medidas correctoras que cómpre aplicar de acordo coa natureza da actividade e das instalacións previstas. ● Estudo xustificativo do cumprimento da Ordenanza xeral municipal reguladora da emisión e recepción de ruídos, vibracións é condicións dos locais, sempre que a actividade sexa susceptible de xerar ruídos ou vibracións. ● Documentación técnica exixible segundo a natureza da actividade ou instalacións. ● Planos acoutados de planta, alzado e sección do local, a escala 1:100 o 1:50 segundo o caso, con indicación do uso das diferentes dependencias, superficies, maquinaria e instalacións, situación de saídas, comunicacións, etc. ● Planos con indicación da situación das instalacións de protección contra incendios, sectorización e percorridos de evacuación. Incluirán a definición dos corredores fixos de evacuación.4. Para a solicitude de licenza será suficiente a presentación dun proxecto básico coa documentación técnica que se relaciona nos puntos 1 e 2 e o proxecto da actividade coa documentación que se relaciona no punto 3. No caso de solicitar a licenza co proxecto básico, antes do inicio da obra deberá presentar o proxecto de execución, consonte o artigo 50 da ordenanza, xunto coa seguinte documentación: ● Proxecto de infraestruturas comúns de telecomunicacións redactado pola ou polo técnico competente de acordo co Real decreto lei 1/1998 (no caso de edificios con división horizontal) (1 copia). ● Estudo de seguridade e saúde segundo o Real decreto 1627/1997 redactado pola ou polo técnico competente. ● Oficio da dirección da execución da obra. ● Estudo de xestión de residuos segundo o Real decreto 105/2008 5. Os proxectos técnicos deberán estar subscritos por un técnico ou técnicos competentes e reuniren os requisitos formais esixibles de acordo coa lexislación en vigor. O proxecto, unha vez incorporado ao expediente administrativo ten carácter de documento público e o seu autor responderá da súa veracidade e exactitude para todos os efectos.2.3. NORMAS PARA A PRESENTACIÓN DE PROXECTOS TÉCNICOS EN FORMATO DIXITAL 1. Os proxectos técnicos en formato dixital deberán achegarse en formato PDF asinados polo seu autor (con sinatura electrónica) ou ben visados polo correspondente colexio profesional.2. Os arquivos dixitais que compoñen o proxecto técnico deberán responder á seguinte estrutura: ● MEMORIA: cada capítulo da memoria deberá ser un arquivo PDF. O nome do arquivo indicará o seu contido. ● PLANOS: cada plano deberá ser un arquivo PDF. O nome do arquivo indicará o seu contido. ● ORZAMENTO: incluirase un arquivo PDF cun resumo do orzamento por capítulos. ● OUTROS DOCUMENTOS: cada documento será un arquivo PDF.3. O tamaño máximo de cada arquivo será de 10 MB 4. O nome de cada arquivo estará composto unicamente por letras e números e non poderá incluír caracteres especiais nin acentuados.2.4. IMPRESOS NORMALIZADOS DE SOLICITUDE DE LICENZA DE ACTIVIDADE: 3.1. DEFINICIÓNS. Rematadas as obras ou instalacións, autorizadas nas correspondentes licenzas previas, o/a titular da licenza porao en coñecemento do Concello no prazo máximo de quince días mediante o oportuno escrito de solicitude de licenza de primeira ocupación. A licenza de primeira ocupación é o acto administrativo que acredita que as novas edificacións cumpren os requisitos esixidos para seren destinadas a uso para o cal se autorizou a licenza de obras, nomeadamente que a obra está completamente executada e se axusta á licenza urbanística outorgada.3.2. DOCUMENTACIÓN PARA PRESENTAR. A/ LICENZAS DE PRIMEIRA OCUPACIÓN (obra nova, ampliación, reestruturación xeral e cambios de uso sen actividade) 1. Impreso normalizado de solicitude de licenza de obra nova PO-001 2. Copia do documento de autoliquidación da taxa correspondente 3. Datos de identificación da ou do solicitante ● Persoas físicas: DNI (ou documento que faga as súas veces) (da solicitante e da representante). Quen compareza ou asine en representación doutro acompañará, ademais, un documento que acredite debidamente a devandita representación (autorización expresa, poder notarial ou declaración responsable). ● Persoas xurídicas: DNI da persoa representante e documentación acreditativa da representación e escritura ou documento de constitución e/ou estatutos ou o acto fundacional, nos que consten as normas polas que se regula a súa actividade, debidamente inscritos, se é o caso, no rexistro público que corresponda segundo o tipo de persoa xurídica de que se trate.4. Certificado final de obra orixinal expedido polo técnico director da obra e visado polo colexio profesional correspondente.5. No caso de variacións de detalle na obra executada, deberá presentar unha memoria e planos da situación final da obra, nos que queden perfectamente recollidas, descritas e identificadas as variacións introducidas, sempre que non se trate de modificacións substanciais.6. No caso de edificacións de uso residencial, acta de recepción da obra executada.7. Documento acreditativo de que a obra ou instalación se deu de alta para os efectos do imposto de bens inmobles de natureza urbana.8. No caso de edificacións de uso residencial acta de recepción da obra executada.9. Documento acreditativo de que a obra ou instalación se deu de alta para os efectos do imposto de bens inmobles de natureza urbana (modelo T22 (902N)) 10. Certificado de homologación que acredite a resistencia ao lume das portas RF, expedido por laboratorio homologado.11. Certificado expedido por empresa ou entidade homologada para estes fins, acreditativo do cumprimento dos requisitos acústicos esixidos pola normativa. Deberá presentar un certificado de illamento acústico, expedido por unha empresa ou entidade homologada, que acredite o cumprimento dos requisitos acústicos mediante a realización de ensaios in situ. A valoración global dos resultados das medicións de illamento realizaranse consonte as magnitudes acústicas reflectidas no CTE DB-HR e no anexo II do Decreto 1367/2007 do 19 de outubro, polo que se desenvolve a Lei 37/2003, do 17 de novembro, do ruído, no referente á zonificación acústica, obxectivos de calidade e emisións acústicas.12. En seu caso, boletín de instalación das infraestruturas comúns de telecomunicacións. En edificios de máis de 20 vivendas ou uso non residencial, certificado final de obra (expedido pola ou polo enxeñeiro ou enxeñeiro técnico de Telecomunicacións), selados pola Xefatura de Inspección de Telecomunicacións. Boletín da instalación das infraestruturas comúns de telecomunicacións (no caso de menos de 20 vivendas). 13. Autorizacións administrativas sectoriais que procedan con base na existencia de servidumes legais, concesións administrativas ou réximes de protección aplicables aos edificios ou actividades, cando non constasen previamente.14. Fotografías das fachadas e da situación da edificación.15. Certificación das compañías subministradoras de servizos acreditativa da conformidade da acometida e da rede respectiva.16. Certificado da instalación e posta en marcha dos ascensores emitido pola empresa instaladora.17. Certificado de empresa instaladora dos sistemas de protección contra incendios.18. Escritura de cesión de terreos inscrita no Rexistro da Propiedade 19. Certificado expedido por organismo de control autorizado acreditativo das inspeccións esixidas consonte ao establecido no Regulamento Electrotécnico de Baixa Tensión ou norma que o substitúa. Se a edificación ten por obxecto o desenvolvemento dunha actividade: 20. Certificación de fin de obra das instalacións no que conste que estas se executaron de acordo co proxecto e coas licenzas autorizadas, asinada polo/a técnico/a director/a e visada polo correspondente colexio profesional.21. De ser caso, medicións sonométricas acreditativas do illamento acústico conseguido no local, de acordo co disposto na Ordenanza xeral municipal reguladora da emisión e recepción de ruídos, vibracións é condicións dos locais. As medicións deberán estar realizadas por unha empresa homologada pola Xunta de Galicia e asinadas por un/unha técnico/a competente.3.3. IMPRESO NORMALIZADO DE SOLICITUDE DE LICENZA DE PRIMEIRA OCUPACIÓN/UTILIZACIÓN.4.1. DEFINICIÓNS. COMUNICACIÓN PREVIA: documento polo cal as persoas interesadas poñen en coñecemento da administración pública competente os seus datos de identificación e demais requisitos esixibles para o exercicio dun dereito ou inicio dunha actividade, consonte o establecido no artigo 70.1 da Lei 30/1992, do 23 de novembro, de réxime xurídico das administracións públicas e do procedemento administrativo común. DECLARACIÓN RESPONSABLE: documento subscrito pola persoa interesada no que manifesta, baixo a súa responsabilidade, que cumpre cos requisitos establecidos na normativa vixente para acceder ao recoñecemento dun dereito ou facultade ou para o seu exercicio, que dispón da documentación que así o acredita e que se compromete a manter o seu cumprimento durante o período de tempo inherente ao dito recoñecemento ou exercicio. Nos impresos normalizados de comunicación previa de actividade ou obra inclúese unha declaración responsable que deberá asinar a persoa interesada. OBRAS DE ADAPTACIÓN: son aquelas obras que acondicionan un local para o exercicio dunha actividade mediante a introdución de novas instalacións, a modernización das existentes ou a redistribución do seu espazo interior, sen intervir sobre as características morfolóxicas do edificio, as instalacións xerais ou a estrutura portante, nin alterar a envolvente do edificio.4.2. ACTUACIÓNS COMUNICADAS. ACTIVIDADES SUXEITAS A COMUNICACIÓN PREVIA As actividades, con carácter xeral, están suxeitas ao procedemento de comunicación previa. A ou o interesado comunicaralle ao Concello a data de inicio da actividade que vai desenvolver nun local e achegará, ademais do impreso normalizado, a documentación técnica que se relación neste anexo. A ou o interesado, baixo a súa responsabilidade, poderá iniciar a actividade desde a data indicada na solicitude. Nos impresos normalizados de comunicación previa de actividade inclúese unha declaración responsable que deberá asinar a persoa interesada. Non é unha autorización administrativa para exercer unha actividade senón un medio para que a administración coñeza a existencia da dita actividade e posibilitar o control posterior, distinto da facultade de inspección ordinaria, mediante as oportunas actuacións administrativas. O control municipal prodúcese con posterioridade ao inicio da actividade. A existencia de inexactitudes, falsidades ou deficiencias no local determinará a imposibilidade de continuar co seu exercicio. Con carácter xeral, están suxeitas ao tramite de comunicación previa a instalación, implantación ou exercicio de calquera actividade económica, empresarial, profesional, industrial ou comercial, agás: a) A apertura de establecementos e a celebración de espectáculos públicos ou actividades recreativas que se desenvolvan en establecementos públicos cunha capacidade superior a 500 persoas, ou que presenten unha especial situación de risco, consonte o disposto na normativa técnica en vigor. b) A instalación de terrazas ao aire libre ou na vía pública, anexas ao establecemento. c) A celebración de espectáculos e actividades extraordinarias e, en todo caso, os que requiran a instalación de escenarios e estruturas móbiles. d) A celebración dos espectáculos públicos e actividades recreativas ou deportivas que se desenvolvan en máis dun termo municipal. e) A celebración dos espectáculos e festexos taurinos. f) A apertura de establecementos e a celebración de espectáculos públicos ou actividades recreativas cuxa normativa específica esixa a concesión de autorización. Inclúense os cambios de uso entre actividades suxeitas a comunicación previa. Durante o exercicio da actividade comunicada deberá constar no local, a disposición dos servizos de inspección municipais, unha copia da comunicación presentada. Contarán no local cos certificados de medicións sonométricas acreditativas do illamento acústico conseguido, de acordo co disposto na Ordenanza xeral municipal reguladora da emisión e recepción de ruídos, vibracións é condicións dos locais, nos supostos esixidos na citada ordenanza ou na norma que a substitúa. OBRAS DE ADAPTACIÓN PARA ACTIVIDADES COMUNICADAS No caso de necesitar obras de adaptación no local (agás nas edificacións catalogadas) presentarase comunicación previa acompañada cunha copia do proxecto de obras e indicarase a súa data de inicio. A comunicación deberá realizarse cunha antelación mínima de 15 días hábiles ao inicio da obra. En locais situados en edificios catalogados, no caso de necesitar obras de adaptación no local, deberá solicitar licenza previa de obras de adaptación En ambos os casos, unha vez rematada a obra comunicarase o inicio da actividade achegando o correspondente certificado final de obra. CAMBIOS DE TITULARIDADE DAS ACTIVIDADES Os cambios de titularidade das actividades e instalacións comunicaránselle ao Concello no impreso normalizado. Non se consideran en vigor as actividades correspondentes a locais nos que estas cesases durante un período superior aos seis meses, nin as licenzas que teñan declaración expresa de caducidade. Neste caso deberá presentar nova comunicación previa de actividade. O novo titular, durante o exercicio da actividade comunicada, deberá contar no local, a disposición dos servizos de inspección municipais, coa copia da comunicación de cambio de titularidade que presentara. Ademais, contará cos certificados das medicións sonométricas acreditativas do illamento acústico conseguido no local, de acordo co disposto na Ordenanza xeral municipal reguladora da emisión e recepción de ruídos, vibracións e condicións dos locais, nos supostos esixidos por esta ordenanza ou norma que a substitúa. Será necesaria, en todo caso, unha nova comunicación previa nos casos de modificación da clase de actividade, cambio de localización, reforma substancial dos locais, instalacións ou calquera cambio que implique unha variación que afecte a seguridade, salubridade ou perigosidade do establecemento. OBRAS MENORES SUXEITAS A COMUNICACIÓN PREVIA Son obras menores, caracterizadas pola súa escasa entidade económica e pola súa sinxeleza técnica, e eximen da necesidade de documentación técnica, as dirixidas á simple reparación, decoración, ou mantemento e limpeza. Inclúense as obras enumeradas na seguinte relación: A. Mantemento de partes non edificables de parcelas e soares: ● Limpeza e roza interior de parcelas e soares, sen movementos de terras nin tala de arbores. ● Reparación de peches de parcelas sen afeccións estruturais. B. Mantemento de fachadas dos edificios: ● Reparación e substitucións de elementos auxiliares da cuberta (caleiros, baixantes e varandas). ● Limpeza e pintado de fachadas. ● Cambio de carpintería exterior, persianas, varandas ou similares. C. Mantemento de cubertas dos edificios: ● Substitución puntual de material de cubertas ou terrazas. D. Mantemento e actualizacións das instalacións dos edificios: ● Substitucións de instalacións privativas de vivenda ou local (auga, gas, electricidade, saneamento ou similar) ● Novas instalacións non encastadas en elementos estruturais (vigas, piares, paredes mestras, etc.) ● Mantemento de instalacións comúns do edificio (ascensor, caldeiras, etc.) E. Mantemento dos acabados interiores dos edificios: ● En paredes, solos e falsos teitos. ● Reformas en cociñas ou baños que non modifiquen as divisións interiores. A comunicación previa deberá realizarse cunha antelación mínima de 15 días hábiles. O resto das obras menores nas que é necesario achegar documentación técnica tramitaranse tamén polo procedemento de comunicación previa descrito no apartado seguinte. En edificios catalogados todas as obras están suxeitas a licenza de obra previa. OBRAS MAIORES E PECHES SUXEITAS A COMUNICACIÓN PREVIA Obras que requiren a presentación dun proxecto técnico, no caso das obras maiores, ou dunha memoria técnica, se son obras menores, redactada por un/unha técnico/a competente, pero que consonte o artigo 194.2 da Lei 9/2002, de ordenación urbanística e protección do medio rural de Galicia, non están suxeitas a licenza previa. A comunicación previa deberá realizarse cunha antelación mínima de 15 días hábiles. En edificios catalogados todas as obras están suxeitas a licenza de obra previa. Inclúense as obras que se enumeran na seguinte relación: ● OBRAS DE REFORMA DE VIVENDAS: son obras de redistribución do espazo interior dunha vivenda, sen intervir sobre as características morfolóxicas do edificio, as instalacións xerais ou a estrutura portante, nin alterar a envolvente do edificio. ● RESTAURACIÓN DE FACHADAS, MEDIANEIRAS, PATIOS, OU TERRAZAS E SUBSTITUCIÓN DE MATERIAL DE CUBRICIÓN EN CUBERTAS SEN AFECTACIÓN ESTRUTURAL Son obras que afectan, de forma puntual ou limitada, ás fachadas ou medianeiras ou material de cubrición das cubertas dos edificios, modificando a súa configuración exterior sen afectar á volumetría e mantendo a estrutura portante existente. Abranguen a modificación ou tratamentos dos materiais, a substitución dos elementos de peche ou os seus materiais. Non se inclúen as obras de limpeza ou pintado que están suxeitas a comunicación previa de obra menor. ● Obras de escasa entidade constructiva e sinxeleza técnica (alpendres, galpóns de uso non residencial nun so andar, sen forxados, placas ou estructura horizontal, cunha superficie máxima de 25 m 2 ) ● CONSTRUCIÓN DE PECHES E VALADOS DE PARCELAS E SOARES (AGÁS MUROS DE CONTENCIÓN) ● OBRAS PUNTUAIS DE REESTRUTURACIÓN OU CONSOLIDACIÓN: OBRAS DE REESTRUTURACIÓN PUNTUAL: son aquelas obras, nunha edificación existente, coas que se realicen pequenas modificacións estruturais para posibilitar: * Cambios na distribución mediante a apertura puntual de ocos de paso en muros. * A adecuación á normativa contra incendios ou á de accesibilidade e supresión de barreiras mediante a construción de pasos, ramplas, escaleiras e vías de evacuación. * O cumprimento da normativa contra incendios mediante a construción de pasos e vías de evacuación. * A instalación de ascensores e a construción de escaleiras privadas de comunicación entre pisos que non afecten ao conxunto do sistema estrutural OBRAS DE CONSOLIDACIÓN: son aquelas que teñen por obxecto o afianzamento, reforzo ou substitución puntual de elementos danados para asegurar a estabilidade do edificio, con posibles alteracións menores da súa estrutura e distribución, sempre que non estean incluídas nas obras de reestruturación parcial ou total. As obras de reestruturación ou consolidación que excedan o alcance da reestruturación puntual ou consolidación puntual e produzan unha variación esencial da composición xeral exterior, a volumetría, ou o conxunto do sistema estrutural, ou teñan por obxecto cambiar os usos característicos do edificio, estarán suxeitas a licenza previa. ● INSTALACIÓN DE INFRAESTRUTURAS COMÚNS DE TELECOMUNICACIÓNS OU PLACAS SOLARES FOTOVOLTAICAS NOS EDIFICIOS E INSTALACIÓN DE ANTENAS SEN AFECTACIÓN ESTRUTURAL. Agás as incluídas en proxectos de edificación e as estacións ou instalacións radioeléctricas utilizadas para a prestación de servizos de comunicacións electrónicas dispoñibles para o público. CAMBIOS DE TITULARIDADE DE LICENZAS DE OBRA Os cambios de titularidade de licenzas de obra en vigor comunicaránselle ao Concello, con indicación da referencia á licenza que se quere transmitir. Non se consideran en vigor as licenzas de obras que teñan declaración expresa de caducidade. INICIO DUNHA OBRA AUTORIZADA COA CORRESPONDENTE LICENZA O inicio das obras de nova edificación, ampliación ou reestruturación xeral autorizadas mediante a correspondente licenza urbanística esixen a presentación no Rexistro do Concello de Santiago de Compostela da comunicación previa de inicio das obras, achegando ademais o correspondente proxecto de execución, no caso de que non presentar previamente, e a documentación complementaria que proceda. Ademais, a persoa interesada deberá achegar un documento asinado pola ou polo técnico redactor do proxecto de execución no que sinale que o proxecto técnico de execución se axusta e desenvolve as determinacións do proxecto básico que serviu para a concesión da licenza sen introducir modificacións substanciais No caso de proxectos de execución que modifiquen o proxecto básico autorizado, o interesado deberá solicitar previamente a oportuna licenza, coa documentación esixida, e non poderá iniciar a obra en tanto non obteña nova licenza. Considérase que se altera significativamente o proxecto cando se produzan cambios de uso, cando se vexan afectadas as condicións de volume e forma dos edificios, a posición e ocupación do edificio na parcela, a edificabilidade, as alturas, recuamentos ou a separación ás lindes, o número de vivendas, as condicións de seguridade e outras similares. INSTALACIÓN DE GUINDASTRES Instalación de guindastres-torre para a execución de obras con licenza ou comunicación previa e co proxecto de execución presentado. O/a interesado/a poderá poñer en servizo a instalación unha vez instalada, o que quedará acreditado co correspondente certificado emitido pola ou polo facultativo director da instalación, no que conste, ademais da data de remate, que se realizaron de acordo co proxecto aprobado ou coas modificacións posteriores autorizadas e que está en condicións de ser utilizada. Acreditarase o perfecto estado da instalación, seguridade e funcionamento do guindastre nos termos do modelo establecido para guindastres-torre desmontables para obras ou outras aplicacións do anexo V da ICT MIE-AEM-3, aprobada polo Real decreto 836/2003, do 27 de xuño, ou norma que a substitúa. O dito certificado, xunto cunha copia da solicitude, estará na obra a disposición dos servizos de inspección municipal. Nos impresos normalizados inclúese unha declaración responsable que deberá asinar o interesado. ESTACIÓNS OU INSTALACIÓNS RADIOELÉCTRICAS Comprenden as estacións ou instalacións radioeléctricas utilizadas para a prestación de servizos de comunicación electrónica dispoñibles para o público, agás aquelas que teñan impacto no patrimonio histórico-artístico ou no uso privativo e ocupación dos bens de dominio público ou, tratándose de instalacións de nova construción, teñan impacto en espazos naturais protexidos. Coa comunicación achegarase unha copia do proxecto da instalación e indicarase a data de inicio das obras e o prazo de execución. O/a interesado/a poderá poñer en servizo a instalación, unha vez finalizadas as obras e acreditadas co correspondente certificado final de obra, sempre e cando conte coa autorización de posta en servizo da Xefatura Provincial de Inspección de Telecomunicacións, documentos que terá a disposición dos servizos de inspección municipal. O proxecto técnico da instalación deberá xustificar graficamente que se axusta ás condicións da instalación fixadas na Ordenanza municipal reguladora das condicións urbanísticas para a instalación e funcionamento de elementos e equipos utilizados na prestación de servicios de radiocomunicación no Concello de Santiago de Compostela. No caso de torres, o proxecto incluirá un plano de deslinde coa indicación das construcións existentes nun radio de 100/50 ml. En edificios catalogados e no seus ámbitos de protección deberá solicitar licenza previa para a instalación.4.3. DOCUMENTACIÓN PARA PRESENTAR NAS COMUNICACIÓNS PREVIAS. A/ COMUNICACIÓN PREVIA DE INICIO DE ACTIVIDADES 1. Impreso normalizado de comunicación previa de inicio de actividade CP-001.2. Copia do documento de autoliquidación da taxa correspondente.3. Datos de identificación da solicitante: ● Persoas físicas: DNI (ou documento que faga as súas veces). Quen compareza ou asine en representación doutra acompañará ademais un documento que acredite debidamente a devandita representación (autorización expresa, poder notarial ou declaración responsable). ● Persoas xurídicas: DNI da persoa representante e documentación acreditativa da representación e escritura ou documento de constitución e/ou estatutos ou o acto fundacional, nos que consten as normas polas que se regula a súa actividade, debidamente inscritos, se é o caso, no rexistro público que corresponda, segundo o tipo de persoa xurídica de que se trate.4. Se no local se realizaron obras de adaptación previas ao desenvolvemento da actividade (con licenza ou comunicación previa): ● Certificación de fin de obra asinada polo/a técnico/a director/a das obras. ● Se o titular da actividade é distinto do solicitante da obra: documento acreditativo da dispoñibilidade do local (contrato de arrendamento ou escritura de compra, etc.) 5. Se non son precisas obras de acondicionamento ● Documento acreditativo da dispoñibilidade do local (contrato de arrendamento ou escritura de compra, etc.). ● Planos de situación e localización do local no que se pretende a actividade, a escala mínima 1:2000 e 1:500 respectivamente, asinado por un/unha técnico/a competente. Deberá utilizar a cartografía oficial. ● Memoria da actividade, coa manifestación expresa do cumprimento de todos os requisitos técnicos e administrativos, asinada por un técnico competente. Incluirá a descrición detallada das características da actividade e das características técnicas da maquinaria e instalacións necesarias, indicando para cada elemento a súa potencia, expresada en C. V. para as máquinas con motor e en kw para o resto, así como as medidas correctoras que cómpre aplicar de acordo coa natureza da actividade e instalacións previstas. ● Planos acoutados de planta, alzado e sección do local, a escalas 1:100 ou 1:50 segundo o caso, con indicación do uso das diferentes dependencias, a maquinaria, a situación das saídas, comunicacións, etc., e as instalacións de protección contra incendios, asinado por un/unha técnico/a competente. ● Certificación emitida por un facultativo competente acreditativa de que o local é apto para o novo uso consonte a normativa aplicable e con especial referencia ao cumprimento das condicións de estabilidade, illamento térmico e acústico e seguridade contra incendios precisas para o uso pretendido, e de que conta coas autorizacións e rexistros sectoriais. ● Copia das autorizacións e informes sectoriais que sexan preceptivos, xunto coa manifestación expresa de que conta con todos os necesarios para o inicio da actividade ● Reportaxe fotográfica, incluídas fotografías da totalidade de fachada e do interior do local, subscrita pola persoa solicitante e polo/a técnico/a redactor/a do proxecto. ● Declaración responsable (ou certificado colexial) do/a técnico/a competente na que figuren os seus datos persoais e profesionais de xeito que permita a súa identificación e na que se acredite que non está inhabilitado/a ou incurso/a en causa de incompatibilidade. ● No caso de edificacións en situación de fóra de ordenación parcial, renuncia da ou do propietario do inmoble ao incremento do valor en caso de expropiación.6. Se a actividade está suxeita ao procedemento previo de incidencia ambiental. ● Declaración de incidencia ambiental. ● Copia do proxecto do obra ou actividade asinada por un/unha técnico/a competente. ● Certificado do/a técnico/a ou dos técnicos/as que autoricen o proxecto de que este cumpre coa normativa técnica de aplicación. B/ COMUNICACIÓN PREVIA DE OBRAS DE ADAPTACIÓN DUN LOCAL PARA UNHA ACTIVIDADE 1. Impreso normalizado de comunicación previa de obras de adaptación e inicio de actividade CP-002 2. Copia do documento de autoliquidación da taxa correspondente.3. Datos de identificación da persoa solicitante ● Persoas físicas: DNI (ou documento que faga as súas veces). Quen compareza ou asine en representación doutra, acompañarán ademais un documento que acredite debidamente a devandita representación (autorización expresa, poder notarial ou declaración responsable). ● Persoas xurídicas: DNI da persoa representante e documentación acreditativa da representación e escritura ou documento de constitución e/ou estatutos ou o acto fundacional, nos que consten as normas polas que se regula a súa actividade, debidamente inscritos, se é o caso, no rexistro público que corresponda, segundo o tipo de persoa xurídica de que se trate.4. Documento acreditativo da dispoñibilidade do local (contrato de arrendamento ou escritura de compra, etc.) 5. Proxecto técnico das obras de adaptación que se van a realizar, redactado por un técnico/a competente. O proxecto deberá xustificar que, tras as obras, o local será apto para o novo uso de acordo coa normativa aplicable e con especial referencia ao cumprimento das condicións de estabilidade, illamento térmico e acústico, seguridade contra incendios e accesibilidade precisas para o uso pretendido.6. Proxecto técnico da actividade e das instalacións (ou memoria no caso de instalacións de pequena entidade) redactado por un/unha técnico/a competente.7. Copia das autorizacións e informes sectoriais que sexan preceptivos, xunto coa manifestación expresa de que conta con todos os necesarios para o inicio da actividade.8. Oficio de dirección das obras.9. Reportaxe fotográfica do local, incluídas fotografías da totalidade de fachada e do interior do local, subscrita pola persoa solicitante e pola ou polo técnico redactor do proxecto.10. Declaración responsable (ou certificado colexial) do/a técnico/a competente na que figuren os seus datos persoais e profesionais de xeito que permita a súa identificación e na que se acredite que non está inhabilitado/a ou incurso/a en causa de incompatibilidade.11. No caso de edificacións en situación de fóra de ordenación renuncia da ou do propietario do inmoble ao incremento do valor en caso de expropiación.12. No caso de edificacións situadas no ámbito do PE-1 (Plan especial de protección e rehabilitación da Cidade Histórica), perímetro azul (zona de respecto e protección da paisaxe e silueta urbana delimitado na Orde do 29/10/1964, do Ministerio de Educación e Ciencia) do PXOM vixente ou dos Camiños de Santiago, memoria xustificativa do cumprimento das condicións estéticas.13. Se a actividade está suxeita ao procedemento previo de incidencia ambiental: ● Declaración de incidencia ambiental. ● Copia do proxecto da obra ou actividade asinada por un técnico/a competente. ● Certificado do técnico/a ou dos técnicos/as que autoricen o proxecto de que este cumpre coa normativa técnica de aplicación. CONTIDO DOS PROXECTOS TÉCNICOS DE OBRAS DE ACONDICIONAMENTO E ACTIVIDADE 1. Os proxectos de reforma de local para o desenvolvemento dunha actividade axustaranse ás determinacións do artigo 6, “Condicións do proxecto”, capítulo 2, parte I do Código técnico da edificación.2. Ademais da documentación recollida no anexo I da parte I do Código técnico da edificación, o proxecto técnico deberá conter a seguinte documentación técnica: ● Memoria urbanística: incluirá a xustificación das condicións esixidas polos diversos títulos da normativa do Plan xeral e, cando sexa esixible, memoria e planos xustificativos do cumprimento da normativa estética nas fachadas. ● Xustificación do cumprimento das esixencias básicas do Código técnico da edificación (CTE). O proxecto deberá xustificar que, tras as obras, o local será apto para o novo uso de acordo coa normativa aplicable en función deste e con especial referencia ao cumprimento das condicións de estabilidade, illamento térmico e acústico, e seguridade contra incendios precisas para o uso pretendido. ● Plano a escala 1:2000 da cartografía oficial de Santiago de Compostela, no que se sinale a situación da edificación na que se pretenden as obras e plano de localización do local no que se pretende a actividade, a escala mínima e 1:500. ● Memoria xustificativa do cumprimento da normativa aplicable sobre accesibilidade e supresión de barreiras arquitectónicas, tanto do Regulamento de desenvolvemento da Lei de accesibilidade e supresión de barreiras na C. A. de Galicia (D.35/2000) como das esixencias básicas de seguridade de utilización e accesibilidade do Código Técnico da Edificación (CTE). ● Planos con indicación da situación das instalacións de protección contra incendios. Incluirán a definición dos corredores fixos de evacuación, percorridos de evacuación e sectorización. ● Estudo de xestión de residuos procedentes da demolición e estudo de seguridade e saúde (ou estudo básico). 3. Os proxectos técnicos de actividade deberán conter a seguinte documentación: ● Descrición detallada da actividade e das instalacións necesarias para o seu desenvolvemento, no que se inclúa a descrición detallada das características da actividade e as características técnicas da maquinaria e das instalacións necesarias, indicando para cada elemento a súa potencia, que expresará en C. V. para as máquinas con motor e en kw para o resto, así como as medidas correctoras que cómpre aplicar de acordo coa natureza da actividade e instalacións previstas. ● Estudo xustificativo do cumprimento da Ordenanza municipal de protección do medio contra a contaminación acústica producida pola emisión de ruídos e vibracións, sempre que a actividade sexa susceptible de xerar ruídos e/ou vibracións. O estudo conterá as determinacións establecidas no artigo 11 e, no caso de establecementos públicos, do artigo 15 da ordenanza. ● Documentación técnica exixible segundo a natureza da actividade ou instalacións.4. A memoria xustificativa do cumprimento das condicións estéticas para os proxectos de obras en edificacións situadas nos ámbitos dos plans especiais de protección incluirá a documentación que o xustifique.5. Os proxectos técnicos deberán estar subscritos por un técnico ou técnicos competentes e reuniren os requisitos formais esixibles consonte a lexislación en vigor. O proxecto, unha vez incorporado ao expediente administrativo, ten carácter de documento público e o/a seu/súa autor/a responderá da súa veracidade e exactitude para todos os efectos. C/ COMUNICACIÓN DE CAMBIO DE TITULARIDADE DAS ACTIVIDADES 1. Impreso normalizado de comunicación previa de cambio de titularidade dunha actividade CP-003 asinado polo novo titular.2. Copia do titulo habilitante que se quere transmitir.3. Copia do documento de autoliquidación da taxa correspondente (incluído no impreso CP-003). 4. Datos de identificación do novo titular. ● Persoas físicas: DNI (ou documento que faga as súas veces). Quen compareza ou asine en representación doutra acompañará ademais un documento que acredite debidamente a devandita representación (autorización expresa, poder notarial ou declaración responsable). ● Persoas xurídicas: DNI da persoa representante e documentación acreditativa da representación e escritura ou documento de constitución e/ou estatutos ou o acto fundacional, nos que consten as normas polas que se regula a súa actividade, debidamente inscritos, se é o caso, no rexistro público que corresponda segundo o tipo de persoa xurídica de que se trate.5. Documento acreditativo da dispoñibilidade do local (contrato de arrendamento ou escritura de compra, etc.) D/ COMUNICACIÓN PREVIA DE OBRAS MENORES 1. Impreso normalizado de comunicación previa de obras menores CP-004.2. Datos de identificación da solicitante. ● Persoas físicas: DNI (ou documento que faga as súas veces). Quen compareza ou asine en representación doutra, acompañará ademais un documento que acredite debidamente a devandita representación (autorización expresa, poder notarial ou declaración responsable). ● Persoas xurídicas: DNI da persoa representante e documentación acreditativa da representación e escritura ou documento de constitución e/ou estatutos ou o acto fundacional, nos que consten as normas polas que se regula a súa actividade, debidamente inscritos, se é o caso, no rexistro público que corresponda segundo o tipo de persoa xurídica de que se trate. ● Comunidade de propietarios/as: DNI (ou documento que faga as súas veces) da ou do presidente. No caso de que a solicitude a realice o/a administrador/a da comunidade, o seu DNI e un documento que acredite debidamente a súa representación (autorización expresa, poder notarial ou declaración responsable). Ademais, acta do nomeamento da ou do presidente ou acta da reunión de propietarios co acordo da realización das obras.3. Planos de situación e localización da edificación ou parcela en que se vai realizar a obra, a escala mínima 1:2000 e 1:500 respectivamente.4. Memoria descritiva e orzamento desagregado da obra ou actuación que se vai realizar.5. Reportaxe fotográfica, incluídas fotografías da totalidade de fachada e do interior do local, se son obras interiores, subscrita pola persoa solicitante.6. Copia das autorizacións e informes sectoriais que sexan preceptivos, xunto coa manifestación expresa de que conta con todos os necesarios para o inicio da actividade.7. No caso de edificacións situadas no ámbito do PE-1 (Plan especial de protección e rehabilitación da Cidade Histórica), perímetro azul (zona de respecto e protección da paisaxe e silueta urbana delimitada na Orde do 29/10/1964, do Ministerio de Educación e Ciencia) do PXOM vixente ou dos Camiños de Santiago, memoria xustificativa do cumprimento das condicións estéticas.8. Nos casos de presentar documentación técnica: declaración responsable (ou certificado colexial) do/a técnico/a competente na que figuren os seus datos persoais e profesionais de xeito que permita a súa identificación e na que se acredite que non está inhabilitado/a ou incurso/a en causa de incompatibilidade. E/ COMUNICACIÓN PREVIA DE OBRAS DE OBRAS DE REFORMA DE VIVENDA, RESTAURACIÓN DE FACHADAS, SUBSTITUCIÓN MATERIAL DE CUBRICIÓN EN CUBERTAS, OBRAS PUNTUAIS DE REESTRUTURACIÓN OU CONSOLIDACIÓN, INSTALACIÓN DE ANTENAS, INSTALACIÓN DE ITCs OU PLACAS FOTOVOLTAICAS, SUBSTITUCIÓN MATERIAL DE CUBRICIÓN EN CUBERTAS OU OBRAS DE ESCASA ENTIDADE CONSTRUTIVA E SINXELEZA TÉCNICA.1. Impreso normalizado de comunicación previa de obras maiores CP-005 2. Copia do documento de autoliquidación das taxas municipais 3. Datos de identificación da solicitante. ● Persoas físicas: DNI (ou documento que faga as súas veces). Quen compareza ou asine en representación doutra, acompañará ademais un documento que acredite debidamente a devandita representación (autorización expresa, poder notarial ou declaración responsable). ● Persoas xurídicas: DNI da persoa representante e documentación acreditativa da representación e escritura ou documento de constitución e/ou estatutos ou o acto fundacional, nos que consten as normas polas que se regula a súa actividade, debidamente inscritos, se é o caso, no rexistro público que corresponda segundo o tipo de persoa xurídica de que se trate. ● Comunidade de propietarios/as: DNI (ou documento que faga as súas veces) da ou do presidente. No caso de que a solicitude a realice o/a administrador/a da comunidade, o seu DNI e un documento que acredite debidamente a súa representación (autorización expresa, poder notarial ou declaración responsable). Ademais, acta do nomeamento da ou do presidente ou acta da reunión de propietarios co acordo da realización das obras.4. Proxecto técnico completo redactado por un técnico competente e declaración do/a técnico/a ou os/as técnicos/as facultativos/as que o autoricen de que este cumpre en todos os seus termos coa ordenación urbanística de aplicación, así como estudo de seguridade e saúde e estudo de xestión de residuos.5. Oficio de dirección das obras e dirección da execución da obra.6. Declaración responsable (ou certificado colexial) da ou do técnico redactor do proxecto na que figuren os seus datos persoais e profesionais de xeito que permita a súa identificación e na que se acredite que non está inhabilitado ou incurso en causa de incompatibilidade. Exclúese a súa presentación nos casos nos que se achegue proxecto, certificados ou outra documentación técnica visada polo correspondente colexio profesional 7. Reportaxe fotográfica, incluído fotografías da totalidade da fachada e da zona na que se pretende realizar a obra, subscrita pola ou polo solicitante e polo/a técnico/a redactor/a do proxecto.8. Copia das restantes autorizacións e, de ser o caso, concesións administrativas cando sexan legalmente esixibles ao solicitante, ou acreditación que se solicitaron.9. No caso de edificacións situadas no ámbito do PE-1 (Plan especial de protección e rehabilitación da Cidade Histórica), perímetro azul (aona de respecto e protección da paisaxe e silueta urbana delimitada na Orde do 29/10/1964, do Ministerio de Educación e Ciencia) do PXOM vixente ou dos Camiños de Santiago, memoria xustificativa do cumprimento das condicións estéticas.10. No caso de edificacións en situación de fóra de ordenación renuncia da ou do propietario do inmoble ao incremento do valor en caso de expropiación. F/ COMUNICACIÓN PREVIA DE CONSTRUCIÓN DE PECHES E VALADOS DE PARCELAS E SOLARES (EXCEPTO MUROS DE CONTENCIÓN) 1. Impreso normalizado de comunicación previa de obras maiores, peches CP-005.2. Copia do documento de autoliquidación da taxa correspondente.3. Datos de identificación da solicitante. ● Persoas físicas: DNI (ou documento que faga as súas veces). Quen compareza ou asine en representación doutra, acompañará ademais un documento que acredite debidamente a devandita representación (autorización expresa, poder notarial ou declaración responsable). ● Persoas xurídicas: DNI da persoa representante e documentación acreditativa da representación e escritura ou documento de constitución e/ou estatutos ou o acto fundacional, nos que consten as normas polas que se regula a súa actividade, debidamente inscritos, se é o caso, no rexistro público que corresponda segundo o tipo de persoa xurídica de que se trate.4. Plano de situación a escala mínima 1:2000.5. Plano de deslinde acoutado que indique onde se pretende o peche a escala mínima 1:500.6. Se o peche linda coa a vía pública: copia do plano oficial acreditativo da acta de liña e rasante (que se deberá reflectir sobre un plano topográfico a escala mínima de 1:500 cos mesmos parámetros fixados polos técnicos municipais). 7. Memoria descritiva coa indicación dos materiais, altura e lonxitude do peche 8. Copia das restantes autorizacións e, se é o caso, concesións administrativas cando sexan legalmente esixibles ao solicitante, ou acreditación de que se solicitaron.9. Orzamento detallado da obra ou actuación que se vai realizar.10. Reportaxe fotográfica da parcela na que se pretenden construír o peche, subscrita pola persoa solicitante. G/ COMUNICACIÓN DE CAMBIO DE TITULARIDADE DUNHA LICENZA DE OBRA 1. Impreso normalizado de comunicación previa de cambio de titularidade dunha licenza de obra CP-006, asinado polo novo titular.2. Copia do documento de autoliquidación da taxa correspondente.3. Copia do titulo habilitante que se quere transmitir.4. Comunicación dos datos identificativos do novo titular. ● Persoas físicas: DNI (ou documento que faga as súas veces). Os que comparezan ou asinen en representación doutro, acompañarán ademais un documento que acredite debidamente a devandita representación (autorización expresa, poder notarial ou declaración responsable). ● Persoas xurídicas: DNI do representante e documentación acreditativa da representación e Escritura ou documento de constitución e/ou estatutos ou o acto fundacional, nos que consten as normas polas que se regula a súa actividade, debidamente inscritos, se é o caso, no rexistro público que corresponda segundo o tipo de persoa xurídica de que se trate.5. Documentación acreditativo da transmisión da licenza ao novo titular.6. Se para a obtención da licenza que se transmite foi constituída garantía para responder de obras de urbanización ou da reposición de servizos urbanísticos, o novo titular deberá achegar copia do mandamento de ingreso emitido pola Tesourería do Concello do novo aval bancario ou fianza en metálico, pola mesma cantidade e o mesmo concepto que a garantía prestada polo titular anterior. H/ COMUNICACIÓN PREVIA DE INICIO DUNHA OBRA AUTORIZADA COA CORRESPONDENTE LICENZA 1. Impreso normalizado de comunicación previa de inicio dunha obra autorizada CP-007 2. Copia do documento de autoliquidación da taxa correspondente.3. Datos de identificación da solicitante. ● Persoas físicas: DNI (ou documento que faga as súas veces). Quen compareza ou asine en representación doutra, acompañarán ademais un documento que acredite debidamente a devandita representación (autorización expresa, poder notarial ou declaración responsable). ● Persoas xurídicas: DNI da representante e documentación acreditativa da representación e escritura ou documento de constitución e/ou estatutos ou o acto fundacional, nos que consten as normas polas que se regula a súa actividade, debidamente inscritos, se é o caso, no rexistro público que corresponda segundo o tipo de persoa xurídica de que se trate.4. Proxecto de execución, no caso de que non se presentase previamente.5. Proxecto de infraestruturas comúns de telecomunicacións redactado pola ou polo técnico competente de acordo co Real decreto lei 1/1998, no caso de que non se presentase previamente (edificacións con división horizontal 6. Estudo de seguridade e saúde, segundo o Real decreto 1627/1997, redactado polo/a técnico/a competente, no caso de que non se presentase previamente.7. Oficio da dirección da execución da obra, no caso de que non se presentase previamente.8. Estudo de xestión de residuos segundo o Real decreto 105/2008.9. Documento asinado pola ou polo técnico redactor do proxecto onde sinale que o proxecto técnico de execución se axusta e desenvolve as determinacións do proxecto básico que serviu para a concesión da licenza sen introducir modificacións substanciais. I/ COMUNICACIÓN PREVIA DE INSTALACIÓN DUN GUINDASTRE 1. Impreso normalizado de comunicación previa de instalación de guindastre CP-008.2. Copia do documento de autoliquidación da taxa correspondente.3. Datos de identificación da solicitante. ● Persoas físicas: DNI (ou documento que faga as súas veces). Quen compareza ou asine en representación doutra, acompañará ademais un documento que acredite debidamente a devandita representación (autorización expresa, poder notarial ou declaración responsable). ● Persoas xurídicas: DNI da representante e documentación acreditativa da representación e escritura ou documento de constitución e/ou estatutos ou o acto fundacional, nos que consten as normas polas que se regula a súa actividade, debidamente inscritos, se é o caso, no rexistro público que corresponda segundo o tipo de persoa xurídica de que se trate.4. Proxecto de Instalación subscrito por un técnico competente, co contido mínimo regulado no anexo II da ITC «MIE-AEM-2» aprobada polo Real decreto 836/2003, do 27 de xuño, ou norma que o substitúa.5. Xustificación ou certificación emitida pola compañía aseguradora acreditativa de que a empresa autorizada pola comunidade autónoma como instaladora e conservadora do guindastre ten cuberta a súa responsabilidade civil pola contía mínima que prevé o art.6 do citado Real decreto 836/2003, do 27 de xuño, ou norma que o substitúa (importe mínimo 600.000,00 euros). No caso de que o guindastre se instale en terreos de propiedade municipal, esixirase ademais o dito seguro de responsabilidade civil a respecto do usuario do guindastre.6. Certificado emitido por un instalador autorizado da idoneidade técnica do guindastre que se vai instalar e do perfecto estado de todos os seus elementos, materiais e mecanismos, que acredite que este se encontra en perfectas condicións para ser montado.7. De se situar a instalación na vía pública, deberá achegar copia da resolución do Concello que autorice a ocupación.8. Declaración responsable (ou certificado colexial) da ou do técnico redactor do proxecto na que figuren os seus datos persoais e profesionais de xeito que permita a súa identificación e na que se acredite que non está inhabilitado ou incurso en causa de incompatibilidade. Exclúese a súa presentación nos casos nos que se achegue proxecto, certificados ou outra documentación técnica visada polo correspondente colexio profesional.9. Autorizacións sectoriais previas preceptivas. K/ COMUNICACIÓN PREVIA DE ESTACIÓN OU INSTALACIÓN RADIOELÉCTRICA 1. Impreso normalizado de comunicación previa de estación ou instalación radioeléctrica CP-009 2. Copia do documento de autoliquidación da taxa correspondente.3. Datos de identificación da solicitante. ● Persoas físicas: DNI (ou documento que faga as súas veces). Quen compareza ou asine en representación doutra, acompañará ademais un documento que acredite debidamente a devandita representación (autorización expresa, poder notarial ou declaración responsable). ● Persoas xurídicas: DNI da representante e documentación acreditativa da representación e escritura ou documento de constitución e/ou estatutos ou o acto fundacional, nos que consten as normas polas que se regula a súa actividade, debidamente inscritos, se é o caso, no rexistro público que corresponda segundo o tipo de persoa xurídica de que se trate.4. Documento acreditativo da dispoñibilidade do solo ou do espazo para a instalación (contrato de arrendamento ou escritura de compra, etc.). 5. Xustificación da aprobación do Ministerio de Industria Turismo e Comercio do proxecto da instalación de telecomunicacións que inclúa a totalidade dos sistemas para implantar.6. Proxecto técnico da instalación, asinado por un técnico competente, con inclusión dos planos de situación e deslinde, plantas alzados e seccións da instalación e xustificación do cumprimento das esixencias básicas do Código técnico da edificación, da normativa do Plan xeral de ordenación municipal e da Ordenanza municipal reguladora das condicións urbanísticas para a instalación e funcionamento de elementos e equipos utilizados na prestación de servicios de radiocomunicación no Concello de Santiago de Compostela. O proxecto deberá xustificar graficamente que a antena se axusta ás condicións da instalación fixadas na Ordenanza municipal reguladora das condicións urbanísticas para a instalación e funcionamento de elementos e equipos utilizados na prestación de servicios de radiocomunicación no Concello de Santiago de Compostela. No caso de torres, o proxecto incluirá un plano de deslinde no que se indiquen as construcións existentes nun radio de 100/50 ml.7. Oficio de dirección das obras 8. Reportaxe fotográfica, con inclusión de fotografías da totalidade da fachada, nos casos de instalacións sobre cubertas de edificios existentes e da zona da instalación.9. Declaración responsable (ou certificado colexial) do/a técnico/a competente, na que figuren os seus datos persoais e profesionais de xeito que permita a súa identificación e na que se acredite que non está inhabilitado/a ou incurso/a en causa de incompatibilidade. OBRAS SUXEITAS A COMUNICACIÓN PREVIA QUE PRECISAN DE AUTORIZACION SECTORIAL CUXA NORMATIVA ESIXE A TRAMITACIÓN NO CONCELLO No caso de obras que por estaren en ámbitos de protección precisen de autorizacións sectoriais, con carácter previo á presentación da comunicación previa achegarán o impreso normalizado de solicitude do informe preceptivo (IP-001), achegando a documentación establecida para cada tipo de actuación comunicada consonte o sinalado neste anexo. SOLICITUDE DE INFORME DE CONFORMIDADE DA COMUNICACIÓN PREVIA OU DECLARACIÓN RESPONSABLE O artigo 35 da Ordenanza de tramitación de licenzas e outras formas de intervención administrativa contén o seguinte teor literal: 1. Sen prexuízo das facultades de control e verificación, os/as interesados/as poden solicitar a verificación da comunicación previa ou declaración responsable, que terá por obxecto a adecuación da documentación achegada por esta á normativa aplicable e o cumprimento das condicións legais e técnicas cuxa observancia lle corresponde ao Concello nos termos previstos nesta ordenanza.2. Realizada a solicitude prevista no parágrafo anterior, no prazo máximo de tres meses desde a solicitude do particular, o Concello enviará a quen o solicitara o resultado da verificación. Sinalarase expresamente se se cumpren os requisitos para o inicio da obra ou exercicio da actividade e a apertura do establecemento ou, en caso contrario, sinalaranse os incumprimentos ou as deficiencias detectados e concederase un prazo de emenda. O transcurso do prazo sen que se corrixisen as deficiencias dará lugar, logo de audiencia á persoa interesada, á adopción das medidas previstas no artigo 29 desta ordenanza.3. No caso de solicitar o informe de conformidade, os/as interesados/as non iniciarán as obras ata a súa emisión e no caso de inicialas será baixo a súa propia responsabilidade, consonte o previsto no artigo 12 desta ordenanza, e todo isto sen prexuízo das facultades municipais de inspección e control posterior. A solicitude do devandito informe farase a través do modelo normalizado IP-002.4.4. NORMAS PARA A PRESENTACIÓN DE PROXECTOS TÉCNICOS EN FORMATO DIXITAL 1. Os proxectos técnicos en formato dixital deberán achegarse en formato PDF asinados pola ou polo seu autor con sinatura dixital ou ben visados polo correspondente colexio profesional.3. Os arquivos dixitais que compoñen o proxecto técnico deberán responder a seguinte estrutura: ● MEMORIA: cada capítulo da memoria deberá ser un arquivo PDF. O nome do arquivo indicará o seu contido. ● PLANOS: cada plano deberá ser un arquivo PDF. O nome do arquivo indicará o seu contido. ● ORZAMENTO: incluirase un arquivo PDF cun resumo do orzamento por capítulos. ● OUTROS DOCUMENTOS: cada documento será un arquivo PDF.4. O tamaño máximo de cada arquivo será de 10 MB.5. O nome de cada un dos arquivos estará composto unicamente por letras e números e non poderá incluír caracteres especiais nin acentuados.4.5. IMPRESOS NORMALIZADOS DE COMUNICACIÓN PREVIA